
Ова је приповијест излазила год. 1885. до 
1886. на Цетињу, у књижевнијем листовима 
Црногорци и Зети. Шест година доцније, с ма- 


лијем измјенама, сложих је у књигу, која 


изађе у Биограду, али та књига кипти штам- 
парским грјешкама, те су неразумљиве не 
само многе ријечи, него и читаве реченице. 
Сад ево приповијести поново обрађене на 
широј основи, с мноштвом новијех прилика 
из домаћег и јавног живота Црногораца по- 
четком минулога вијека. Могу рећи, да сам од 
стихија првобитне приповијести начинио нову. 


У Биограду, 
14. децембра 1902. 


. 


Лисац. 


| 


Крајем 1815-те године, на освитак је- 
anor студеног, магловитог дана, на бедему 
града Котора затрубише трубе, забубњаше 
бубњеви, захорише се њемачке команде и 
псовке. Та граја, одјекујући кров уске, кри” 
вудасте улице которске, разбуди и заплаши 
грађане, те за тињи час прозори се начи- 
чкаште главама и почеше се укрштати питање 
и нагађања: 

— Шта је, сусједе, за име божје !%... Шта 
бити може!%... Да није утекао млади прин- 
цип!%... Неће бити то, јер аларм долази од 
црногорских врата !... Одиста су Црногорци 
ударили!... Зар опет!?... Помагај, свети 
Трипуне!... Опет стари јади!... 

Кад граја утоли, слободнији грађани по- 
текоше ка црногорским вратима, гдје кроз 
маглу видјеше на бедему збијене и уврстане 
солдате. У исти мах чуше њима добро по- 
знати, громки глас пуковника Кнајста, који 
је њекога грдио. 

Њеки од грађана рече: 

— Није побјегао принцип, јер чему би се 
овдје скупљали? Биће најприје да је црно- 
горска војска под градом! 

Други прихвати: 

— Па чему онда ови не лумбардају? 

— Ево наше господе, опази трећи. Сад 
ћемо дознати шта је. 

Опћински начелник конте Пијеро Б., 
први вијећник конте Марко Ивановић, још 
један властелин и три трговца прођоше кроз 
гомилу. Пијеро, сух старчић, с власуљом 
п тророгљастим шеширом на глави, огрнут 
млетачком кабаницом, набадаше танким но- 
гама, на којима бјеху затегнуте свилене, би- 
јеле бјечве до кољена. Остали вијећници, 
млађи људи, бјеху у новој Француској ношњи. 
Најбољи утисак чињаше Ивановић мушким 
изгледом и држањем. 


Један за другим, попеше се уз камене, 
уске стубе, што изводе на бедем. Војни за- 
повједник пресрете их горопадно; говора- 
ше талијански, изговарајући ријечи ужасним 
њемачким акцентом: 


— Но, ви, подеста, сакррр, питајте ове 
под бедемом, ту вашу браћу Морлаке, у ва- 
шем језику, зашто су се скупили прије про- 
писаног часа, кад се град отвара? Заповје- 
дите им, у име моје, нека се одмах одмакну, 
иначе ћу наредити, да се пуца, сакррр! 

Пијеро, цептећи сав и дишући као мијех, 
рече Ивановићу: 


ec 75054. У 

— Молим те, Марко, проговори им ти, 
у тебе је јачи глас! 

Ивановић викну иза браника: 

— Црногорци! За... 

— Какви Црногорци! прекиде га оздо 
крупан глас. Какви вам се Црногорци при- 
виђају? Hema их овдје ни десет, но смо 
све ваши, ћесареви љуђи од скоро, хвала 
да, је Богу! 

На то се и стари Пијеро охрабри, те 
се примаче и запита: 

— Па шта ћете ту, у ово доба, кад знате, 
да се град отвара, пошто сунце огрије 7 

Сељак оздо одговори: 

— Ваистину, шјор, ви сте заборавили, 
да је данас наш Бадњи Дан, да се, од кад 
је Котора, а у мирно вријеме, на јутрошње 
јутро град раније отварао, да би народ мо- 
гао на вријеме дома! А сад је мир, хвала 
Богу! A ви се у граду, да-ти (ваљда), пре- 
пали, е ударио Црногорац, па трубетате 
и бубњате и дршћете од страха, а ми, спрот 
маси, дршћемо овдје од студени! 

Пијеро се окрете нестрпљивом пуков- 
нику и поче талијански: 

__ Господине пуковниче, природа је, 
у овом случају, сасвим проста и... пардон ! 
то јест : ствар је сасвим проста и природна... 

Кнајст плану и прекиде га. 

— С врагом ви и којекакво ваше сме- 
тено циФрање! Што не кажете просто: Шта 
траже Црногорци? 

Ивановић му одговори. 

— То нијесу Црногорци, него наши по- 


даници, из ових горњих крајева! Они су ма- 
хом православни, а сутра им је Божић, а оби- 
чај је од старине био, да се уочи тога пра- 
зника град раније отвара, да би се пазар раније 
свршио. Тим би се угодило и већини грађана, 
који су исте вјере. Ми смо тај обичај смели 
с ума, јер се бјеше изобичајио ових пошљед- 
њих година, у свакојаким мијенама и трзави- 
цама, кад се ни о чем другом није могло ми- 
слити до о одбрани! Ето шта је. Дакле, сло- 
бодно можете наредити, да се град отвори. 

— Hehy! викну пуковник и заповједи, 
да се војска разиђе. Па настави, увијек истим 
гласом: „Требало је да се за то опћина мени 
писмено обрати. Зашто то нијесте учинили? 
Ја сад не допуштам, да се град раније отвори!“ 

Ивановић се испрси: 

— Господине, ви с нама говорите горе 
него са својим солдатима! Ви заборављате, 
As смо ми представници ћесарског града Ко- 
тора, а не робље, ни ваше слуге! 

Па му окрете леђа и сиђе с бедема, re 
обавијести грађане и савјетова их да се 
одмах разиђу. 

Конте Пијеро, видјевши да се Нијемац 
збунио, ослободи се п започе: 

— Котор, господине, има своје повла- 
стице од најдавнијех времена, од почетка 
славнога владања млетачке републике.. 


— Но, доста с вашим орацијама ! рече 


пуковник, опет оштро. Очевидно, не тр- 
пљаше старога „Сан-Маркина“ и његово без- 

ee 


брко лице под париком ! Па заврши: „Идите 
с вашим повластицама, а кад што тражите 
од војне власти, тражите писмено, са-кр- 
кра-мент !“ 

Грађани, весели што претрпјеше само 
страх, идући кућама, почеше се шалити и је- 
дан другом ругати, тврдећи сваки за себе, 
да се није ни најмање препао, да је знао, 
е је њека глупост тудешка, онога горопа- 
дног, немилог, крутог тудешка Кнајста! А ко 
би им могао уписати у срамоту, што су се 
препали Та равно прије годину издржаше 
опсаду и бомбардовање Инглиза, а прије 
тога, у току од осамнаест година, град y3u- 
маху час Руси и Црногорци, час Французи!... 
Али сви искрено жаљаху што се не оби- 
стини оно прво нагађање, бива да је принцип 
побјегао! Тај би догађај, можебити, већма 
помамио омрзнутог пуковника, него ли да су 
Црногорци изнебуха на град ударили. 

Тај „принцип“ бјеше прост војник-ка- 
жњеник, увијек под надзором, увијек обреме- 
њен најтежим и најнижим служитељским по- 
словима, — што у оно вријеме не бјеше ни- 
каква ријеткост. Али је главно, што бјеше 
необично лијеп младић, господскога изгледа. 
Већ у почетку владања аустриског, прије 
годину и по, кад аустриски генерал Милу- 
тиновић прими Котор од владико црногор- 
скога Петра I, упао је у очи лијепи кажње- 
ник. А кад га једном на обали ослови сам 
генерал и подуже с њим остаде, тада се рас- 

| пламти јужњачка машта Которана, још више 

Которкиња. Тврдило се, да је кажњеник граф, 
послије да је принц, и чак да је у роду с 
царском кућом. Говорило се: „Бог сам зна 
шта бјеше скривио тај кољеновић, кад га 
тако унизише! Злочин какав доиста није 
учинио, јер како би онда један главно-ко- 
мандујући с њим разговарао!7 Биће да је 
увриједио каквог великаша, много већег од 
себе! Женске, разумије се, нагађаху да ту 
мора бити по сриједи љубав, — или се хтио 


оженити од просте куће, или је завео какву. 


кнегињу ! Еле, тамо, овамо, тај тајанствени 
„принцип“ постаде приједмет опће симпа- 
тије и приједмет маштања у чамотињи мир- 
нога градића, који, након велика метежа, 
дубље осјећаше досаду једноличности! Де- 
шавало се да принцип носи воду улицом, 
а да га најугледнија господа и госпође по- 
здрављају клањањем! Приче о њему разиђоше 
се по цијелој Боци и по најближој црногор- 
ској нахији, катунској. Тврдило се, да је пу- 
ковник главом цару одговоран за племенитог 
осуђеника, а да несрећни млади човјек је- 
днако снује како би умакао; тврдило се да 
њекакви - великаши, онамо из Тудешке«, 
прерушени долазе у Боку, да га ослободе! 
Није, дакле, чудо што се тога јутра поми- 
шљало, да је „принцип“ утекао!... 

Опћински главари враћаху се зловољни. 
Конте Пијеро започе: | 

— Uycre ли безобразника? Корпо де 
дио, да се једна солдатина смије понашати 
онако прама мене, а и прама вас!7 То ни је 


~, 


ускок 
хвала ! Да није било мене и другијех као мене, 
и вас и другијех ка вас, ћаше и данас и до 
вијека овдјена заповиједати владика црно- 
горски а не ћесар, и ми ћасмо бити што смо 
вазда били! 

— Никада! прихвати Ивановић... A ти, 
Пијеро, само кукај као удовица, као што си 
навикао, мјеште да ce држиш као кућић! 

Један од трговаца опази: 

— А, јесу горопадни ови Тудешки ! Ето, 
имађасмо посла с Французима, Русима, Ин- 
глезима и Црногорцима, и сви бјеху пито- 
мији ! 

Други трговац додаде: 

— Вјере ми, сад виђу и вељу, да би за 
нас трговце — а, бора ми, и за поморце и за 
занатлије и за сељаке! — најбоље било да 
остадоше Французи, и ако су безбожни! 

— Оставтте сад то! викну Конте Пи- 
јеро, кога ништа на свијету не могаше тако 
наљутити као похвале Французима, које 
често слушаше у грађанству... Прођте се 
празнијех ријечи! Ја ћу rphe учинит него 
Конте Марко, ја ћу тужити колонела гувер- 
натуру у Задар, и ви ћете тужбу потписати: 

Ивановић слеже раменима, остали по- 
чеше разложити о тој намјери, па опет до- 
home на упоређења пређашњега стања с 
ондашњим, пређашњих заповједника © но- 
вим. Људи знатни из разних нација, чија су 
имена већином данас у Историју, бјеху им 
изблчза познати, те помињаху : владику Пе- 
тра 1; сердара Сава Пламенца; Сава Петро- 


Т 

вића, брата владичина ; Вука Радоњића, гувер- 
надура; Бика Мартиновића, сердара цетињ- 
ског; Драга Јокова, кнеза Његушког. Од 
Руса: адмирала Сењавина, пуковника књаза 
Вјаземскога и друге. Од Француза: Мар- 
монта, Лористона, Готијера и друге. Сваки 
је вијећник имао што да исприча о њекоме 
од тијех и да га похвали. 

У томе стигоше на трг светог Тривуна. 
Ивановић, коме је кућа била близу, стаде 
и запита Пијера: 

— Хоћемо ли у опћину, ради те тужбе? 

— Ја, виш, ја бих да причекамо, неће 
ли се Тудешак извинити, јер... 

— То сам знао! прекиде га Ивановић, 
смијући се презриво, и отиде кући. 

Остали бјеху задовољни предомишљајем 
контовим. Он, ипак љут на Ивановића и на 
све што се десило, искали се на њима: 

— Све је отишло ђавољијем трагом, од 
кад нас не покрива бандијера светога Марка, 
а особито од кад вас санкилоти отроваше 
својијем духом! Јер једва дочекасте да им 
у свему мајмунишете, да навучете те грдне 
пантале и капуте, да натакнете те печурке 
на главу ! 

Вијећници већ одавно бјеху огуглали те 
његове нападе, те га оставише сама на 
тргу... 

У то доба, иза високог брда према Ко- 
тору синуше први сунчани зраци и освије- 
тлише црногорски пазар, — малу пољану под 
бедемом, гдје се збило на стотине људи, 

жена, натоварених коња и мазага, рогате 
стоке, прасади, живине, поврћа, воћа, сео- 
ских и градских мангуп-паса. Људи понај- 
више сјеђаху подвитих ногу, на струкама и на 
поњавама, с дугим пушкама преко крила, 
с чибуцима у устима. Женске и младићи 
стојећке држаху за оглаве крупну стоку, или 
чуваху ситнију. 

Кад сунце грану, све што бјеше кр- 
штено прекрсти се и призва небеску силу 
у помоћ, највише ријечима: „Сунце на по- 
мол, Господ Бог на помоћ!“ Па се свијет 
поче згледати. 

На каменој клупи, недалеко од градске 
капије, сјеђаше пет Црногораца, а четворица 
их сјело под клупом, на голу земљу. Свима 
стршаху „веље“ пушке испод црних струка, 
сви пушаху из предугачких чибука и канда 
мало разговараху; сви, осим једнога, имађаху 
Фесове без кићанака, а онај један, на сре- 
дини клупе, имао је кожни калпак, а испод 
струке му провириваху сребрне токе. Бјеше 
постарији, орлујскога носа и дугачких по- 
вијених бркова. По његову држању и њего- 
вијех земљака према њему, познавало се да 
је од већих главара. 

На њеколико корака од њих стојаху двије 
дјевојке, иза њих момче једно, држећи једном 
руком угојено јуне, а другом оседлана коња; 
иза њега бјеше гомилица Црногорака. 

Од Црногораца највише је привлачио 
погледе Примораца онај главар на клупи. 
Шаптало се: 

— Оно је Драго Јоков, кнез његушки, 
онај што је доста јада задао Вранцезима, 
што изгуби старијега сина у боју под Ду- 
бровником, а другога сина у чети! Сад кнез 
нема у дому од мушкијех главах, нако једно 
унуче у колијевци!... Ала је стари соко ох- 
ронуо, потавнио, јадник! Боже мој, кад по- 
мислиш, да је он прије саме двије године 
овђена заповиједао, а сад, као и други ка- 
кав сиромашак, чека да му солдати отворе 
град! Кад помислиш, да је отимао градове, 
да је у збору и при соври сједио до владике 
и барабарио се с ђенералима!... Ама чуда 
да нема више Црногораца, као на данаш- 
њи дан! 

Од Црногорака није само пажњу при- 
влачила, него просто очи плијенила једна 
од оних двију дјевојака, стасита, прсата, огр- 
нута црном струком, с једном руком за по- 
јасом, с другом спуштеном низ стегно. Она 
се бјеше њешто замислила, те гледаше ка 
врховима бедема, непомична као какав кип. 
И она друга до ње бјеше прикладна, али 
се губила према њој. Глас оде по пазару да 
је лијепа дјевојка јединица кнеза Драга и да 
је од дјетињства вјерена у Цуце. 

Од прилике двадесет корака према Црно- 
горцима, сјеђаше на струци њеки личан, 
бркат Приморац, лијепо одјевен. Он је дуго 
посматрао Црногорце, па наелак уста и пође 
к њима. 

Сви Црногорци поустајаше, кад Примо- 
рац скиде капу и назва Бога. Он пољуби 

кнеза у груди, а кнез њега у чело. Са оста- 
лима се поздрави. 

— Познаде ме, кнеже Драго !% пита При- 
морац, сјетним изразом и лица и гласа. 

— Не заборављају се ласно таки, кнеже 
Марко, поврну Његуш, такође сјетно. Па, 
погледав по дружини, додаде: Ја мним по- 
знавате и ви, ако не сви по виђању, а оно 
по чувењу, кнеза Марка Богданова Мајину 7 

Потврдише. 

— Стару, крваву кућу, настави Његуш 
сједајући и нудећи мјесто до себе Приморцу... 
Ваистину, ваљаста Србља, као најбољег Црно- 
горца! Ево ови је с нама и са својијем бар- 
јаком узимао Будву,. Нови, Цавтат, био се 
на Каменом, рвао се с царевима, па сад 
му се, занаго, чини, као и мени, да је све то 
снијевао! Али му свијетли образ и лијепо 
име, ваистину, нико не оте до вијека! 

— Фала ти, кнеже, то су твоје лијепе 
ријечи! рече Марко смјерно, оборенијех очију. 
Пошто два три пута уздахну, настави: 

— Е, мој бане, право рече: е ми се све 
чини као сан један! Е, моја банино, давно 
није било, ђе и кад се познадосмо и састасмо, 
ђе и кад се ево опет нађосмо! Али човјек 
мисли једно, а Бог друго, а божја је најпреча ! 
Не изгубише Србљи на Косову што не бјеху 
јунаци, но што им бјеше суђено! Па дако 
се Бог једном смилује и на Србље, да дођу 
до свога, а они ће вазда бит прегаоци, кад 
устреба, и ако је злб сјеме међу њима! 
| — Злб, ваистину ! потврди његушки кнез. 

— Но ми причај, мој бане, како је горје 
код вас! Је ли што боље? Је ли се грдни 
народ оразумио 2 

— Ваистину, видим, чуо си за бруку 
и грдило и истрагу нашу? 

— Чух. Но ми причај, молим ти се! 

— Зло ми причање, Марко! Чим се вра- 
тисмо из Боке, наста поклаће међу нама 
и трајаше ево двије године! Сад је ухваћена 
вјера, али видиш да је танка, видиш да не 
сађе нико да за благе дане штогод набави, 
осим нас шаке сусједа градских ! 

— А ко би Te поче? пита Марко. 

— А ко, нако ђаво сам! рече Драго. Ко 
би томе краја ухватио!2 Нема племена, а го- 
тово ни браства, да се не покрвише међу 
собом! Бише се Катуњани с ријечком на- 
хијом, а ова с црмничком, а Пипери с Бјело- 
павлићима, а Морачани с Ровчанима, а ови 
и с Бјелопавлићима и с Пиперима. Најгоре 
изгибосмо ми, у седам племена; понајгоре се 
убише Бајице и Доњокрајци, ми и Бајице! 

— Аох, до Бога, учини Приморац уз- 
дахнувши, па послије кратка ћутања запита: 

— А чему се народ избезуми, да од Бога 
нађе? Што му би, те полуђе одједном, ци- 
пан цио? 

Кнез Драго њекако срдито поче на- 
брајати: 

— А, да-ти, те је сваки жучан те изгу- 
бисмо Приморје, те нас цареви преварише! 
A и народ се острвио ове бескрајне рати! 
А прппомогоше ове двије гладне године ! 

А, бјеше њешто и кичељиства, због бојева, 
због тога, које се племе и браство боље 
поднијело, — то нам ђаво понио и славу 
јунаштво ! 

— А владика пита Марко. 

— А шта може владика!? Трчи не па- 
тише по племенима, хвата вјеру, куне, бла- 
госиља, и тијем помаже колико може! А ти 
не чу још и то, да му цар Александро пре- 
сјече давати оне хиљаду цекина, те му је 
био одредио давати цар Павле 2 

— Чух! рече бркоња одбијајући густе 
димове. Сви се замислише. Два три пута за- 
усти Приморац да њешто рече, али се са- 
влада. 

Гломазна градска врата отворише се 
и одонуд јурнуше сточни трговци, пиљари, 
Факини. Велики дио народа с пазара крете 
се у град. 

Кнез Марко Богданов Мајина поздрави 
се с кнезом Драгом Јоковим и са осталима 
и отиде у град. 

Tora дана иза подне застуди и небо се 
наоблачи. Тада се кренуше из Котора: кнез 
Драго, његов пристав, његових пет брастве- 
ника и њихове три женске, а придружише им 
се три његушке жене из других брастава. 
Људи, осим кнеза, ношаху у торбама купљени 
житак; женске, осим Милице кнежеве кћери, 
бјеху упрћене врећама; оне три из других 
брастава ношаху голема бремена, јер, по на- 
руци, покуповаше што Божићу треба, готово 
за све остале Његуше! Кнежева мазга бјеше 
претоварена. Носила је: два велика мијеха 
далматинског вина, мјешчић бокељске ракије, 
у антрешељу пиринча, соли, сухе рибе, каве, 
лимунова, неранаџа, сухих смокава, колача, 
свите, платна, — јер сав новац што кнез узе 
за товно јуне, потроши за купљу, те он сам 
понесе више него свих пет браственика ! 
Додуше, и могао је, јер он сам имађаше 
земље и стоке колико половина цијелога му 
браства, дакле колико четири куће! 

Пред градом кнез узјаха на свога оста- 
рјелог, али још држећег Путаља, чувеног 
по катунској нахији и по Приморју, кога 
стари бан бјеше почео јахати прве године 
деветнаестога стољећа и који му добро по- 
служи за вријеме дугог ратовања. Пошто 
кнез узјаха, пружи чибук своме љубимцу 
Крцуну Сердареву ; овај напуни лулу, укреса 
и припали, па пођоше без реда, док не сти- 
гоше до пута, а ту се, по обичају црногор- 
ском, уредише у поворку. 

Пут што од давних времена везује ка- 
тунску нахију (а преко me и сву Црну Гору 
и Зету) с Котором, толико је стар, да је, 
по свој прилици, њим ишао и цар Душан из 
Зете у град. Пут се пење и ломи на новет 
уз которске стране;. доста је широк, али је 
сувише стрменит, а пошто га је вијековима 
вода локала, поста кршевит и пун рупчага, 
са чега је остао у памети многим јевропским 
путницима и често бивао описан. Црногорске 
мазге, коњи и пјешаци најрадије иду лије- 
вом ивицом, гдје се плочани перваз одржао, 
али то је камивао, који, што се већма пење, 
то опаснији постаје, јер на мјестима око- 
мито под њим зјају стравичне урвине, те да 
се коме незгодно нога оклизне, сурвао би се 
доље и пао на дно раздробљен ! 

Његуши се уредише у поворку. Први 
пође поп Марко Пунишин, човјек средовје- 
чан, ни по чему не различан од осталих 
Црногораца, јер у оно вријеме њихови по- 
пови не ношаху ни браде. Он бјеше признат 

као човјек који »„умије ходит“, а то је, да 
умије штедјети снагу п на вријеме се одма- 
рати. За њим се упути бркати Рако Мргудов. 
помлађи од попа, а обојица „печена чела“ 
и „добре пушке“, како се у Црној Гори каже 
за небојше, који су у рату још издржљиви. 
За Раком пођоше: Маркиша Стевов, Перо 
Пуров и Крцун Сердарев, сва три врло млада, 
и ако два прва ожењена, — онда се Црно- 
горци жењаху у петнаестој шеснаестој го- 
дини. Ниједан од те тројице не бјеше још 
„мрчио пушке“ против непријатеља, јер бјеху 
готово дјеца, за вријеме пошљедње војне; 
али, нажалост, сва тројица се огледаше 
у међусобицама с Бајицама и ту се пока- 
Balle „ваљасти«“. 

Особито се ту одликова соколасти Кр- 
цун Сердарев, син оглашена јунака, сердара 
Нова Бојичина, који погибе под Дубровни- 
ком и кога владика не могаше прежалити. 
Мимо то, Крцун због своје необичне памети, 
љепоте и веселости, бјеше омиљен не само 
у браству, него у цијелом племену. Он бјеше 
најмлађи Његуш који је ишао на Цетиње, 
кад га ред дође, да служи, владику госпо- 
дара. У њему се огледаше сва ориђиналност 
црногорска. Он је тврдио, да је освета Богу 
угодна, јер, вели, у молитви се каже: „света, 
освета“ (свЪта од свЪта!); вјеровао je да 
нема смрти без суђена дана, те да је лудо 
бојати се смрти; вјеровао је да добри јунаци 
и за живота бивају здухачи, који се бију 
са здухачима других народа; вјеровао је да 


над Црногорцем нема јунака, да Црну Гору 
никаква сила људска не може за вазда по- 


корити, и ако је може прегазити као оно 


Бушатлија; бојао се владике као и сви о- 
стали Црногорци, а то је, бојао се његове 
клетве, али је, мимо друге, више цијенио 
владичину храброст и војводску вјештину, 
него његово пспосничко мучење и светост 
његова живота! Па онда што je тај Крцун 
знао на памет пјесама, прича, пословица, за- 
гонетака, то је било чудо једно; уз то, у ве- 
черњим посијелима код владике, бјеше при- 
купио доста знања и о „свјетским рабо- 
тама“, о којима велика већина Црногораца, 
особито његових вршњака, ни чули нијесу, 
те у сијелима, у браству и свечаником пред 
црквом, племеници не могаху га се сити 
наслушати. Само се по себи каже, да су 
дјевојке у племену лудовале за Крцуном Cep- 
даревим, али он, мимо ондашњи црногорски 
обичај и поред тога што је имао само једног 
млађег брата и матер, дочека двадесет другу 
годину неожењен. Кад би му се о томе по- 
менуло, говораше: „Божја ти вјера, једва 
чекам, али чекам да отмем чесову младу, 
лијепу, од добре куће Туркињу; нека се ха- 
лак дигне, кад се ја оженим !“ 

Тај први дио поворке завршаваше кнез 
на своме Путаљу. 

За кнезом пристав, Мићун Крцов зала- 
жанин, гоњаше натоварену мазгу. Бјеше то 
доброћудно, послушно и прикладно момче, 
од добре али сиромашне куће, те га кнез 

узе у најам, а пажаше га као да му је род. 
Уз Кићуна ступаху Милица и Анђа, прва 
кнежева, а друга Ракова кћер, па остале 
женске редом, оне с лакшим бременима 
предње, а оне с тежим задње. Међу њима 
бјеху Гбрде и Киће, лијепе невјесте Маркише 
Стевова и Пера Пурова. 

Лијепо је видјети Црногорце и Црно- 
горке, како се жустро, гипко, у поворци 
пењу уз брдо! Струке, гуњеви, мараме на 
женским главама, зубуни и кошуље, лепр- 
шају око њих, а снажне ноге поуздано крачу 
гдје ни козама није лако! Кнез на своме 
путаљу, с џевердарем о рамену, чињаше 
средину поворке, која, одмичући уз брдо, ла- 
жаше а десно, а лијево, према кривудању 
пута! Дим из његова чибука повијаше се за 
њим као каква танана бијела, копренаста 
заставица. Пушчане цијеви пред њим бље- 
штаху на махове. Бремена за њим, на погну- 
тим женским леђима, напомињаху вале, који 
би се неприродно ваљали уз брдо један за, 
другим! И та поворка, уз голе, љуте крше, 
под натмуреним небом, бјеше символична ! 
Ти мрки ђетићи, према којима природа њи- 
хова краја вазда, и велике нације, које им, 
у часу невоље, ласкаху, поступаху маћиски, 
с горчином у души, али с несломљеним 
поуздањем у себе, ступају напријед! Да се 
у зли час сусрету с Бајицама, са својом 
рођеном браћом, на својој рођеној земљи, 
покрвили би се, али би се ради њене одбране 
против извањца сложили умах, преко мртвијех 

и рањенијех ! Ти људи, који се не покораваху 


никаквој власти, повијаху главе често пред 
духовним оружјем најстаријег свећеника ! 
Њихове жене, сестре и кћери, што под бре- 
менима понизно иђаху за њиховим стопама, 
приказиваху муку живовања, каквој тешко 
да има једнаке на свијету! 

Што се већма пењаху, небо бјеше све 
већма натуштено и као да се спушташе. 
Озго, са Крсца, из дубодолина и склопова, 
који се спуштају међу обронцима Ловћена, 
звиждаху млазови студена вјетра и крупне 
хладне капи орошаваху им ознојена лица. 
Људи мучаху. Гдјекоја би од жена под бре- 
меном хукнула. Једна старија шапну: „Куку, 
ево омркосмо, прије но што стигосмо на 
Крстац! А ево ће и божје вријеме на ови 
час ударит!“ Али се сви у срцу радоваху, 
што се неће обистинити њихова нагађања, 
која су чинили тога дана у зору, кад су си- 
лазили тим путем, бива, да ће осванути млак 
Божић. Јер пословица каже: „Сачувај нас, 
Боже, ведра Божића, а облачна Ђурђева 
дана!< То због љетине. Али ce ни кнез ни 
његови браственици толико у срцу не ра- 
доваху свијетлим празницима, које обично 
весело очекују Срби. А зашто то, разабраће 
се до мало. 

На обичном почивалу поп стаде, па сви 
стадоше и сви се, осим кнеза, окренуше ка 
Приморју. Котор им бјеше под ногама, а сва 
Бока као на длану, и видјела се као чудна, 
дивна, прољетна прошарица, начичкана ку- 

лама и бијелим зградама! У питомом бокељ- 
ском затону море бјеше мирно као уље, те 
бродови, усидрени и привезани, стојаху не- 
помични. Милица познаде онај, на коме ку- 
пише вино, и рече приставу: 

— Бога ми, радије бих се навезла на 
дебело море, да ми се нагледат свијета, но 
што бих се баницом назвала на ове крајеве! 

— А, јадо, има би и свијет да се чеса 
нагледа, кад би тебе гледа! поврну Кићун. 
А, Бога ми, ти си баница и бићеш ђегођ 
била ! 

— И у Цуце! дода Анђе смијући се. 

Изван Боке, пучина бјеше силно узру- 
јана, те се водени брегови ломљаху о хриди 
Оштрога Рта, на ушћу. Онамо зацијело не 
бјеше броду приступишта! Бескрајан, црн, 
густ облак закрио бјеше васколики западни 
зреник над водом, те се полако ширио ка 
нашим крајевима. 

Поп Марко рече: 

— Снијег овога ће пута од мора! Ето 
га прије ноћи! Биће га изјутра у нас до 
кољена ! 

Рако прихвати: 

— Дај Боже! Е ми није мило гледати 
само бијелу капицу на Ловћену, ка лани 
и ономлани и ове године до данас, — но 
ми га је мило видјети цијела у бијело обучена 
на Божић; тадај ми се чини као да благосиља! 

Кнез, једнако у се удубљен, пружи Кр- 
цуну чибук, да му по други пут напуни лулу 
и укреше. Њих тројица старијих не бјеху 


aw. ОТК ? | 


силазили у Котор, откад га коначно зау- 
зеше ћесаровци. Поп очекиваше да кнез при- 
пали, па да заподјене разговор о томе. И за- 
поче: 

— А да како ти се чини, кнеже, сад 
доље? 

Драго одби њеколико димова, мрдну гу- 
стијем обрвама и одговори: 

— Ваистину, на боље не навикоше ! 
Главно је, е је сад доњи народ већ једном 
на чисто, — Hehe већ презати од сутрашњега 
дневи, као што је преза годинама! Као што 
знаш, дојадило му бјеше мијењајући госпо- 
даре, страхујући за своју сиромаштину и ку- 
лучећи војскама! Знам Aa онизи наше вјере 
друкче говоре и да кукају за нама, али, ја 
мним, у срцу бојаху се и они нас, дивљијех 
гладника ! 

Сви бјеху незадовољни тим одговором. 
Поп само одмахну главом. Бркоња такође 
то учини, па рече: 

— Тб јест, кнеже! Велика је ћесаро- 
вина и јака је, особито сад, кад је сломијен 
Наполијон ! Веле: дуга је од нас ето па све 
до Русије, а у ширину јој стали Маџари 
и Пољаци и још њекакве вјере. Како се оно 
зову, Крцуне? 

— A uma, чӧче, много и Србаља у ће- 
саровину! Они дају һесару најбољу војску! 
Виђесте ли ове Личане у Котору: Какви зорни 
љуђи, какви лијепи Србљи! Бого мој, да су 


сви Србљи око једног господара, шта би нас 


било, и ко би нам што могао ! 

— Ма be je та Лика? пита Маркиша. 

— Ја мним ђе и Далманција! објасни 
Перо Пуров. 

— Није! одсјече Крцун. Одмах иза Ду- 
бровачког је Далмација, ђе је ходио и стрико 
Драго, кадно наши пођоше с Русима на 
Корчулу! Далмацију од Лике дијели планина, 
Велебит. Па онда је Хрватска, па онда је 
равни Сријем, ђе је наш господар ходио да 
га завладиче. Ту је близу Сава и Дунај, иза 
којих је Шумадија! Има у ћесаровини још: 
Талијана и Нијемаца, од којијех је и сами 
ћесар ! 

— А све ли знаш, јадове, ђаво те зна- 
вао! рече Перо Пуров. 

Бркоња Рако настави свој пређашњи 
говор, као да није ни било тих дугачких 
уметака : 

— Но се туже, кнеже, на намете и на 
правитељство, које је, веле, сасвим као што 
бјеше под Млечићем! На све стране, веле, 
жбири и уходе, те може чоек прав правцит 
заглавити, ако га један од тијех макне на 
душу! A у суду је, веле, једна мјера за Ла- 
тине, а друга за наше! Ето, кнеже, нашто 
се туже! 

Кнез не рече ништа, као да се зарекао 
бјеше да ће их дражити. Перо Пуров рече: 

— Тако ти је, да-ти, свуђ, ђе нашима, 
не суди крст од три прста ! 

— Je au? учини на то старац. А да ко, 
јадо, пресуђује у нашу земљу? 


— Крст! ваистину! потврди млади човјек. _ 


____- Сила, ваистину! рече кнез. Ни крст, 
ни правда, но сила безакона !... Хајде, попе, 
даље, е мрче! 

Пођоше. Али млађи људи наставише раз- 
говор. Перо Пуров запита учевног Крцуна: 

— Чујао сам, е је много лукав ови да- 
нашњи ћесар. Како га оно зову? 

— Франц му је име, одговори Крцун. 
А да није лукав, не ћаше узети толике земље 
и градове, без крви! Други cy се били за 
њега, па ето и ми! Кад се Наполијон бјеше 
осилио и прегазио му државу, онда му се 
Франц покори, даде му кћер за жену; а кад 
други цареви сломише Наполијона, онданак 
ћесар узе кћер натраг и уза њу приде Млетке 
и све што бјеше млетачко, па и Приморје ! 
И руски цар Александро благослови све то, 
још по његову наговору пресијече нашем 
владици онијех хиљаду цекина, што му дат 
ваше на годину. 

Маркиша се наљути: 
__— Валај, ако је и лукаво није јуначки 
ни чојски! | 

У тај мах вјетар јаче зазвижда. Уму- 


коше. Примицаху се ка Крсцу. Бјеху у стра- 


вичној дубодолини. Кад вјетар утол", запо- 
чеше падати крупне пахуље снијега, а зат 
тутњи планина од њеког силног пуцња. Да 
не бјеше у сред зиме, помислили би, е пуче 


гром ; тако ce сјетише да у Котору пуче топ. 


__ Ха! викну Перо. Пуче топ, утече роб! 
— Утече, ako bor да, млади принцип ! 

викну Крцун Сердарев. Хеј, што бих се обра- 
дова, да по срећи погодим ! 

Сви млађи, па и њеке од женских за- 
грајаше: | 

— Занаго и ја!... Занаго свак!... Дај 
Боже !... Па да га оженимо! Веле, згодан 
је као ђевојка, а од велике куће!... 

— Валај, згоднији и од Крцуна, а ње- 
гова раста и скопости, рече Маркиша. Нако 
што је плав! 

Око принципа заврже се мала препирка, 
јер Крцун, Перо, пристав, Анђе, Горде и оне 
три претржнице тврђаху да су га виђали, 
али се не могаху сложити какав је на очи! 
Прекиде их кнез, викнув: 

— Ха, ђаво ве позобао и са вашијем 
принципом, е не видите, е мрче и снијег 
замете! Ха, попе Марко, соколе, шени! 

Поп убрза корачање, сви остали за њим. 
Кад стигоше под голему пећину што зја 
у брду над путом, поп стаде, хитро сними 
пушку, натегну је и викну: 

— Ко cu? 

Сви намах стадоше и натегоше пушке. 

— Ко си? понови поп и коракну ка 
њекој прилици, која стојаше уз литицу. 

Рако, Маркиша, Перо и Крцун опко- 
лише ноћника, који одговори на прекид: 

— Ја сам солдат! Бјежим у Црну Гору, 
код владике ! 

Сви спустише орове на пушкама и пушке 
објесише о рамена. Рако га запита: 

— Јеси ли сём? 

— Сам! 
— Јеси ли побјегао из Котора? 
— Да. 
— А кад? 
— У подне. 


Крцун кресну огњилом о кремен, те кроз 
варнице сви ближи видјеше стасита младића 
с Фесом на глави. 

— Од куда ти фес на глави, кад си ти 
ћесарски солдат? пита поп. 

Бјегунац промрмља њешто неразумљиво. 

Крцун кресну и другом, те видјеше на 
њему излињао грађански капут. 

— Прерушио се, да-ти! рече њеко. 

— Ama, љуђи, ово је on! викну Крцун 
узрујан, крешући учестано. Он је, светога 


ми Василија! Он... принцип! 
На то се и женске начеташе око бје- 
гунца. 


Кнез викну: 

— Мак’те се, да ја с њим прозборим! 
Гомила се раздвоји: 

— Јеси ли ти Рус, пријатељу? 

— Не. Чех. 

= Шта je то: Чех!7 

— Мал да не што и Рус, објасни Крцун. 
— A како ти је ume? 

— Јан. 

— Како рече? 

Милица се заборави и умијеша се: 

— Ето рече: Јанко! 

— Јеси ли ти они, Te те зову принципом? 
— Да, мене зову у Котору принцип! 

— А јеси ли принцип 2 

— Не, гроф сам. 

— Е, па добро ни доша, ко си да си! 
Ко нам на вјеру долази, они час наш је! 
Кога невоља прићера у ове литице, с њим, 
ваистину, дијелимо кору хљеба и чувамо му 
главу колико и своју! Кад те добра срећа на 
мене намјерила, мој си гост. Ја ћу те од- 
вести ка владици, кад мине Божић. Добро 
ми дошао, господине грофе Јанко ! 

Ускок одговори: 

— Хвала, господине! Примам ваше го- 
стопримство истим срцем, каквим ми је по- 
нуђено ! Видим, да се Бог стара за мене, кад 
вас намјери у овој пустињи, у почетку стра- 
шне ноћи, која ће настати. Хвала ! 

Ријечи је наше изговарао заносећи. 

— Хајд, напријед, у име божје! викну 
кнез и поворка се упути истим редом, само 
што ускок иђаше одмах иза попа. 

Сви једва дођоше к себи од чуда, Кр- 
цун потоњи ; али како се морало ходити кроз 
невидјелицу и како им ноге клизаху по сни- 
јегу, не могаху ријечима исказивати шта им 
је на души. Тек кад стигоше на почетак 
поља његушког и кад стадоше, Крцун ис- 
пали малу пушку и викну: 

— Благо мени данас и до вјска, е по 
анђелу прорекох чудо једно! Ходи, Јанко, 
ходи, брате, да се поцјеливамо ! 

И загрли ускока, који, дирнут, у мраку 
се пољуби с невиђеним, непознатим чов- 
јеком ! 

Кнез одјаха, па се и он и сви мушки 
редом пољубише с намјерником. Женске 
приступаху да му љубе руку, али се он бра- 
њаше. 

Најзад стари бан гракну: 

— Хајте, женске, напријед! Милице, Анђе, 
Горде, Киће, хајте дома! Кажите баби, да 
јој водимо госта, добра госта, ваистину ! Ки- 
ћуне, води и коња с мазгом, е ћу с дру- 
жином пјешке. Хајте и ви, снахе, својим пу- 
тем и кажите у браства, ко нам ускочи. 

Рако шапну попу: 

— Осим свега, ово је и за ону нашу 
договорну работу таман како треба, баш по 
божјој вољи! 

— Дај Боже! рече поп и кренуше се сви. 

Било је још доста рано, те и ако доље 
по дубодолинама бјеше већ мрак, горе на 
његушком пољу, под широким зреником, 
према одсјеву снијегом покривеног Ловћена, 
биваше све видније. Браственици с бјегун- 
цем, скренувши на лијево, брзо стигоше за 
један хумак, гдје је било Драгово браство, — 
осам кућа, прилично размакнутијех. Све, осим 
његове, бјеху ниске, без прозора; његова, 
при крају, бјеше виша и дужа, а при источ- 
ном забату издигла се кула на два боја с 
прозорчићима. Сви допратише кнеза и госта 
му до дворишта, па се опростише. Њих дво- 
јица уђоше, дочекани лавежом двају круп- 
них торних паса, привезаних десно, гдје је 
била дугачка, ниска стаја. Пред кутњим вра- 
тима стојаху: кнежевица Крстиња, снаха јој 
Јоке Милунова с дјететом у наручју, Ми- 
лица, пристав и њеки Шуто Мирков, мла- 
дићак из браства. Домаћица бјеше висока 

и суха, а снаха јој омања, једра. Уз кутњи 
зид у дворишту бјеху прислоњени бадњак 
и бадњарице, а на ражњевима четири пе- 
цива. Кнез назва Бога и пружи жени џе- 
вердар, струку и јатаган из појаса. Она прими 
то и пољуби га у руку, па хтједе и госта, али 
он не даде. Удовица и Шуто такође при- 
home му руци. Кнез рече Крстињи: 

— Ево ни, бабо, једнога госта из сви- 
jeta! 

Она прихвати: 

— Добар на дошао и с анђелом дошао! 

— Уђи, господине! рече кнез. Дом је 
божји и твој! Што имамо, дијелићемо ! Хљеба 
и соли биће, а највише добре воље и љу- 
бави, која се подијелити не може! . 

На сред простране сухоте пламаше ве- 
лика ватра. Под бијаше застрт сламом. 

— Опрости, господине, што те одмах не 
нудим да сједнеш, рече кнез. Не може се, 
док се не сврше наши обичаји на вечерашњпи 
вече! А то ће бити одмах ! 

Својима викну: 

— Милице, дај видјела! Похитајмо, вјере 
ви, прије другијех! Ђецо, хо'те за мном" 

Он, пристав и дјечак, сви гологлави изи" 
доше. 

Јанко скиде Фес и капут, — остаде у би- 
јелу мундиру, плавим хлачама и чизмама. 

Милица запали зубљу и диже је високо. 
Кретиња са здјелом пуном пшенице ста према 
вратима, Јоке с дјететом стаде са стране 
уласка. Према двогубој свјетлости све три 


~. 

живо скренуше очи на извањца који, ста- 
сит, спретан, бјелолик, њежног, али и му- 
шког израза, бјеше упро поглед у пламен. 
Смеђи брчићи дијељаху мала округласта уста 
од права носа; образи му бјеху такође 
округласти, а чело пространо и равно; очи 
плаве, велике; на десној страни тјемена ви- 
дио се раздјељак, те му мека, али бусата 
коса бјеше повијена на лијеву страну. 


И гостов поглед одједном пође по кући 
и чељади, те се устави на лијепој зубљоноши. 


Домаћин унесе бадњак и назва: 

— Добар вече и честит ви бадњи вече! 

Крстиња засу житом њега и бадњак, 
говорећи: 

— Дај Боже и с тобом заједно, бадњи 
вече и сваки благи божји дан! 

Кнез положи бадњак на огњиште. 

Киһуна и Шуто унесоше двије бадња- 
рице, називљући као и внез, a прихваћани 
истим обредом. Они хитро унијеше још пет 
бадњарица. Тада Крстиња пружи домаћину 
чашу вина, а он се прекрсти и наздрави 
огњишту : 


— Здрав, бадњаче весељаче! Ми теби 
хљеба и вина, а ти нама добра и мира! 

— Дај, Боже! Амин, Боже! повикаше до- 
маћи, крстећи се. 

Кнез прели унакрст бадњак, па сркну 
и даде чашу госту. Овај се сјети шта треба 
учинити, окуси, поклони се и предаде чашу 
приставу. 4 


уж 


+: 

Све је то брзо било готово, све се свр- 
шило журно. 

Кнез донесе од њекуд из угла старје- 
шински троножни столовач, примаче к ва- 
три и рече: 

— Е, сад, господине и мили госте, сједи! 

Cam сједе на сламу и подви ноге. По- 


што се гост нећкаше, он га повуче, и на- 


стави: 

— Сједи, молим те! Није обичај да ми 
Црногорци на ови вече сједамо друкче но 
BAKO, али ти си путник и извањац, па је 
тебе просто! Ово су ти наши обичаји навече 
Божића! Овако ти је свуђ проз Црну Гору, 


a по Приморју, по Херцеговини, по Босни, 


"свој Србији и Бог те пита докле, ђе гођ 
има Србаља, а има нас занаго за једну добру 
царевину, нако што смо расути, као стадо 
без пастира, и што су под туђинима, ради 
грјехова нашијех старијех царева и кра- 
љева!... А Бог зна разумијеш ли све што 
зборим 7 

— Разумијем, одговори гост, звонким 
гласом. Мој матерински језик доста је сли- 
чан вашему, а ваш сам прилично научио 
за ове двије године од кад сам © вашим 
људима, Граничарима. Само се не могу одмах 
сјетити сваке ријечи ! 

Кнез га гледаше и слушаше. Питомо 
лице, углађеност, умност и топла благост 
бјегунчева привлачаху старца, који настави: 

— Фала Богу, синко, кад ме разумијеш. 
Тијем си ми, занаго, ближи срцу!... Дакле, 

као што рекох, оно су ти све обичаји наши, 
али у мене је то половно, прешно, као мимо- 
гред, јер смо коротни, како ми кажемо,... 
знаш, у жалости, јер ми млађи син погибе 
у чети има двије године, а још није освећен ! 

Кнез хукну и обори главу. 

Запуцаше пушке негдје далеко по селу, 
по другим браствима, а с друге стране ве- 
ликог пламена, гдје бјеху све три женске, 
наста плач и тужаљка. Прва залелека кне- 
жевица: 


— Леле, ђецо, мој очињи виде! 
За њом цикну Милица: 

— Куку, браћо, добро моје! 
За њом Јоке: 


— Јао, бане, мој ђевере! 


Кнез се подними на једну руку, а други 
длан положи на Јанково кољено. И стара 
катунска орлушина, којој бјеху оба крила 
саломљена, сакри сузе. Све три женске на- 
рицаху једногрлице, па двије ућуташе, а чу 
се Миличина запијевка: 


Куку, браћо, 

Добро моје! 

Моје очи 

Извађене, 

Моје добро 

Изгубљено, 

Моје сунце 

Огријано, 

Које ми је потамњело!... 

— Доста, Милице ! прекиде је отац, више 
молећиво него оштро. А тада удовица на- 
стави: 


Куку, бане, мој ђевере, 
Братска дико! 

Јеси л’ браћу окупио, 

Бане Јоко! 

Ка што си се научио, 
Перјаницо ! 

Да все АРТ главе, 
Мегданџио !. 


— Нека, Јоке ! рече он још блаже. А онда 
стара прихвати: 


Куку, Миле, мој соколе, 

Куку мајци! 
Ђе остави удовицу, 

Жалосницу ! 
Да подиже лудо дете, 

Самосама ! 
Ал' ће Јоке дић Милуна, 

Ако Бог да! 
До оружа и мејдана, 

Ја се надам ! 
· Те ће бити ка и тата, 

Ја се надам! 
И осветит тајка свога, 

Како треба!.. 


— Крстиња, аферим ти га на те ријечи! 
рече кнез, али доста, е проглушисмо кука- 
њем овога чојка, који не зна наше обичаје, 
па ће помислити, е смо меки ка Лацмани. 
А он, Бога ми, није Лацманин, но јунак, 
кад му баста ускочити у наше кршеве ! 


о 


УСКОК ма 

Па се окрете госту, који сјеђаше погнут: 

— Фала ти, љубавни и болећи прија- 
тељу, јер Buby, да те текнуло у срце наше 
јадовање и ето с нама заплака, прије но што 
окуси нашега хљеба! То ти, божја ти вјера, 
никад заборавити нећемо !.. Дајте ракију! 

Удовица донесе и стави преда њих ониску 
округлу трпезицу; Кићун донесе скленицу 
ракије и чашу. 

— А сад да ти истумачим све, настави 
кнез. Кад се налаже бадњак, у срећним ку- 
ћама пуцају пушке, пјева се и чини веље 


весеље, а у ојађелијем, као што је моја, та- 


дај се најгоре повриједе незалијечене ране! 
Јер, ти знаш, за свакијем својијем ране су 
поред срца, а за ђецом посред срца! И то 


бјеше милосни помен ђеци, али, тврда ти 


вјера, посад ако и нећеш чути пјесме, нећеш 
ни тужбалице ! 


Затијем домаћин наточи чашицу и на- 


здрави госту: 

— Е, дакле, здрав си ми, ускоче Јанко! 
Добро ни дошао! Нека ти је срећно! Бог 
да, да одмах омилиш владици господару. Ти 
си велики кућић и човјек учеван, те мо- 
жеш господару и требати, али, ево одмах 
ти кажем, ако хоћеш, остани одмах са мном, 
или, ако ти се не буде стојало на Цетиње, 
врати се: мој дом биће и твој, и што имам, 
дијелићемо до вијека! Не питам те, ни шта 
ти Off тамо у твојој земљи, ни какви су ти 


јади дојадили, ни шта си радио, нити he те 


ко нагонити да ишта о томе поменеш, ако | 

сам нећеш! Знам само, е те је витешка не- 
воља пригнала, да бјежиш у ове наше јадне 
кршеве! Ласно ти неће бити, синко, али, божја 
ти вјера, бојати се нећеш никога, осим Бога, 
нити ће ти ко заповиједати ! Бићеш слободан, 
као што смо ми, а за то се крвимо и отимамо 
стотинама година! Здрав си ми! 

Ускок одговори: 

— Хвала ти од свега срца, кнеже! Ја 
сам много дирнут твојим дочеком и твојим 
ријечима. И ако сам млад, са мном је било 
свакојаких чуда, али сумњам, да сам кадгод 
био овако изненађен, овако узрујан од ми- 
лине! Да ти знаш, шта сам ја очекивао но- 
ћас, на што сам био спреман! Хвала нека 
је милостивом Богу, што учини да ме ти 
удесиш на моме тешком путу! Вјеруј, да ја 
у својој земљи нијесам учинио ништа сра- 
мотно, са чега би љага остала на мени, са 
чега не бих био достојан живјети са слобо- 
днијем јунацима ! Огријешио се јесам о за- 
кон, али не намјерно; томе је била крива ко- 
лико моја зла судбина, толико и бујна мла- 
дост, а казна је била нечовјечна. Да је била 
само оштра, ма колико оштра, не бих ни 
помишљао да је избјегнем, али ми је она 
убијала душу и понос, зато сам ставио главу 
у торбу и затворио за собом за навијек врата 
своје отаџбине. Ја сам сад добјеглица и ни- 
шта више, а стараћу се да у новом животу 
_стечем права која има сваки Црногорац. 
Ниг шта пак урадити неђу без твога сави- 
' га, , кнеже, јер те од сада сматрам као дру- 

гог оца! И да си ми здрав са цијелом по- 
родицом, са цијелијем својим јуначким бра- 
ством ! 

Домаћи бјеху се примакли и збили иза 
домаћина. Милица држаше братанића. Кнез, 
раздраган, обазрије се и гракну: 

— Ану! Ану! Види их само! А вечера! 
Ђаво ви вечеру позобао! Мислите ли да се 
ријечима и здравицама може глад утолити! 
А, бабо! He чудим се, најзад, никоме као теби! 
Не помишљаш ли, да је човјек огладнио, ве- 
рући се уз наше главице ! | 

Милица, с дјететом у наручју, сједе пред 

оца и рече: 
Зар баш ни једне ријечи немаде, тајко, 
до сада за твога Драгића, а толико си се 
радовао што ћеш му дати јабуку! Види само 
како се срди на тебе и окреће главу! 

Стара јуначина чисто занијеми, стидећи 
се од тога њежног пријекора. Јанку би тада 
згодна прилика да добро уочи дјевојку. 

На крилу јој сјеђаше здраво мушко ди- 
јете од непуне двије године, голијех ножица, 
јер на њему не бјеше друге одјеће до кошу- 
љице. Дијете раширило руке преко тетинијех 
набреклијех груди, а главу прислонило на 
њено грло, те је морала одићи своју главу, да 
гледа оца. А каква бјеше та женска глава ! 
Материне црне, свијетле очи, а очеве племе- 
ните црте, њежније разумије се, огледаху се 
на младу лицу. И њен нос бјеше малчице ку- 
каст над малијем устима, из којих бљештаху 

зуби. Љепоту главе зачињаше бусата црна 


коса, сплетена у вијенац. У потпуној сараз- 
мјери удова и њежној љепоти облика изби- 
јаше једрина и снага. Нада све Јанко се 
чуђаше њеним малим рукама и стопалима, 
чим се махом Црногорци одликују. 

Пошто Кићун кришом донесе и даде 
кнезу јабуку, он започе, утањивши гласину : 

— Ходи, мали грдове, ходи к ђеду, да 
се помиримо ! На, виђи што ће ти ђед дати, 
ако му лијепо сједнеш на кољено и ако га 
целиш ! 

Драгић се обазрије и, видјевши лијепу 
облу јабучицу, хтједе пријећи ка дједу, али 
се намах сјети да је увријеђен, те се опет 
окрете. 

Дијете много више наликоваше на Ми- 
лицу, него на матер. 

Тада заграјаше што које: 

— Е, не ваља тако, Драгићу! То није 
лијепо! Кад ђедо моли да се помирите, а ти 
окрећеш главу! Још ти дарива јабуку! Ану, 
ђедо, дај мени, ја ћу те целити. | 

— На, ови час даћу је њеком, ако грдов 
не дође! 

Та пријетња сломи упорство Драгићево, 
те пољуби дједа и сједе му на кољено. За 
њеколико се стиђаше непозната човјека, те 
га кришом погледаше; како сваки пут сре- 
таше крупне, плаве очи, сваки час обараше 
своје. Ваљда је случај био, да се тијех тре- 
нутака то исто дешавало и тети, 

— А знаш ли, Јанко, да овај пиколо 
грдов хоће да се жени? запита дјед. 

— Тако! рече Јанко и на лицу показа 
тобоже велико изненађење. 

— Ја мним не би ни једна пошла за 
њега! дода њеко. 

— Е, да! прихвати Милица. Ти то ка- 
жеш! А онамо све се грабе око њега. Али 
је он изабрао! Је ли да cu? 

Баба, која чучаше поред лонаца, исправи 
се и запита: 

— Оли се женит, Aparnhy? Кажи томе 
човјеку ! 

Драгић их гледаше редом, па тек на 
бабине ријечи уприје слободно своје очице 
на извањца и повјери му: 

— Оцу се зенит! 

Захори се смијех. 

— А коју ћеш узети? Ану, кажи томе 
лијепом стрику! дода баба. 

— Ysehy Muay Ђулову! 

— Чујеш грдова! рече hea. Узеће Милу 
Ђурову, ону ружељаву ! 

Настаде тобож распра: — Није ружна, 
но баш згодна! Опака је, па ће га бити! Hehe 
то ђавоље јабуке он појести, но ће му све 
она грабити!... 

Јанко је мамио дијете, а оно час гле-. 
даше њега неповјерљиво, час се погледом 
обраћаше тетки, па, а 4 на њен миг, отиде 
к ускоку. 

Удовица и дјевојка почеше доносити 
јело, најприје тек испретану погачу, па здјелу 

о 


пиринча и здјелу купуса с кромпирима, па 
кромпира печенијех, па на кружићу скадарске 
икре, а на већем печенијех укљева. Момак 
донесе покољенак, велику боцу кантуначу 
вина и столовату чашу. 

Кнез устаде и за њим сви. Он се пре- 
крсти и изговори: „Да се са страхом помо- 
лимо и поклонимо Господу Богу и Богоро- 
дици, благоме Христу, часноме крсту и су- 
трашњем Христову рожанству ! Боже помози! 
Боже помози! Боже милостиви, ти помози 
и утјеши! Жива Богородице, смилуј се, по- 
мози! Свети Ђурђу, моје лијепо крсно име, 
помози нама грјешнима ! Сви свети угодници 
божји, будите нам у помоћи, у дневу и у ноћи, 
сачувајте дом ови од болести, срамоте, би- 
једе невидовне, сачувајте нам дијете наше 
Драгића и свијем живијем подајте здравље 
а мртвијема покој! Амин.“ 

Сви домаћи шапћући понављаху његове 
ријечи, а сви гласно рекоше замин“, па по- 
сједаше на под, мушки обашка, женске с дје- 
тетом обашка. Јанко отклони столицу, па 
подви ноге. Пристав и Шуто збише се је- 
дан уз другога, подаље и од трпезе и од 
главара. Па прионуше сви својски, без ри- 
јечи. 

Тада се Јанку одгонену једна загонетка. 
Дотле се чудио, како силни пламен не за- 
пали сламни кров, | тада видје да је горе 
пробушен отвор, који се све на ниже шири, 
и да је тај отвор ограђен олијепљеним пле- 
тером, те личи на изврнут љевак. Због тога 

је пламен високо струјао, а озго је пиркао 
чист ваздух. У томе димњаку сушило се до- 
cra бравијех и говеђих бутина и ребара (чу- 
вена његушка »кастрадина), доста резова 
сланине. Тек тада видје покућанство и рас- 
поред, — три дрвена кревета при стијени, 
двије богате оружнице, полицу за стбне су- 
дове, два велика шарена ковчега, у једном 
углу разбој, у другом враташца, кроз која 
се доиста ишло на кулу. 

Мирећи глад, Јанко би радо намирио 
и своју испитљивост. Питао се од куда тим 
простим брђанима, поред патријархалнијех 
обичаја и нашљеђене храбрости, њека Фи- 
ноћа у понашању, њека прирођена учти- 
вост, па оно осјећање свога достојанства, она 
присебност и духовитост, оно складно др- 
жање и склад у сваком покрету, од чега 
обично ни трага нема у осталијех јевропских 
сељака, а због чега му се сви које је те 
ноћи видио приказиваху као њеки шпањски 
гранди! Највише га занимаше Милица. Та 
она не бјеше сељачка љепота, — толика гра- 
циозност, толика умност која сијаше из ва- 
трених очију, припадаше вишем створу. И 
младић се занесе. Шта би му недостајало, 
кад би до вијека живио припростијем живо- 
том, међу слободнијем и поноситијем народом, 
уза жену каква би била Милица, а, разумије 
се, примивши и њихове навике и поглед на 
свијет? Шта губи лишив се извјештаченијех 
потреба и навика и предрасуда свога ста- 
лежа?... Колико је година Милици? По свој 

прилици седамнаест, осамнаест! Шта стари 
управо мисли, кад га нуди да остане с њим? 
Ваљда не помишља, да га узме за „при- 
става“ 2... 

— Има ли, Јанко, у вас кртоле? запита 
кнез, стављајући преда њ понајвиши печени 
кромпир. 

Млади човјек трже се из мисли, зачуди 
се најприје томе питању, па, насмијав се, 
одговори: 

— Како не би било кртоле !7 
| — Е, видиш, у нас је одскоро! Нема 
њеколико година, од кад је наш владика на- 


“бавио из свијета сјеме и растурио га по 


народу! Да је благословен и због те работе, 
као и због сваке своје, е би без кртоле на- 
роду било много горе него што је, као што 
му је занаго било без ње! Сад, може се рећи, 
нема више глади у Црној Гори, јер добро 
роди, а, бора ми, узме народ и лијепу пару 
за њу у Приморје! 

Јанко исприча кнезу историју кртоле, — 
како је пренесена из Америке у Јевропу 
и све чудне догађаје, који су због тога хра- 
њивог гомоља потекли. Кнез се чудио и сми- 
јао. Наливши чашу, рече: 

— Благо теби, синко, кад си тако уче- 
ван, а занаго и мени би благо било, кад би 
ти овијех дугих зимњих ноћи поред мене 
'вако сједио и причао ми како је у свијету, 
а особито како је бивало у стара времена ! 
Вјеруј ми, да би то за мене највише ужи- 
вање било, јер знање и памет је поврху 

свега. Бјех млад за времена владике Саве, 
али сам њеколика пута бивао уз њега и на 
Цетиње и на Стањевиће, и слушао и њега 
и друге ђе из књигах талијанских и ру- 
ских и наших тумаче свакојаке ствари, — 
и за Лесандра вељег, и за Римљане шта су 
радили и какви паметни јунаци били, па и за 
српске цареве и краљеве, за Душана и Де- 
чанскога и друге!... — ЕЁ, здрав си, Јанко! 
И опет добро ни доша! Нека те јаки Бог 
сачува здрава и весела међу нама и нека 
учини да се обикнеш међу нама, и да будеш 
стиман и признан међу својом новом браћом, 
као што је прилика, те да што мање јадаш 
ва својима. А у здравље и твојијех на дому 
и свијех којима си у срцу! 

Јанко захвали здравећи домаћину и ње- 
говима, величајући њега и сав му род. 

Крстиња, шапну снаси и кћери: 

— Е, Бога ми, ово је да се човјек крсти 
и чуди! Ови Јанко као да је међу нама ра- 
ста! Умије и наздрављат и причати и шалити 
се, ма сасвијем као да је од наших! А, Бога 
ми, на очи је виђет, да не би узмакао ни ђе 
треба јуначки смрти у очи погледати! Тако 
ми се чини! Е згодан, е учеван, е јунак, 
е од веље куће, па ђе доприје, Бого мој ми- 
лостиви! Jaana његова мајка, ако je жива! 

— Ја мним, прихвати Јоке, да ће владика 
помирити Јанка с ћесарем. 

— Мниш !2 узвикну Милица, те се оне 
двије зачудише. 

— Што би било то чудно 2 запита је мати. 


- 

— А, да-ти, нијесте разабрале што Јанко 
рече тајку у здравици 2 Рече да је затворио 
врата за вазда за собом и да не мари, јер му 
образ не подноси ! 

— Јест то рекао, потврди мати. А наш 
стари ђаво збиља се заљубио у њега! Чусте 
ли ђе га нуди, да остане с нама! Буди Бог 
с нама! Шта би радио један такав господи- 
чић с нама! 

— Да га разговара крај огњишта! дода 
смијући се Јоке. 

Милцца ce наже, пољуби братанића и 
рече: 

— А, ваистину, и да учи књизи нашега 
Драгића, да буде знавен, као Саво Марков 
или као гувернадур! _ 

Још су мушкарци мало јели, па млађи 
однесоше судове и трпезу. Кнез пружи чи- 


бук Кићу, а Јанку рече: 


— Ја мним да и ти пушиш? Оли да ти 
донесу један чибук? 

— Хвала, имам, рече Јанко, па извади 
из шпага своју лулицу и напуни је својим 
дуваном. Пошто припали, извади златан ча- 
совник и гледну Ha њ. (0) златној верижици, 
осим часовника, вишаше још њека округла 
кутица, — што привуче пажњу и дивљење 
женскадије и момака. 

— Још три уре до поноћи, рече он. 

— Бого мој, шапну Кићун, има сат као 
Саво Марков, сав од сухога злата. 

— А има два. Још један мали! Што he 
My два? пита Шуто. 

Њих двојица задуго пушаху ћутке, па 
кнез започе: 

— Шта мислиш, Јанко, има ли ђегођ на 
свијету земље и народа као што је ова наша # 

— Ја то не знам, кнеже, јер не позна- 
јем вашу земљу. 

— Ваистину, ово што си прегазио од 
Котора довдје, доста ти је, па да замислиш 
и остало! А ово што си видио нас, доста, 
ти је да судиш и за остале. 

— Онда је добро! рече Јанко. 

— Далеко је од добра, синко! Нако, ти 
си чуја за Црну Гору, а то бих желио знат 
што си чујао о нама. | 

— Да сте јунаци, да се толико стотина 
година борите за своју слободу, да сте го- 
тово непрекидно ратовали с Турцима и од- 
бијали њихове силне војске, да сте заједно 
с Русима ратовали против Француза. Ето! 

— И још што? 

— Да сте дочекљиви, а о томе се ево 
одмах увјерих; да сте побожни; да држите 
задану ријеч; да сте поносити. 

— А о владици нашем шта си чујао 7 

— Да је паметна глава и добар војско- 
вођа. Једва чекам да га видим. 

— А о другијем главарима племенским 
јеси ли што чуо? 

— Ништа. 

— А колика мислиш да је Црна Гора? 

— И то не знам. 

— Е, ево ћу ти ja казати, колико ти 
треба. Права Црна Гора има седам племена: 


УСКОК 45 


Цетиње, Његуше, Ћеклиће, Бјелице, Чевљане, 
Цуце и Пјешивце. То је све катунска на- 
хија. Па онда имају нахије: ријечка и цр- 
мничка. То је све наблизу. Та се племена ди- 
јеле на браства. Ми Његуши, у старо ври- 
јеме, када Турци освојише Херцеговину, 
доселисмо се одонуд, а старина нам је била 
под планином Његошем. Ми смо ти, дакле, 
ускоци, као што је сва Црна Гора. Кад су 
наши стари овамо ускочили, била су само 
два браства, Ераковићи и Рајчевићи, народ 
од два брата, од Ерака и Рајича. Данас има: 
Петровића, Поповића, Кустудија, Радоњића, 
Жутковића. Владика је од Петровића. У сва- 
ком племену има војвода, кнез, сердар и бар- 
јактар. Ми обашка, имамо и гувернадура. 
Ето ти! 

— Ма је ли владика као краљ њеки, 
као принцип 7 

— Јест у вријеме рата, а овако, главари 
суде у племенима и без њега. 

— А шта је онда гувернадур? 

— Ка највећи главар. У њега је једна 
пола печата државнога, а друга је половина 
код владике, па кад се састану и саставе... 

Силан лавеж и тутњава корака у дво- 
ришту прекидоше причање кнежево. Момци 
потекоше к вратима. 

IV 

Уђе око двадесет браственика. Најста- 
рији, отац Раков, Мргуд Шутов, с њекаквом 
великом златном медаљом на грудњаку, скиде 
капу, што и сви учинише, те започе: 

— Синовче, крило наше, ево нас свијех 
твојих брата, да те овако за њешто молимо! 

Кнез Драго, веома изненађен, уста и рече: 

—- Шта је, браћо, за име божје!? Што 
стојите гологлави преда мном, као пред вла- 
диком!? Кад је још то било!? Ану, сједите, 
па зборите ! 

— Нећемо но овако, поврну старац. Ти 
знаш, да се на вечерашњи вече не долази 
на посјед, но да има бити друга работа ! 
Ми смо умолници ! 

— Ако је тако, ево ћу и ја вас слу- 
шати гологлав! рече он и скиде калпак. 

Мргуд настави: 

— Ти лијепо знаш, синовче, да је твоја 
радост и наша радост, да је твоја жалост 

и наша, да, као што нам се не би досадило 
уз тебе се веселити, тако нам није дојадило 
ни уз тебе туговати, а ипак се, ево, догово- 
рисмо, да те молимо, да прекинеш корото- 
вање, а то баш највише тебе ради! 

— Мене ради! „рече кнез, чудећи се. 

— Да, синовче! Ето имаш унука, хвала 
Богу, дијете напредно мимо дјецу, па чисто 
сви страхујемо, е би га могло кобити ово- 
лико наше туговање ! 

— О, сачувај, Боже и Божићу! рече Кр- 
стиња, па у страху узе дијете у наручје. 

— То је једно, настави Мргуд, а друго 
је: ево ти у кући госта, о коме ће се грак- 
нути кроза сву Црну Гору и Брда, па ће 
нам дика битип, ако се у народу ратшчује: 
„Кнез Драго, да би дочекао госта како ваља, 
прекинуо је домаћу жалост!“ А има и још 
један. разлог. Као што знаш, овијех дана 
удајем унуку, Анђу Ракову, у добре људе, 
па нијесмо ради да је глухо испратимо и да 
нам нови пријатељи забаве и реку: „Гле- 
дајте их, не могу да прежале браственика, 
као да се није јуначки замијенио, и као да 
га нема ко и даље светити !“ 

— Доста, стрико, молим те! викну до- 
маћин узрујан... Дакле желите да огласим 
Божић 2 

Сви заграјаше: 

— Ела, молимо те! Ану почни! Без тебе 
нећемо ни ми! 

Он натегну малу пушку, па потече к вра- 
тима, вичући: 

— Ха, за мном! Огањ! Огањ сви! 

Сви истрчаше за њим у двориште, те 
стаде грмљавина пушака. Њеко викну: 

— Xa, соколе Крцуне, дед запој, као 
што ти умијеш ! 

На то јасан, снажан младићки глас за- 
пјева: 


«Све у славу Бога великога, 
«А у здравље нашег бана Драга!...» 


— Пунте! Урте! Појте! викало се у дво- 
ришту наизмјенце, између пуцњаве и пје- 
ванке. | 

Гост, оставши у кући, стојаше као уки- 
пљен. Приђе му Милица и пружи му малу 
пушку. Кроз осмијак и пламен очију као 
да му дјевојка говораше: „Ево ти обиљежје 
јуначко, млади ускоче! Разумиј овај дар !“ 
Његове очи такође плануше, а рука му за- 
дрхта, примајући оружје. 

Густ, тих снијег падаше кроз црну ноћ. 
Кад Јанко испали своју, почеше се одзивати 
из најближега браства, па из осталијех, те, 
кроз тишину и влагу, разлијегаше се силна 
грмљавина. 

Кнез се врати у кућу вичући: 

— Оро, ђецо! Оро! 

Сви нагрнуше за њим. Милица припали 
зубљу. Поп Марко, Рако Мргудов, Крцун 
Сердарев и Перо Пуров одвојише се, да пје- 
вају. Остала гомила уврста се у полукруг. 
Стари Мргуд стаде преда њих и викну: 

— Хајде, синовко, да поиграмо ! 

— Еламо, ваистину! одазва се стара 
Крстиња и стаде према њему. 

Крцун и Перо запјеваше једнаким гла- 
совима, једанак застајући и ударајући о сло- 
гове: 


»Ви-но пи-ју до три по-о-о-бра-а-а-а-ти-и-ма! 


Старац рашири руке, као орлушина 
крила. Старица, оборенијех очију, поиздиже 
прсте и залепета њима, као заплашена ја- 
ребица. Она два млађа пјевача запјеваше 
други стих бржим нагласцима: 


«У Ро-ви-не, у Го-ма-но-ви-ће ! 


Поп и бркоња, дебљим гласовима а исти- 
јем начином, поновише тај други стих. Кад 
младићи преузеше пјевање, старац узе под- 
викивати : й—й—й, па обоје почеше играти. 
Он укрсти десну ногу пред лијевом и на једној 
одскочи два пута, а другом, пресумићеном, 
укоченом, додирну само земљу, све по мјери. 
То исто, а сложно с њим, учини и баба. 
Онда измијенише ноге. Тако наизмијенце по- 
играше њеколико пута на једноме мјесту, 
он све јаче кликћући и размахујући рукама, 
она једнако смјерно и као плашљиво, само 
што ће каткад и она затрептати рукама и 
подвикнути: xa! Одједном потекоше једно 
другом, али се на вријеме одмакоше, једно 
на десно, друго на лијево, не губећи у томе 
мјеру играња. Најзад, брзијем полукругом 
измијењаше мјеста. Тако је игра текла уз 
пјевање и пуцање. 

Јанко, с малом пушком за ременом, по- 
сматраше игру. У почетку није могао одо- 
љети смијеху. Старац Мргуд Шутов, сух, 
малко погрбљен, бјеше највиши међу онијем 
стаситијем брђанима; бјеше окошт, велика 
грбаста носа, танких, бијелијех бркова, сит- 
нијех, плавијех очију, а бијели бичеви косе 
удараху га по плећима, као што га удараше 
и велика медаља. Пазећи на ритам, стаде 
размишљати о значењу покрета; учини му 
се, да та проста али отржита и ратничка 
игра приказује титрање јаке грабљиве птице 
с нејачом ! 

Мргуд и Крстиња измијенише мјеста че- 
тири, пет пута, па потекоше једно другом 
пи пољубише се; она њега још пољуби у руку. 

Замијенише их кнез и снаха му, удо- 
вица Јоке. 

Мргуд, раздраган, куцну Јанка по ра- 
мену : | 
— Виђе ли ти, млади господине, како 
старац скаче и урличе, a?... А шта би ре- 
као, колико ми је година? 

Пуро Мијушков, Стево Бајов, Гашо Пер- 
ков и Стијепо Мрков, све старији људи, оку- 
пише се око њих двојице. Овај пошљедњи, 
ћорав и сакат у прстима лијеве руке, из- 
гледаше као да се вјечито кези. 

— Не знам, вели Јанко смијући сеи ру- 
кујући се редом с њима... Не знам, имаћеш... 
биће ти око седамдесет ! 

Сакати Кезун преви се и стаде ударати 
здравом руком о кољено. 


У Ж: | 


Стево рече: 

— А седамдесет је мени и кнезу и ови- 
јема, а он је друговао с нашим оцевима! 

Пуро Мијушков дохвати Мргудову ко- 
лајну и запита ускока: 

— Умијеш ли читати српски? 

— Не, но руски? исправи Стево Bajos. 

— A да ли то није све једно? рече Гашо 
Перков. 

— Умијем њешто, потврди Јанко. На- 
учио сам међу Граничарима. А слова су иста 
и српска и руска! 

И нагнув се према свјетлости, прегледа 
медаљу па настави: 

— Овој медаљи има више од сто година! 
Ha њој је лик руског цара Петра I, а што 
наоколо пише не могу све разабрати, — само 
има ријеч „Црногорци“ ! 

Пуро му објасни: 

— То је једна од онијех стотину и шез- 
десет, што је цар Велики Петар послао вла- 
дици Данилу, послије боја на Цареву Лазу. 
Још само једна има у нашем племену. Ову 
је својом руком дао овоме Мргуду владика 
Сава, послије онога великога боја на Кчеву, 
ђе је Мргуд већ био барјактар. Послије му 
је и Мали Шћепан притврдио 

— И књаз Долгоруки, допуни старац. 

— Да. А онда је Мргуду већ било преко 
двадесет и пет и шест година. Дакле, сад 
лијепо можеш срачунати, колико му je? 

— Много, много, рече Јанко, градећи се 
да рачуна, а помишљајући да им је до шале. 

4" 

Њеко газовну из кола. Зачу се више 
гласова: у 

— Ускок!... Јанко!... Ускок! 

Кнез га ухвати за рамена и рече: 

— Да и ти поиграш. Оли, вјере ти, по 
црногорски да поскочиш 7 

— Хоћу, рече он и стаде пред овитак, 
малко снебивајући се. 

Видјев Милицу према себи, он се брзо 
прибра и започе играти спретно, правилно, 
каоно добар играч од ране младости, коме 
је лако било ухватити мјеру и покрете про- 
сте игре. Толика лица, спремна на смијех, 
изразише велико чуђење. Настадоше узвици: 
„Гледај га, молим те! не би ли рекао да је 
стотину пута играо оро!2«“ Да није зазорно, 
свак би још додао гласно оно што мишља- 
me: „ЕЁ згоднијег пара не можеш ни за- 
мислити!“ Њих двоје то осјећаху и своје 
задовољство исказиваху говором складнијех 
лијепијех покрета. 

У томе уђе гомила браственица, те за- 
гушише и проглушише кућу. Јанко и Милица 
договорнијем погледом прекидоше игру; она 
му се маши руке, али он стиште њену и при- 
несе је својим грудима, — разумије се, то 
учини брзо и кришом. 

Женске се збише у гомилу, одвојено од 
мушкараца. Било их је и средовјечнијех. Од 
тијех задржа пажњу Јанкову једна ониска, 
необично широка и пуна. Бјеше још бјело- 
лика, великих повијенијех обрва, са изразом 
њежности и сјете. Он помисли, да та неће 

бити од истога соја. Све га посматраху испит- 
љиво, а учини му се, да му је она најмање 
туђа, да му напомиње њешто материнског 
или сестринског. У оној мотњави Јанко дође 
до Милице, која опет држаше братанића, па, 
играјући се с дјететом, запита је за жену. 
Милица се најприје збуни и порумени, па му 
на прекид поче одговарати. Каза му да је 
то попадија Гојача, жена попа Марка Пуни- 
шина, родом из Приморја, најдушевнија, вели, 
жена у браству, права задушна мајка, a и 
међу људима цијењена као паметна. Али је, 
вели, веома несретна, јер је нероткиња... 

Међутијем ce измијенише пјевидрузи. 
Сва се младеж одвоји ка, средини куће, а ста- 
рији посједаше крај огњишта. Крцун Сер- 
дарев, као обично, приволи се старијима и 
посади се до ускока. Милица донесе вино. 
Докле се ови крај огњишта у тишини по- 
чеше обређивати пићем, на другој страни 
опет узаври пјеванка, кликтање и пуцњава. 
Милица стаде иза Крцуна, да чека ред за 
даље послуживање. | 

Јанко заподјену разговор. Запита кнеза, 
да ли збиља има Мргуду преко деведесет 
година 2 

— Има, потврди Драго. У нашим кра- 
јевима дуго живе људи, који имају вијека, 
којима не бӣ суђено да погину! Овај наш 
стрико Мргуд, стари барјактар, занаго нај- 
старији у Црној Гори, имао је гдје загла- 
вити и педесет пута! Сав је изрешетан зр- 
нима, али му је Бог дао вијека, па је имао 

и лијека! И овога брата нашега Стијепа Мр- 
кова, као што видиш, грдно су пушке иште- 
тиле; ето му избиле око и осакатиле руку, 
и, ја мним, још га на пет шест мјеста про- 
бушиле, па му ни ђавола! Што је то тврда 
чапра, тога више нема на свијету! Кад је 
лежао у најтежим ранама, кад сви мишљасмо 
дође му крај, он се кезио као ово сад! Јер, 
што је њему Бог дао весело срце, ни тога 
већ нема на свијету! Ако ћеш да се смије 
од сада до зоре, све овако... Ану, љубави 

Стијепо, удри у смијех. 

Ћоро, као оно прије, преви се, стаде 
ударати дланом о кољено и вртјети главом, 
да одоли силноме смијеху, шта изазва опћу 
веселост. Докле се смијех орио, Крцун ша- 
пташе Јанку: 

— Јест бестија, али је свакоме мио, јер 
је дјетиње душе! Петровићи, особито госпо- 
дин Саво, радо се с њим шале. Владика нај- 
радије с њим збори, али насамо. Чух вла- 
дику гдје једном рече, да је овај Стијепо 
једини Црногорац, у коме нема ни труна ки- 
чељиства, а гвозден је јунак, као најбољи! 
Никада од њега нећеш чути да помиње 
своја јунаштва, да се хвали, као на примјер 
овај стари Мргуд, који те ено сад гледа и 
једва чека да граја утоли, да почне. По души, 
има се чим хвалити, а и он је добар. 

Збиља је Мргуд нестрпљиво упредао бр- 
кове гледајући Јанка. Овоме од тијех повје- 
ренијех ствари као да једна бјеше најпреча, 
те запита Крцуна: 

— Тај Саво, то је брат владичин? 

— Јест. 

— А човјек је од књиге ? 

— Како не! Он има товар књига. Прима 
и новине. Свјетски је човјек. Бивао је у Бечу, 
у Петрограду, у Србији. Он је каваљер све- 
тога Ђорђа. 

— Тако! рече Јанко, угодно изненађен. 
Ја бих могао сутра да га походим? 

— Не сјутра. Првога дана Божића по- 
лази се само браство! Прекосјутра, на Божји 
дан, можемо заједно! По свој прилици ићи 
ће и кнез и још двојица тројица од наших ! 
А ја бих желио, господине Јанко, да ти сју- 
тра обучеш нашке хаљине! Наћи ће се за 
тебе! Би ли их обукао? 

____- Bux! Xohy!.. Реци ми, молим те, мо- 
гу ли истога дана походити гувернатора Ву- 
котића 2 

Крцун се намршти, мрдну обрвама и за- 
врти главом, — као да хтједе рећи: „Не знам 
шта да ти одговорим, не разумијеш ти наше 
работе и прилике!“ Али одговори. 

— Ја мним, да је у реду, да отидеш и к 
њему! Сутра ћемо се договорити. И он је 
каваљер светог Ђорђа. 

— Шта то? запита их кнез. 

Младићи и не опазише да поодавно бјеше 
настао тајац око њих, Aa их сви посматраху. 

 Крцун одговори: 

— Ето, сјутра he господин Јанко обући 


наше рухо. 

— Па лијепо, ваистину, прихвати кнез. 
Биће згодан Црногорац! 

— Бијесан Катуњанин, божја ти вјера! 
прихвати Мргуд Шутов. Нако што ти је кожа 
бијела и мека и што си ошишан, али до 
Ђурђева дне, у нашим горама, има кад и да 
ти кожа очврсне и да ти перчин порасте ! 

— Не мора ни то бити, опази Стево Ба- 
јов. Није ли преко двадесет година међу 
нама живио онај Долћи и без перчина п без 
нашега pyxa!? Па шта му је eaanao? Лијеп 
човјек и мудар и учеван и стиман бјеше! 

— Ко то бјеше? запита Јанко. У исти 
мах опази, да се сви намрачише и да Крцун 
погледа Стева као не одобравајући. 

Topo одговори: 

— Човјек из свијета као и ти! 

Тада проговори први пут, а на чудо 
свјема, рече то озбиљно и суморно; па, као 
да га баш то подбоде што га сви гледаху 
у чуду, настави: 

— Био је тај Долћи латински поп и зваху 
га обат! Био је писар владичин, а био је 
учеван и душеван и вјеран му, али га њеки 
главари макоше на душу, те га нестаде! 

Крцун, видјев да је све то Јанку заго- 
нетно, додаде: 

— Дугачка је то прича, те није ласно 
све разабрати, а имаћеш кад!... Ану, ђеде 
Мргуде, што ти шћаше рећи? Обрати ce Мр- 
гуду, који два три пута хтједе да заусти 
њешто. | 
— Ваистину то, да једнако жалим, што 

ме He поведоше на Вранцеза! Зар не би 
љешше било, да сам погинуо ове војне, но 
да чекам смрт у пепељаку, као баба чесова!? 
је ли, ђетићу (обрте се Јанкуј, зар не би 
љепше било, да се након мене прича, што 
ни за кога: „Војевао је сто година, па по- 
гинуо« 17 

Сви се насмијаше. Син му Рако рече: 

— Прећера, тајко! Не би нико рекао 
оно, што је сувише далеко од истине ! 

— А колико је далеко, грдове? Ево да 
све испричам укратко, па нека суди овај 
учевни ђетић!... Ја сам, млади господине, 
вршњак с оцем владичиним. 

Син га прекиде: 

— Владици је сад шездесет и пет го- 
дина, почем је вршњак са Стевом Бајовијем. 
Дакле, нека си старији од њега највише два- 
десет и пет година, то би сад имао око де- 
ведесет. 

Старац се љутну: 

— Ја тако не умијем рачунати. А ти, 
жив ми био, не бркај и не прекидај, јер ја 
ово причам овоме човјеку из свијета, који 
ме до сада није чуо!... 

И обрте се Јанку. Остали заподјеше раз- 
говор међу собом. Старац настави: 
| — Е, дакле, првом сам пушку понио, кад 
__ је паша Махмутбеговић ударао на Куче, — бје- 

ше ми тада око петнаест година; први сам 
се пут ранио двије године касније, у четовању, 
у Никшићкој Рудини, баш оне године кад 
je владика Сава ходио у Русију, да прими 

оне силне паре од царице Јелисавете ! И знај 
лијепо, да не лежах у ранама, ћаше ме вла- 
дика повести са собом у Русију. То ми је 
рекао послије, пошто се вратио. Пошто се 
извидах, ожених се. Е, братиковићу си ми 
мој красни, ђе оно остадох, докле оно до- 
ђосмо 7 | 

— Оженио си се! дода Крцун, који га, 
осим Јанка, једини још слушаше. 

— Да! Први пут понио сам барјак на 
Кчеву, кадно разбисмо ону вељу турску вој- 
ску, највећу што је икада ударала на Црну 
Гору! Тада ми је исти владика дао ову цар- 
ску медаљу, коју у нашем племену има само 
још Саво Марков, зато што је посјекао Мех- 
мет-пашу Кокотлију! И дао ми бјеше још 
један руски крстић, но га, јадан, изгубих. 
(А рече ми Саво Марков да се може писати 
у Русију, па да би га могли послати!) А већ 
кад је дошао у Црну Гору цар Мали Шће- 
пан, већ тада и овај мој бркати Рако бјеше 
стасао. Ја сам пратио владику на Ћеклиће, 
кад оно иђаше да се састане с царем. Па 
био сам с царем Шћепаном и овђе на Ње- 
гушима, у кући гувернадура Јока Станкова. 
Послије, кад због њега, због цара Шћепана, 
ударише на нас три војске: босански везир 
Сулејман-паша од Никшића, румелиски бег- 
лер-бег од Подгорице и скадарски од Плав- 
нице, ја сам се'био с босанским везиром! 
Но, на наше јаде, немасмо џебане, а мле- 
тачки принцип затворио границу, држаше 
руку Турчину, те морадосмо послати у Под- 


ускок 59 


горицу Шћепанова коња Брњаша и слагати, 
да је Шћепан погинуо! И сваку ти ситницу 
из онога времена умио бих испричати, као 
да сад све очима гледаш, — за примјер, кад 
смо глобили владике Саву и Василија и узели 
им глобе стотину волова! Али то би дуго 
било! И сад, братиковићу си га мој красни 
и ђетићу мој лијепи, за ове тридесет и три 
или и четири године, од кад се овај вла- 
дика завладичио, осим овијех пошљедњијех 
година, био сам ти вазда у свему: Е, сад, 
ти, као учеван ђетић, лијепо срачунај ко- 


лико сам година војевао 7 


Крцун, који се често осмјејкивао, рече: 
= Ма, ти мислиш, ђедо, да сав бијели 
свијет зна наше работе, — да зна ко су биле 
владике Сава и Василије и цар Шћепан и 


кад си ти барјак носио и војевао:: 


— Ваистину, дијете, знају добро за нас 
цареви, краљеви, толики књажеви и ђене- 
рали, паше и везири, а за Фукару не марим ! 


Кад је књаз Долгоруки долазио, да свргне 


Шћепана, па га признао за цара, мниш ли 
да је једанпут са мном зборио? Па мле- 
тачка господа, па послије онај ћесарски ђе- 
нерал Вукасовић, па ко зна колики још? 

Кнез га ублажи: 

— То је истина, стрикане. Ти си чувен 
на далеко, али не видиш ли, болан, да је овај 
наш ускок још дијете? Дај, Милице, бардак 
старцу да наздрави! 

Поп запита Ћора: 

— А ти, Стијепо, јеси ли бивао ђеи 
Мргуд 2 

— Нијесам, брате, свуд, нијесам имао 
кад, пошто је он прије дошао на свијет ! 

— То знамо, но кад си стасао, кад си 
га већ стигао? 

— Е онда му нијесам стопе изостајао ! 
Осим што не бјех у Кучима и на Кчеву, 
нигдје га друго не пустих без себе, па га 
још претекох, бјех без њега у Приморју. 

Па, као да то бјеше врло смијешно, опет 
се стаде кидати од смијеха. 

— И још си посјекао Француског оФи- 
цира, на Бргату, у шанцу! напомену Крцун. 

То тек подјари неразумљиву веселост 
Стијепову: поче решетати главом и разма- 
хивати рукама. Сви, осјем Мргуда, слатко се 
смијаху, а Мргуд, канда, кипћаше у себи. 
Стево Бајов викну му: „Ану, чбче, но испри- 
чај све како је било!«< Тада Стијепо устаде 
и поче на прекид приповиједати његову борбу 
с Французом, показујући покретима TOK на- 
пада и одбране, намјештајући главње као то- 
пове. Кад он сврши, Мргуд опази: 

— Валај, право имате што се спрдате ! 
И ђеца су их сјекла! Знаш, Јанко, да је 
синовац владичин, Јоко Перов, посјекао дво- 
јицу тијех ускогаћа, па му данас у племену 
зато не дају мира, HO га задијевају!... 

То је био ваздашњи повод спора између 
старијех и млађих; стари тврђаху, да Фран- 
цузи нијесу никакви војници, да су побједе 

над њима биле лака ствар; млађи тврђаху, 
да Французи у храбрости и издржљивости 
не изостају Турцима. Драго, поп, Рако, Стево, 
Стијепо, испричаше сваки по њеки примјер, 
било војне вјештине, било јунаштва. И те 
појединости занимаху Јанка, те овда онда 
стаде постављати питања, па мало по мало 
загрија се, преобрази се скроз, од момка 
смјерна, намјерника послушна, поста на је- 
дан мах озбиљан, вјешт испитивач, занесен 
3a војнијем работама. Јанко је знао да je 
наше приморје било њекад млетачко, да је 
Наполеон разорио млетачку државу, да је 
приморје по уговору припало ћесаровцима, 
да су га послије Французи преузели, да су 
га Руси и Црногорци отимали од Француза, 
али то је знао у главноме. Опазив да Стево 
Бајов умије најкраће, најпрегледније причати, 
наведе га да почне с почетка. Стево му 
исприча како су Французи ушли у Дубров- 
ник и како је владика, по жељи Русије, по- 
шао на њих са својим Црногорцима и При- 
морцима и са три компањије Руса, које руски 
адмирал Сењавин бјеше искрцао у Боку; 
како је први сукоб био близу Цавтата, гдје 
„су Французи и удружени им Дубровчани зло 
прошли; у другом нападу придружи им се ру- 
ски мајор Забјелин са осам компањија јегера 
и мушкетира, те Французи ноћу оставе Цав- 
Tar и повуку се ка Дубровнику. Три дана 
гонили cy их наши и Руси и отму им све 
земљиште између Цавтата и Дубровника и 
узеше једну заставу и око двије стотине пу- 

шака. Французи се тада утврде на више 
мјеста на брду Бргату, близу Дубровника. 

— У томе, настави Стево, Сењавин оружа 
бокељске трговачке лађе, те с њима и са 
својом Флотом дође под Дубровник, и ђене- 
рал књаз Вјаземски, такође по мору, стигне 
из Крфа с једнијем батаљоном пјешака. 
Ратнијех бродова могло је бити око дваде- 
сет, редовне руске пјешадије до дванаест 
стотина, Црногораца и Примораца око че- 
тири хиљаде момака. Француза је било око 
три хиљаде, а оружанијех Дубровчана толико. 
Вјаземски узе главну команду над редовном 
војском, а владика над својима, те у зору 
љетњег дана' почне напад овако: од Флоте 
одвоји се пет бродова под заповијешћу кон- 
тра-адмирала Сорокина, и примакну се што 
се могло ближе савезничкој војсци. Од Срба _ 
одвоји се двије стотине људи под вођством 
кнеза Драга, те у највећој врлети освоје 
одмах предња мала утврђења. Ту се Стијепо 
Мрков ухватио у коштац с њеким младим 
високим Француским официром, који му од- 
сјече два прста, а Стијепо њему главу... 

— А млад и згодан бјеше, те ми га је 
и данас жао, рече Ћоро без смијеха, ис- 
крено. 

У тај мах разврже се оро, те сви мла- 
дићи посједаше иза старијих, а женскадија 
се зби око домаћице, у углу. Стево причека 
докле се обреде вином, па настави: 


' 5. јунија 1806. 

— Одмах за тијем ударисмо на други 
шанац. Ту је предњачио Јоко Драгов... 

Крцун објасни Јанку: 

— То је, знаш, био старији син кнежев, 
соко, какав се ријетко рађа! 

— Соко, богме, настави Стево. Од прве 
је оборио из пушке једнога, па из леденице 
другога, па се загна јатаганом, те нам се 
међу њима изгуби испред очију! И то учини, 
те брзо узесмо и тај шанац, јер наш грлати 
поп викну: , Xa, црн нам образ, погибе Јоко 
Aparos!“ А наш бркати барјактар у тај се 
мах створи посред њих! Французићи, што 
их остаде, побјегоше на више као козе, у 
трећи шанац. Пало их је, да-ти, десетак. И 

хоћеш ли вјеровати, Јанко, сине, да нам сва 
_ штета 68, што се ту рани троје четворо 
: чади ! 

oe И што моја два прста остадоше, дода 
Ћоро, уз свој обични горопадни смијех. 

— А не рекох ли ja, да нијесу исто што 
и Турци! рече стари Мргуд. Толико ми јада, 
што ви ћасте тако лако изгонити Турке из 
шанада ! 

— Докле се ми одмарасмо, а, богме, и 
шчињасмо и договарасмо, што ћемо, стиже 
нам у помоћ руски капетан Бабичов с двије 
стотине људи. Тек што се заједно упутисмо 
на трећи јуриш, а оздо се крену с једне стране 
владика са свом нашом војском, с друге 
стране Вјаземски са својом. Освојисмо ве- 
лики шанац с десет топова. Француз уступи 
још три, па се хитро прибра и удари на нас 

с бока; погонисмо се од по подне до мркле 
ноћи, али нам не може ништа, него наже 
бјежати ка граду. Црногорци и Приморци 
похиташе, да му пресијеку повратак, али 
страх и мрак помогоше му, те се склони! 
У томе боју отесмо деветнаест топова. Фран- 
цузи изгубише преко двадесет виших оФи- 
цира, међу којима два велика главара.... не 
могу никако да им запамтим имена! Како 
се оно зваху, попе? 


Поп одмахну главом. То исто учинише 
сви старији. Стево се окрете Крцуну: 

— Како се оно зваху, Крцуне 2 

Очевидно Крцун чекаше то питање. Од- 
говори: 

— Генерал Делгог и. ађутант главног 


заповиједника Лористона потполковник Гаје. 


— Виђи ђавола ђетињег! рече Мргуд. 

Стево настави: 

— Погинуло је Француских војника око 
четири стотине и толико Дубровчана. Деве- 
десет Француза заробисмо. Руса мртвијех 
и рањенијех бјеше четири официра и око 
четрдесет момака. Нас се рани и изгибе око 
стотину. Владика је предњачио, и сви су се 
наши главари добро поднијели, али тога кр- 
вавог дана изнијеше ногу пред другима и 
мудром управом одвојише: Саво Марков Пе- 
тровић, гувернадур Вуко Станков Радоњић 
и цетињски сердар Ђико Мартиновић! Што 
јест, јест! Је ли овако, браћо? 


Сви старији потврдите. 

— Прекидосмо Дубровнику воду, а Руси 


за дванаест дана намјестише на отетијем ви- 


совима двије батерије, па почеше | гађати град. 
Ми западосмо по развалинама кућа, ближе 
граду, и не дадосмо никоме изван! Истину 
хоћу да кажем, наши су харали, орили и па- 
лили и без потребе и преко заповијести вла- 
дичине, да се то не чини! И, по свој при- 
лици, то смо скупо платили, јер Саво Мар- 
ков и данас каже, да нам зато цареви не 
дадоше приморје ! 

— Опсада је тако трајала четири, пет 
дана, и у томе се прочу да је воља цара 
Александра, да преда Боку ћесаровцима, а 
они да ће је предати Французима! Кад и 
владика потврди тај глас, узмутише се наши 
и Приморци, те их 'преко половина отиде 


кућама ! 


— Не разумијем! рече Јанко. Je ли вла- 
дика то наредио? 

— Нити је наредио, нити их је задр- 
жавао, нити су га питали! Пе разумијеш ти 
наше работе! 

Кнез хукну и нареди кћери да служи 
вином. Женске бјеху уһутале и слушаху та- 
кође пажљиво. Јанку се чинило да сања. 
Осим свију чуда, које бјеше доживио тога 
вечера, њему се учини да су се ти људи 
пред његовим очима од једном преобразили. 
Не видје више пред собом просте, сиромашне 
горштаке, него људе који су имали дијела 
у тако великим догађајима, у којима се одлу- 


ае судбина држава! И ако му из тога 


= 


Э) 


66 СИМА МАТАВУЉ 


повиједања не бјеше јаснији однос владичин 
према народу, и ако разабра да је несређе- 
ност у земљи гора него што дотле зами- 
шљаше, ипак осјећаше, да је тај народ про- 
жет здравијем, великим нагоном, који ће га 
довести до величине! Још му очевидно бјеше, 
да то Стево не прича први пут, да је и онај 
мали Шуто више пута то слушао, па ипак 
сви слушају с напрегнутом пажњом ! Дакле, 
то посијело, уз тако причање, то бјеше шко- 
ла, у којој се утврђује свијест прошлости 
и заједнице ! | 

И он, у напону испитљивости, рече CreBy: - 

— Даље, молим те, стрико, што 6M? 

— Јад велики, настави Стево. Бокељи 
отправише у Петроград архимандрита Ву- 
четића и још тројицу, не би ли умолили цара 
Александра, да не уступа Боку Французима, 
но да је придружи Црној Гори! 

— Протекоше готово два мјесеца од кад 
бокељски главари отидоше у Русију, а о њима 
никаква гласа, кад, њекако о Усјековању, 
стиже царски руски гласник и донесе запо- 
вијест, да се одмах настави рат с Французи- 
ма! Тада се окупи нас и Примораца до шест 
хиљада и с три хиљаде Руса и с Флотом 
ударисмо на нове Француске шанчеве у Мо- 
лунти, гдје им узесмо тридесет и осам то- 
пова. Француз је најлак узмицао, а владика 
га у корак пратио, док, шести дан по Ма- 
лом Госпођину дне, не заузеше Дебели Бри- 
јег. Ту је био жесток бој, који је трајао цио 
дан и комад ноћи... 

Стево умуче и обори очи. Крцун рече 
Јанку испод гласа, али сви могаху чути: 

— Ту је погинуо Јоко кнежев! 

Стево уздахну дубоко и настави: 

— Ту нам погибе и војвода Стано Уско- 
ковић, а иначе не изгубисмо много људи, 
а њиховијех погибе око три стотине и пе- 
десет. Они се измакоше ка Цавтату, гдје бје- 
ше већ стигла велика војска и њихов нови, 

велики заповједник... како се оно зваше, 
Стијепо 2 | | 


— Толико га Бог призвао! Знам ли га 
ја! рече Ћоро. 
| — Е, знаш ваистину ! Онај највећи до- 
главник Наполеонов, онај што је главио ста- 
Hak с владиком на Гројице, па му ми не да- 
досмо да иде, па се послије с њим састао 
у Котор? 

— А, а, а, учини Стијепо. Мрмоња ! 
___-- Мрмоња! Mpmoma! Мркоња! повика 
млађарија усред смијеха. 

— Мармон, исправи Крцун. 

Стево настави: 

— Мрмоња с двадесет хиљада војника, 
зађе у Конавле, крај ријеке Љуте, гдје ми бје- 
смо, и у зору удари на нас и потисне нас. 
То је било четврти дан по Крстову дне. Ми 
се повукосмо у новска брда, к Мојдежу, Ка- 
меном и Мокрину. Мало би, истијем путем, 

_ дођоше и Руси за нама, Тада ми одосмо даље 

_ ® Рисну и ухватисмо кланце. Владика посла 

кнеза Драга с писмом руском ђенералу, који 
5* 

бјеше на Мокрину. Тај се занаго зваше сми- 
јешно: Поповдоподла ! ј 

— Попондопуло, исправи Крцун. 

— Виђи ђавола ђетињег ! 

— Сутрадан предвоји Мармон своју сил- 
ну војску; једна се половина спусти под 
Нови, друга пође на нас у брда. Ону до- 
чека ватра с руских бродова и с новских 
тврдиња, те се умах распршти. Владика нас 
горе разреди у чете дуж кланаца и поврху 
њих скривене и нареди, да се не бијемо сви 
једанак, но да припуштамо непријатеља, како 
ћемо га опколити. Сунце бјеше одскочило, 
кад се сукобише предње чете. Французи по- 
чеше тобоже продирати, а ми се почесмо 
ширити око њих, док одједном, око подне, 
сви сложно са свију страна, осим једне, за 


њима, не ударисмо на њих. Ту их тако pac- 


пудисмо, ту је био такав покољ, да ни нај- 
старији Црногорци такога не запамтише. 
Пушка се слабо чула, но је све јатаган ра- 
дио. Срећом њиховом бјеше им слободна по- 
задина, те, иако помало, ипак могаху узми- 
цати. Тако смо их убијали до ноћи. Пред 
ноћ сердар Ђико Мартиновић с Цетињанима 
заобиђе Французе и спусти се у Виталину, 
гдје им је био пошљедњи логор, ту им за- 
глави топове и отме руске заробљенике, па 
се опет врати к нама! Можете мислити ка- 
кав је умор савладао те људе! И ми бјесмо 
мртви сустали, а притиште мркла ноћ. Кад 


би пред зору, чу се поклич: уХа на ноге, 


утече Француз!“ Бјеше одмакао и средио се, 

да узмиче бранећи се. Бога ми, те вјешто 

уредио се. Ми га опет нападосмо с три 

стране и праћасмо, a кад се примакосмо к 

Новом, скоче у помоћ и Руси. Крваво узми- 

цање Француза трајало је два дана. Гинуо 

је Француз као мрав; колико је путање и 

ставе и друма и ледина од повише Новога 

чак до под Цавтат, све је то било покри- 
вено љешинама, рањеницима, оружјем и ства- 
рима. Најпослије уђоше у свој утврђени ло- 
гор под Цавтатом, а ми се вратисмо у Нови, 
са силнијем плијеном. Нас је погинуло двије 
стотине; Руса, што мртвијех и рањенијех, 
бјеше два пута толико. Француза набројисмо 
четрнаест стотина мртвијех солдата, четр- 
десет и шест официра са златнијем јакама, 
међу којима Руси познадоше једног ђенерала. 

Заробисмо једног ђенерала", преко четрде- 

сет официра и хиљаду три стотине солдата, 

Узесмо педесет топова и силесију кола с 

храном и џебаном! Ero тако прође славни 

Мармон. 

}.  __ Замрмоња, богме! рече Стијепо. 

_ Славни заиста иначе, у другим би- 
ткама по свијету! рече Јанко. А у толико је 
вама виша слава. 

— Он се затвори у Дубровнику, очеку- 
јући нову војску. Тако чусмо. У томе се вра- 
"тише из Русије бокељски главари и доне- 


2 colle владици дарове и око три хиљаде ду- 
____"ката. Од њих чусмо, да је Наполеон ударио 
правио 

a 7." 

на Пруса и Руса. Владика нам рече да ће 
се онамо и пресјећи чвор, да ово бјеху само 
чарке, да ће се послије онога мегдана знати 
на коме је царство! Наших и Примораца 
више од половине вратише ве кућама. Што 
нас оста, залијетали смо се чешће у Дубро- 
вачко, те се чаркали и плијенили. Тако ти 
је трајало све до Ваведенија, а тога дана у 
вече скупи владика све наше главаре, Te 
им рече да Сењавин тражи сто педесёт би- 
ранијех Црногораца и Примораца, који he 
с њим поћи низ море, његдје у Далмацију. 
Од нашега племена изабраше два Петро- 
вића, гувернадура, кнеза Драга и мене. Пети 
дан пакон тога кретоше се галије и ми на 
њима, — божја ти вјера запамтисмо то до- 
бро, јер нам никада грђе не бје, ни у нај- 
крвавијим бојевима, но тада од морске бо- 
лести. Трећи дан стигосмо близу града Кор- 
чуле, под њеки манастир, гдје је био Фран- 
цуски шанац. Ту, након уре и по жестока 
боја, провалисмо у шанац, а Французи по- 
бјегоше у град. Сутрадан, послије кратка 
боја и са суха и с мора, преда се Кор- 
чула. Заробисмо полковника, тринаест ОФИ- 
цира и три стотине деведесет војника. Са- 
хранисмо наша три главара и двадесет вој- 
ника, а они шест официра и сто педесет 
солдата. Нађосмо четрнаест топова, хране и 
џебане. Због овога узећа даде Русија Саву 
Маркову и гувернадуру каваљерство светог 
Ђорђа, а Станку Петровићу, који се ту и pa- 
нио, даде златну сабљу и одличје свете Ане. 

Пет шест дана доцније, довезе се још сто- 
тину Црногораца, али након њеколико дана 
вратисмо се у Котор, а Сељавин, оставивши 
само три брода, с осталијема отплови ње- 
куда у Грчку. 

— На Бадњи Дан чусмо, да је Турска 
објавила рат Русији и да се Французи и Тур- 
ци у Дубровачком братиме. А на Корчули 
још разабрасмо, даје Наполеон побио Прусе. 
Владика нам то потврди. Рече, да је био 
страховит бај, ... чекај, гдје OHO? гдје оно 
рече? 

То није знао ни Крцун, који се узалуд 
мршташе од силног домишљања. 

— То је било, велите, у'јесен године... 
Које? запита, Јанко, 

— Ево, је ‘минуло ове јесени равно де- 
вет годин че кнез. Је ли, попе? 

— Buhe тако! 

— Дакле, шесте, прихвати Јанко. У је- 
сен 1806-те биле су битке код Јене... 

— А, ха, то код Јене! викну Стево. 

— Код Јене и код Ауерштета, настави 
Јанко. Ту су Французи сатрли сву пруску 
„војску и за шест недјеља покорили сву њи- 
хову краљевину, заробили их сто хиљада и 
узели им четири хиљаде топова ! 

— Мој брајко, то је добити ! викну њеки. 

Други додаде: ; 

— Занаго, не би тако сатро Црногорце, 
да их је толико ! 


~ ргуд рече: 

— Глај ти опет овога Јанка, овога ђа- 
вола ђетињег, од куд он то зна, као да је 
очима гледао !? 

— Има то у књигама, ђедо! рекоше My. 

— A да ли he наши бојеви бити у књи- . 
гама? запита Мирко. Ето, Јанко, када те 
Бог послао и кад си толико учеван и знаш 
језпке, па да запишеш и наше добитке, да 
се у свијету знају! 

Стево настави: 

— Владика нам рече, да се Французи 
и Руси чаркају и да се очекује главна битка. 
У томе очекивању прође нам зима и про- 
љеће, а, негдје по Тројицама, дође жалостан 
гласник, да су Руси изгубили, и донесе на- 
редбу да се Бока предаје Французима. Пред 
госпојинске покладе ми се с владиком вра- 
тисмо у наше кршеве, а Французи узеше 
сву Боку. Ето ти колико нам поможе наше 
јунаштво ! 

Настаде мучно hy тање. Најзад Рако Мр- 
гудов запита Јанка: 

— Гдје су то Руси били потучени? 

— Код Фридланда, Руси и Пруси за- 
једно, четрнаестог јунија по новом 1807-ме! 
— Виђи ђавола ђетињег! Све зна! 

— Које је доба ноћи, Јанко? запита поп. 

Јанко погледа на часовник: 

— Ура до поноћи! 

— Хајде, жено, дома ! викну поп. 

Па то Гојача прва устаде, па све за њом. 


Све редом почеше приступати и љубити кнеза | 


7 Вуху. 

Поп преузе: 

— Докле смо се ми били с Французом, 
наша cy се браћа у Шумадији отимала од 
Турака и не могосмо им помоћи. Ходио је 
к њима сердар Пламенац и узалуд доносио 
писма од њих. Послије, сломљени, сиромашни, 
љути, чамасмо, а у свакој прилици досађи- 
васмо новијем сусједима, те, веле, да је На- 
полеон пријетио да ће Црну Гору облити 
нашом крвљу, те да се од тада неће више 
звати „Црна“ него „Црвена Гора“. 

— Тако је трајало више од пет годи- 
на, па се чу, да се Француз спрема на Ру- 
сију и у јесен чу се његова грдна поги- 
бија. Уочи Малог Госпођина дне скупи нас 
владика и каза нам: да јесилном Наполеону 
дошао крај, да су се сви цареви и краљеви 
сложили против њега, да п нас Русија по- 
зива. Весело као на свадбу кренемо се с вла- 
диком опет ғу Приморје: Он с једнијем ди- 
јелом војске узе Будву; гувернадур Вуко Ра- 
доњић с другом војском разори тврдињу 
Тројицу и опколи Котор; сердар Саво Пла- 
менац с трећом војском опколи Нови и пре- 
сјече везу између Боке и Дубровачког. Тада 
уђу у Боку с бродовима Инглези, савезници 
руски; тада устану и Приморци. Што да ти 
дуљим? Нама и Инглезима предаду Фран- 
цузи градове, а у исто вријеме чусмо да ца- 
реви углавише да Бока буде hecapcra! Вла- 


__дика отправи Сава Пламенца у Париз, гдје 


находио руски цар, молећи га да не раз- 


Ь 
ваја Боку од Црне Горе, али прије но што 

ће се Пламенац и вратити, дође ћесарски 
ђеперал Милутиновић с војском и заузе Боку 
и пошљедњи Котор, ето сад на љето биће 
година... 

Дуго су сједјели ћутећи и мотрећи како 
прегоријева бадњак. Одједном стари Мргуд 
Шутов запита ускока: 

— Је ли, мој лијепи ђетићу, ти си од 
добре куће? 

Јанко, или што бјеше замишљен, или 
што не разумједе, окрете се Крцуну. Овај 
одговори: | 

— Још од какве! Овај је Јанко, ђедо, 
гроф, а то је више но војвода! Он је по роду 
мало мањи од Долгоруког. 

— Лијепо, ваистину! Биће мило влади- 


ци... А да ли си, Јанко, дијете, био кад 
у pary? ) 

— Јесам, рече Јанко. 

— А гаје? 


— На Ваграму, у Наполеоновој војсци. 
Ту падох рањен, па ме ћесаровци нађоше. 
Послије cy ме излијечили и осудили на po- 
бију у војсци. 

Сви се убезекнуше. Кнез од чуђења 
извади чибук из уста, диже обрве и запи- 
та га: 

— Ма, дакле, ти нијеси Һесаровац? 

Ускок сјетно потврди главом, уздахну 
и стаде им причати свој живот. 

Био је млађи син грофа П. из Р. 06- 
јасни им, како у великим кућама све имо- 
винско нашљеђе прелази на најстаријега 

сина, а млађи ce школују за свећенике, или 
официре, или чиновнике. Он је од дјетињ- 
ства био несташан, непокоран крутој стези, 
коју је држао домаћи поп, надувен, немио 
човјек, који вршаше службу духовника у њи- 
ховој домаћој црквици, а њему, старијем 
брату и млађој сестри бјеше учитељ, готово 
у свему домаћи старешина. Највише по ње- 
говим савијетима, родитељи Јанови одлучише, 
да га даду у попове, а због те одлуке мали 
се разгоропади. Јан је имао ујака, који је 
младост провео у Француској и који се сре- 
довјечан врати у завичај, запојен новим ми- 
слима, противним старинском властеоском 
реду и обичајима. Звао.се Вацлав Н. Њега 
у Јановој кући не трпљаху, — поп га про- 
вва Антихристом, дјеци бјеше забрањено са- 
стајање с њим. Ујак се смијао томе, а бу- 
дући имућан и неожењен, могло му је бити 
да живи по вољи. Јаз и сестра му Лудмила 
од првог тренутка завољеше ујака и нађоше 
начина да се с њим кришом састају. У тим 
састанцима примаху од њега поуке, које их 
душевно преобразише. Вацлав је обожавао 
Наполеона, чија слава у оно вријеме испу- 
њаваше свијет; надао се, да ће он учинити 
крај застарјелом поретку и у ћесаровини. У 
томе поп дозна за те састанке, те Јана за- 
творише у кућу и наумише да га што ско- 
рије отправе у семинар. Али, у потоњем 
часу, отац се предомисли, видје да дијете 
није створено за свећеника, те га отправи 
у војну школу у Праг. То је било крајем 

године 1805, a Јану бјеше настала трина-- 


еста. У војној школи проведе непуне четири 
године. Тада Наполеон са силном војском 
провали у Чешку. Све се школе позатва- 
раше, а Јан ускочи у Француску војску, би 
се у славној битци на Ваграму и кад Напо- 
леон освоји Беч, Јан бјеше у ропству. 

— У што се рани? пита поп. 

— Проби ми зрно обје бедре, али не сломи 
кости, те се излијечих за седам осам нед- 
јеља. 


— А ко те je лијечио? пита Рако. | 


— Они. У војној болници, у Бечу. Кад 
оздравих, затворише ме у тамницу. Десет 
мјесеца чекао сам суђење, па ме осудише 
на смрт, да будем пушкаран пред пуком 
војске. | 

— Па ти опростише живот? 

— Да. Пошто ме изведоше, да ме по- 
губе, стаде преда ме пуковник, овај исти 
што је сад у Котору, па рече: — „На првом 
мјесту, стога што си од куће, која је увијек 
била вјерна цару, која је њему дала много 
добријех службеника; па стога што ти се 
одбија на младост, доносим ти цареву ми- 
лост! Нећеш срамно погинути, као што си 
заслужио, него ћеш, под оштрим надзором, 
служити као солдат-осуђеник дванаест го- 
Auna!“... Тако сам ето робовао пет година, — 
једну у Бечу, двије у Варадину, једну у За- 


гребу, пошљедњу у Котору ! Срећом, био сам 


у граничарском пуку, међу добрим момцима, 
ваше крви, од којих научих ваш језик, a 

помало и писмо. Најзад, јутрос ми пође за 
руком да учиним на што сам се одавно спре- 
мао, — умакох из града, онога часа, кад се 
отвори капија, кад силан свијет нагрну у 
град! Бјеше ми добар пријатељ набавио фес 
и капутину, те прођох неопажен. Кад се већ 
дохватих ломнога пута, био сам сигуран, а 
кад пријеђох границу, нијесам већ хитао, 
но сам чекао неће ли ко наићи, да ме упути. 
И цијелог дана чеках узалуд, докле ви не 
наиђосте ! 

— Јунак, Бога. ми! И од куће и јунак! 
викну Мргуд. 

Милица бјеше пришла к њима, да их 
послужи вином, па, не хтјевши прекидати 
Јанка, остаде цијело вријеме иза Крцуна, 
наслонивши руку на његово раме. Кад Јанко 
заврши, она пружи чашу Мргуду. Пошто се 
обредише, рећи ће Пуро Мијушков: 

— Ја, по Богу дијете, тако млад, а то- 
лико си препатио и чуда доживио! Колико 
ти је сад година? 

— Двадесет трећа ! 

' Опет наста дуг тајац, који прекиде C тево 
Бојов: 

— А да су те по несрећи јутрос ухва- 
тили, би ли те убили? 

— Сигурно, поврну ускок, осмијехнув 
се и махнув руком. 

Мргуд Шутов загледа се значајно у кнеза. 
Пошто га је дуго тако посматрао, запита: 

— А да, Бога ти, кнеже Драго, шта ти 


мислиш с овијем чојком? 

— Мислим га одвести господару, на Ва- 
сиљев дан. И без тога бјех наумио поћи горе 
тога дана. 


— Лијепо, ваистину! прихвати старац. 
А мни ли он остати онамо, што an? 


— Како га је год воља, стрико! Ја сам 
му отворио своју кућу, не за ову ноћ, ни за 
овијех осам дана, но ако ће до вијека! 

— Е, то ти личи, синовче! Tome сам се 
нада! Фала ти што нас и у томе подичи! 
Теби је, поврх чојства, Бог да и имаћа, те 
можеш и дијелити и дочекати и помоћи, и 
ти то све чиниш, валај обилато! Е Фала ти 
у име цијелог браства што тако дочека овога 
кућића и страдаоца ! 


Јанку се завртјеше сузе. 

Старац настави: 

— А сад ја, као најстарији по годинама, 
као отац што бих вам свијема могао бити, 
ја бих рекао да њешто учинимо. · 


— Реци, стрико! повлади кнез. 

— Нека опрости ови ђетић, али ако је 
од веље куће, он је у Црној Гори прогна- 
ник, празнов, нејачица, сирак, без одбране и 
заплећа, те га свака pha може надгорњати! 
Је ли тако? 


— Истина је! викнуше сви. 

— Зато бих ја рекао, да га примимо у 
наше браство, ако хоће! Да посад буде наш 
брат! Да слави наше крсно име, да гинемо 
за њ, ако устреба, и он за нас; да My се 
зна огњиште и гроб, да му се HaTpara из- 

једначи с нашом, ако је узима! Приста- 
јете au? 

— Пристајемо, гракнуше сви. 

— А ти, Јанко, шта на TO кажеш? за- 
пита га кнез. 

Јанко, блијед од узрујаности, устаде, 
приђе Мргуду, узе његову тврду, разрга- 
пљену руку и пољуби је. 

Кнез устаде вичући: 

— Нека нам је срећан нови брат! 

Сви поустајаше и пољубише се с њим. 

· Пошљедња се с њим пољуби Милица. 

Кад Јанко отвори очи, засијени га мут- 
на свјетлост са стране. Бјеху два прозорка, 
на којима, мјесто стакала, бјеху разапете 
јагњеће коже. На таваници бјеху необојене 
греде и даске, кроз које је пирило. До ње- 
гова кревета бјеше други, сличан, од буко- 
вине, просто отесан, испуњен сламом, застрт 
пустином. Између кревета бјеше голем KOB- 
чег, озго углачан, сприједа ишаран резови- 
ма; на ближем рогљу лежаху његове хаљине, 
на другом њека гука покривена струком. 
Три стијене собичка не бјеху окречене, те 
се видјело неједнако, нетесано камење, око- 
лишено малтером; четврта страна, према 
њему, бјеше пријебој од дасака, на коме је 
била оружница, а са страна вишаху хаљине. 

Јанко посматраше око себе, па уздахну, 
извуче руку испод пустине и притиште дла- 
ном ледено чело. И ако је спавао у један 
душак најмање пет шест часова, ипак осје- 
ћаше да је неодморен. По глави My се врзи- 

јаху трагови од чуднијех, неугоднијех снова. 


Мало по мало, почеше се будити утисци обр- 
нутијем редом, почињући од пошљедњих. 
Сјети се да су он и кнез Драго легли иза 
поноћи, да је кнез, гасећи лојану свијећу, 
рекао: „ја ћу уранити у цркву, а ти, Јанко, 
спавај до ручка!“ Прије тога, прије него 
што пођоше на лијегање, сјети се љубљења 
с браственицима, са својим браственицима ! 
Особито му један од тијех пољубаца остави 
трага у души. Сјети се причања свога и њи- 
хова, особито му угодно бӣ опоменувши се, 
како он високо порасте пред њиховијем очи- 
ма, кад дознадоше, да је и он гледао смрти 
у очи! То га је, доиста, и увело у браство. 
Не чујући никаква шума, помисли да су до- 
маћи у цркви. Тада му изиде пред очи поп 


Марко. Насмија се замишљајући га у одежди 


и с кадионицом у руци, — тога попа који 
је ко ти га зна колико глава OAcjeKao: Јанку 
се наметну поређење тога попа са свјема 
осталијема, које је познавао, почињући од 
свога домаћега патера. Каква голема, управо 
невјеројатна разлика! Не само ни трага пре- 
подобности, намјештању и неприродној по- 
низности латинских свећеника, не само што 
је тај црногорски поп по спољашности је- 
днак с осталијем Црногорцима, него је ny 
свему и по свему као и они! Шта више, 
по свој прилици, попови су бирани људи и 


OA њих се тражи, да предњаче у јунаштву!... 
Та и владика је предњачио у јуришању на 


Француске шанчеве! Чудна појава тај вла- 

дика на коњу, са сабљом у руци, с крстом 
у другој, — та то је пуни средњи вијек! Па 
онда, по ономе што бјеше разабрао од Гра- 
ничара, замишљаше, да је владика црногор- 
ски самодржац, који влада у правом смислу 
ријечи, који има свој двор и дворане и гарду 
и доглавнике, ма како то скромно било, а 
оно сада дознаде, да је владика у вријеме 
мира скроман богомољад, који живи у ма- 
настиру, који готово нема никакве свјетске 
власти. Сјети се онијех ријечи старога Мр- 
гуда, како су Црногорци у вријеме Малог 
Шћепана глобили владике Саву и Василија! 
Узели им, вели, стотину волова! Ко је био 
тај цар Шћепан2 Ко је био онај други, за- 
гонетни абат Aoahu? Какви су то каваљери 
светога Ђорђа, најзнатнијег војног одличја 
у Јевропи, о која се отимају велике вој- 
сковође!7 Ту на томе пољицу, у тој котлини 
планинској, по свој прилици, у овакој кући 
имају два! 


Дође му пред очи стари Мргуд Шутов, 


у коме се оличило готово стотину година 
прошлости црногорске, вијек саме борбе и 
патње! Старац у причању никако не уми- 
јаше приказати језгровито њеку цјелину, 
него све одломке, а и те с бескрајнијем 
уводима и кићењем. И све што се у његову 
дугу вијеку догађало око њега остави у њему 
површна трага! Каква разлика, између њега 
и Стевана Бајова, чије би причање, готово 
од ријечи до ријечи, могао написати, па да 
остане као лијепа страница повијести. Дакле 

3 КА. нараштај је умно напреднији, а нај- 
млађи, оличен у Крцуну Сердареву, још pas- 
вијенији. 

| То се врзло по глави Јанковој, који је- 
днако непомично лежаше. Све што доживје 
те ноћи, бјеше у главном боље него што се 
__могао надати, али, за чудо, кад се већ умо- 
Г рен од размишљања предаде самом осјећа- 
__њу, обузе га сјета. Бјеше му као топцу, који 
се спасао на какво пусто острвце, гдје je 
слаб изглед на скору помоћ, те, након прве 
радости, настаје страх од мрачне будућности. 
Али младост хоће своје право на живот и на 
срећу; потиснута нада појави се и оснажи 
се брзо, те Јанко поче назирати себе у бу- 
дућности као вриједна, корисна служитеља 
владичина, као спремна и храбра члана црно- 
горске војске! Да ако не буде пошљедњи 

у новој отаџбини ! 

Али послије те тренутне плиме надања 
настаде одмах ослека очајања. Ненадно, као 
иза засједе, обузе га чежња за сестром, 
за ујаком, за пријатељима од дјетињства, за 
свијем онијем што бјеше саставни, нераз- 
двојни дио његове младости! Зар растати се 
ва навијек! Па то је што и умријети ! 

Срце му се стиште од помисли да више 
неће видјети своју драгу Лудмилу, си 

Я зета, њихово дијете, које носи његово име. 

И кад је бјежао уз которске стране, мислио 

је на њих с болом у души, али тада, на 

кревету, први пут осјети свом силином гу- 

„битак. Дотле је био с њима у преписци, a 

6. 

сад ће се то морати прекинути! Да им бар 
може јавити, е је жив и здрав, али писмо 
би било устављено у Котору!... Пошто је 
дуго размишљао о томе, опет наиђе зрачак 
надања, сину му једна мисао. У Дубровнику 
је једна чешка чета тобџиска; неће, ваљада, 
бити тешко по њеком послати писмо на ду- 
бровачку пошту ; наћи ће се, ваљада, и њеки 
од трговаца которских, какав пријатељ црно- 
горски, на кога би могао стићи одговор. Он 
стаде смишљати, шта ће им већ с Његуша 
за први мах јавити, колико невјеровнијех, 
оригиналнијех ствари, — та за њих сасвијем 
нов свијет! Раздрага се замишљајући с ка- 
KBOM ће радосном испитљивошћу његова 
драга Лудмила и ујак Вацлав и зет Андрија 
судија, најбољи пријатељ његов од дјетињ- 
ства, читати његова писма, како ће их хра- 
нити да их доцније мали Јан наслиједи!... 

Дрвене стубе што изводе у камару по- 
чеше шкрипати под њечијим корацима. Јанко 
сједе и дохвати часовник. Бјеше око седам. 
Њеко лагано отвори врата и промоли се 
глава Крцунова. Обојица се насмијаше. 

— Добро јутро, Јанко! Христос се роди! 
назва весело младић и пољуби се с њим... 
Реци: „Ваистину роди !“ 

— Ваистину роди! понови Јанко, смијући 
се такође... Тај сам поздрав већ знао, на- 
учио га од Граничара ! 

— А сад хоћеш ли устајати, да ручаше 
Доље те чекају! 

Јанко се маши својих хаљина, али га 

Крцун устави и брзо разви струку на ков- 
чегу, па поче редом одвајати: гуњ, грудњак, 
ремик и кесе од Фишека, кожни силав, по- 
јас, подвезе, димлије, докољенице, обојке 

опанке! Све је одијело било ново, од дома- 
her бијелог сукна, опточено црним гајта- 
ном. Пружајући му докољенице и показу- 
jyhu му како се заковчавају, Крцун започе: 

— Нећемо да те већ гледамо у солдат- 
ским хаљинама, но хоһемо да се сасвијем 
поцрногорчиш! Нако чизме можеш задржати, 
јер је снијег до кољена. Једва начинисмо 
пртину до цркве! 
| — А зар је већ служба свршила? пита 
Јанко смијући се колико прерушивању, то- 
лико и томе што му опет дође пред очи поп 
Марко у одежди! 

— Свршила, Е Ево овако, сад hepaj 
до горе, заковчавај.. 

— И неће бити друге службе данас? 

— На што друга!? Напојали смо се Бога 
од прије зоре до сад! 

— Бјеху ли у цркви сви из куће7, 

— Нико осим кнеза. Пристав је имао 
посла око пецива. Ја сам им ове године по- 
ре Сутра иду женске. Хајд сад умиј 

. Ја ћу ти посути! Ено воде пред вратима. 

· Јанко обувен и у димлијама изађе и 
опра се. Остало је брзо ишло, сјем што на 
__ крају бјеше кубуре и смијеха са силајем и 
појасом! Најзад Јанко натаче свој Фес и 
Oy. отету за појас. Крцун га посма» 
ее са задовољством. 

— Е валај си згодан Катуњанин! Као 
да си никао и растао међу нама ! 

— Може бити на око, али ко зна какав 
сам по срцу? 

— Кад си ти у осамнаестој години кадар 
био ускочити међу Французе и бити се, не- 


ћеш бити пошљедњи ни међу нама !... Збиља, · 


ти си ускок по други пут!? 

Домаћи дочекаше Јанка с узвицима, и 
сви се мирбожаше с њим. Кнез му даде на- 
Фору, па је подијели и осталијема. Напише 
се ракије, па се Крцун опрости. Њих дво- 
јица сједоше за велики букови сто, који је 
био даље од огњишта, на коме бјеху искре- 
сана пецива. Донесоше им пиринча кувана, 
сухе бралетине и сланине. Пошто једоше, 
започеше разговор. Дође ријеч на Русију. 
Јанко запита: 

— Како је сад владика с Русијом? 

— Никако, рече кнез. Прекидоше му 


давати онијех хиљаду дуката на годину, што 


је још цар Павао одредио био! 

— А зна ли се зашто тог 

— Знам толико, да је то работа њеких 
наших главара, а како су и што су сплели 
не знам! То ће ти најбоље умјети испри- 
чати брат владичин, Саво Марков, кад се 
с њим састанеш ! | 

— Па од чега живи владика? 

— А манастир има своје земље, шуме 
и стоке. Од тога би било владици на претек, 
да није навикао помагати сиротињи и да не 
треба куповати џебану. 

— A Црногорци не плаћају порез? 

— Не. Прије деветнаест година, послије 
боја код Спужа, сазва владика главарски збор 
на Цетиње и ту се договоре и начине закон, 
да се по закону свако зло тријеби, да се у 
свакоме племену суди, да се убијце убијају, 
да свака, кућа даје порезе на годину по шез- 
десет динара, а то је тридесет ћесарских 
крајцара, од чега би се набављала џебана, 
плаћао владика и судије! Одредише да се 
тај новац купи о Малом Госпођину дне. Кад 
дође први рок, не да нико ни аспре! „Не 
дамо харача !< рекоше Црногорци. „Ако ћемо 
га давати, даваћемо га Турцима, па с њима 
у миру живјети !“ Послије седам година опет 
је владика скупио главаре због исте ствари 
и опет начинише закон, бољи и већи од пр- 
вога, али ништа не поможе. Народ гракну: 
„Ето сад владика прима благо од Русије, па 
доста и њему и Hama!“ Сад, послије овога 
несрећнога рата, није ни мислити о томе! 
Племена се закрвила. Али већ сви видимо, 
да се нема куд више, но да треба реда и 
стеге. О томе ће се вијећати на Цетињу, 
сад о Васиљеву дне. 

Ускок изиде из куће. Снијег падаше је- 
днако крупнијем меким пахуљицама кроз то- 


пал ваздух. У дворишту бјеху с обје стране 


читави брегови, а средином иђаше пртина 
од кутњега прага до дворишнијех врата. 


_ Јанко изиде на улицу и застаде окренут 


_браственијем кућама. На двадесет корака 


десно бјеше прва кућа, па на десет од ње, 

лијево, друга; осталијех шест једва се на- 
зираху кроза снијег, а не бјеху у врстама, 
пего растркане. Све су биле ниске, под сла- 
менијем крововима, све ограђене сухоме- 
ђама; управо у свакоме том дворишту бјеху 
по двије, три зграде: једна главна, кућа, а 
остало стаје, или кујне. Из свијех кровова 
дизаху се димови, а не чујаше се ни једнога 
гласа; стока сита, пси сити, одмараху се. 
Јанку с лијеве стране дизаше се кршевито 
брдо, које заклањаше браство од сјевера; 
с десне стране бјеше дугачак хумак, који за- 
клањаше видик на поље; састраг се ширила 
увала и бјеше видјети по које дрво; спријед 
наслућиваше дио поља. Кроз снијег летијаху 
вране и гавранови и бјеласаше се Ловћен. 

Јанко се сјетно насмијени вољи судби- 
не, која га осуди да му у тој планинској 
котлини, у насељењу првобитну, сиромашну, 
међу чуднијем, сувише необичнијем свијетом, 
њему, племићу од старине, рођену у древном 
двору, у питомој земљи, гајену за свјетски 
живот, буде нови завичај и по свој прилици 
гроб! Насмијеши се помислив, да је и он 
браственик, члан племена, Црногорац; на- 
смијеши се сјећајући се својих дјетињских, 
па младићких тежња и идеала и сукоба њи- 
хова с крутом збиљом. Да је Јанко знао, 
да у тај час, на томе истоме пољу, у дру- 
гоме браству, у колијевци плакаше дијете, 
које ће доцније, као највећи српски пјесник, 
дивно изказати ту сјету живовања, то не- 
милосрђе природе, бива: да је човјек жртва 

М слијепијех сила, да је „сламка међу вихо- 
__ рове“, да је свијет „тиран тиранину a камо 
ли души благородној !“. 
У Јанко се трже од гласине кнежеве, чије 
кораке и не чу по снијегу: 

— А ти гледаш наше дворове и подвор- 
нице, Јанко? Видје ли још гдје по свијету 
оваког богаства и раскоша ! 

-— Та има сиромаштва свуда, али, по 
души, тешко да има гдје вишег и мање за- 
__ служеног! Рецимо, да си ти и твоји старији 
_ рођаци ма у којој другој земљи, као стари, 

_ измучени ратници, имали бисте њеку помоћ 
_ ФА државе ! 
______- Знам ја то, Јанко! Знам ја да би право 
__ било да нам Русија даје по њеколико дуката 
55 ‘на годину, да купимо који багаш жита, али 
mira можеш! Ето си чуо, да узеше и вла- 
___дици!... Али свеједно, најпослије! Најмање 
ў х С смрти од глади! Ако се сад смиримо међу 
__ собом, као што се надам, биће опет плијена 
_ доста. Турска је земља остала!... А сада да 
ти покажем наше куће. Ова прва је старог 
_ Mpryaa Шутова; она друга попа Марка Пу- 
___нишина; за њом је најближа Стева Бајова; 
| "па je Крцунова; па Пура Перова; па Сти- 
jena Мркова; па Мирка Јокашева; па Мар- 
__ кише Стевова! Као што си видио, има нас 
__ двадесет и пет пушака, а сад си се и ти 
_ придао, те нас је двадесет и шест добријех 
пушака! Ми смо најјаче браство у племену. 
_ Не бојимо се никога до Бога. Ја сам кнез, 
_а Рако Мргудов је барјактар; главарство 

нам је и једном и другом од старијех остало. 
Ја имам унука, а он. два синчића, па ако 
Бог хтједне и наша he натрага бити гла- 
варска; а ако Бог буде судио, да се нас дво- 
јица истражимо, истрага ће бити добра, јер 
има ријеч: „боља је добра истрага, него. 
рђава натрага!« А ако Бог да те се ожениш, 
скочићемо сви, дићи ћемо ти мало куће, по- 
моћи ћемо ти колико можемо, као своме брату. 
Јер, треба да знаш, и ако у Црној Гори има. 
зла свакојега и нереда великога, има, ваи- 
стину, и добра, каква нема, може бити, у би- 
јеломе свијету, — има љубави братске и слоге 
у браству! Живимо и гинемо један за дру- 
гога, дијелимо добро и зло, па се свакоме 
чини, да има девет живота, а не један! 

— Дакле. ти збиља мислиш, да би TO 
могло бити, — то, да се ја оженим!? пита. 
Јанко смијући се. 

— Зашто не, heruhy? Како не? Нијеси 
калуђер, хвала Богу! Зар не би грјехота и 
штета била да такав ђетић од такве куће, 
а сад још од оваког браства, нема порода? 
Тога у нас нема, — то би било грдило да 
човјек остане неожењен. Оженити се, него 
како. Паћи ћемо ти дјевојку од добре куће! 

— Али ако ја останем код владике? 

— Па што? Нећеш ce, ваљада, закалу- 
ђерити? Ти можеш служити владику, а имати 
своје огњиште, своју стопаницу и дјечицу 
као и други људи! 

— Како би било, кнеже, да ја сад за- 
ђем, да походим редом браственике. 

— Било би лијепо и свима веома мило! 
И по томе се види, да си кућић и чојковић! 
Иди, Јанко, сине, обиђи их све редом! Чим 
пријеђеш праг, лијепо назови: „Христос се 
poau!“ Пољуби се са сваким и реци: „Мир 
божји!“ И препоручујем ти, да не браниш 
женскима, да ти руку љубе. Ти си сада једна 
пушка наша, па није лијепо, да им не до- 
пушташ да те стимавају! Ја не могу с то- 


60M, — знаш ја сам њихов највећи главар, 


па је у реду да најприје они к мени сви дођу 
на данашњи дан. Оно синоћ, оно већ бјеше 
друга работа! Хајде збогом! 

Јанко отиде к Мргуду. И двориште и 
кућа бјеху мањи од кнежеве, иначе бјеше 
велика сличност у свему. Сви домаћи сје- 
ђаху око огњишта кад он уђе. Стари бар- 
јактар, пољубивши се с њим, викну: 

— Виђи ђавола ђетињег, виђи га само 
у нашким хаљинама! Јест соко, овај наш 
нови брат ! 

— Згодан, ваистину ! прихвати Рако. 

Рако имађаше жену и два синчића ! 
кћер Auby, као што видјесмо, Beh Рави: 
У кући још бјеше удовица Маре, снаха Pa- 
кова, с једином кћерју, старијом од Анђе. 
Та дјевојка бјеше још у колијевци вјерена 
с њеким Залажанином, који погибе под Но- 
вијем, у боју против Француза, па ће се 
тешко ко наћи да је узме. Разговор се по- 
веде о томе обичају црногорском, — о вјери- 
вању дјеце. Рако рече Јанку, да је и вла- 

дика противан томе, да једнако настоји да 
то искоријени, али да није прилике е ће 
успјети. На своје велико чудо Јанко ту до- 
знаде, да је и Милица кнежева тако вјерена 
с једнијем Цуцом, али да се о томе живо 
ради, да се вјеридба развргне, јер је Цуца 
готово богаљ и „суклата“. Сви су брастве- 
ници зато, да се вјеридба развргне, само 
Крстиња не попушта, а кнез се поводи за 
њом. У даљем разговору дознаде, да се Мр- 
гуд три пута женио: прву је жену пустио, 
јер бјеше нероткиња; другу оте од жива 
мужа, њеког Ћеклића, и због те отмице по- 
гибе му брат. Она му роди Рака и умрије 
на пречац. Трећа је била од Мартиновића 
из Бајица; та му је родила четворо дјеце, 
али сва помријеше, па она свисну за њима, 
још млада. 

Код попа Марка нађе Тана више реда 
и чистоте. Попадија Гојача скува му каву, 
те, иако бјеше зачињена медом, бјеше прва 
добра што је попи. Поп му исприча, како 
су га у племену често наговарали, да отјера 
Гојачу, зато што је нероткиња, али ни један 
браственик му то не свјетова, јер је сви пазе, 
зато што је добра и паметна. 

Код Стева Бајова опет заподјенуше раз- 
говор о ратовању Француза. Јанко је морао 
испричати све што је знао о Наполеону, 
његову првом браку и другом, о заточењу 
на Елби. Јанко не могаше очију одвојити од 
Маркише Стевова и његове Горде. Љепшега 
пара пије се могло замислити. Стево је имао 

још два старија сина, који погибоше, један 
неожењен, а другога се удовица преудаде, 
оставивши свекру двоје дјеце, од десет и 
дванаест година. Гу још дознаде, да су по- 
слије кнеза најимућнији Мргуд и он (Стево); 
да су остали средњег стања, а најсиромаш- 
нији да је Стијепо Мрков. 

Крцун дочека Јанка с пуцњавом и још 
поигра сам по кући. Мати му, Стане, бјеше још 
млада, | и весела жена. Она од прве 
рече Јанку: „Ето вас као два бијеса, али до 
другога Божића, да се оба ожените ! Овај мој 
јутрос ми рече: „Нека, нано, имам ја сада 
друга, при коме ми је све остало ништа ! 
Ако ће се он женити и'ја hy!“ Чујеш ти те 
работе! Већ без тебе не може ни на то по- 
мишљати! Ја му рекох: „Кад ти је већ то- 
лико у срцу, а ви се побратимите '« А он 
вели, а право вели: „Бог с тобом, нано, ни- 
јесмо ли већ браћа! Како се браћа могу бра- 
тимити ?« “ 

Стане имађаше још два синчића, Ђузу 
и Рама, два красна дјечка, који одмах прио- 
нуше уз Јанка и који први у браству вид- 
јеше шта је у оној златној кутији, што ви- 
шаше уз Јанков часовник. „Иконица !“ викну 
Рамо, кад на његову молбу Јанко притисну 
чивӣцу, те одскочи поклопац. Све четворо 
видјеше сличицу, попреје женско. Бјеше пла- 
ва, бујне косе, великих очију. малијех уста, 
у ружичастој хаљини. 

— То ми је сестра, рече ускок. 
— Види се господски сој, рече Крцун. 

— Аох, дивна ли је! дода мати Је ли 
удата 7 

— Јест, има двије године, за мога нај- 
бољег пријатеља, који је сад судија у једној 
вароши, близу нашега, села. 

Крцун рече матери: 

—- Причао сам ти јутрос све што су ра- 
дили с њим и са сестром онај њихов поп 
и старији брат и отац! Нако не каза нам, 
Јанко, је ли ти ожењен старији брат? 

— Јест. Оженио се баш онда кад сам 
ја лежао од ране. Нашли су му врло богату 
дјевојку. 
| — A ваше је цијело село? пита Крцун. : 

— Није, али је већи дио. 

— Је ли колико ваше имање? пита жена. 
Биће колико све наше поље? 

— Не знам, одговори Јанко смијући се. 
Биће тако ! 

— А пошто све припада најстаријем бра- 
ту, чим би ти живио да остаде онамо? пита 
Крцун. 

— Давао би ми брат годишње хиљаду, 
хиљаду и пет стотина, двије хиљаде Фпорина, 
како би одредио суд. 

— До вијека 7 

— До вијека. 

— Тако, ако брат буде имао мушке дјеце, 
најстарији ће га све допасти 2 

— Тако, све с кољена на кољено. 

— Боже, свашта ли има у свијету! рече 
Стане. У нас дјеца мушка све дијеле. 

— Тако је и право. 

— А је ли што сестри отац дао 2 пита 
Крцун. 

— Јест, двадесет хиљада, једном за вазда. 

— Куку! учини Стане. То је благо ве- 
лико! Што она не би послала коју хиљаду“ 

— Она би дала половину тога, да ме 
само види! Докле сам био на робији, слала 
ми је шездесет Фпорина на мјесец; више 
нијесам хтио, јер ми није требало! Њен је 
човјек осредњег стања, осим своје плате има 
мало имање. 


— Које би у нашој земљи било велико, 
ја мним, дода Крцун... Дај Боже вијека и 
· здравља, наћи ће се начина да јој се јавиш. 
— То ми је велика брига, управо је- 
дина! рече Јанко. Надам се, да he ми у томе 
владика помоћи! | 


Заподјенуше разговор о владици. Јанко 
понови Крцуну што је питао кнеза, нашто 
Крцун започе: 

— Ваистину, знам и ја зашто су у Ру- 
сији љути на владику. Чуо си синоћ поми- 
њати име Приморца архимандрита Вучетића, 
којега су Бокељи с још тројицом слали да 
умоли цара, да се Бока сједини са Црном 
Topom? Е, тога истога архимандрита слали 
су владика и наши главари у Русију, још за 
вријеме цара Павла, да однесе цару молбу 
да даје владици њеку помоћ, нашто је, као 
што знаш, цар одлучио, да даје на годину 
хиљаду дуката. Сад, је ли тај Вучетић тра- 
жио дио од тога, или бјеше што друго увр“ 

тио у главу, не знам, тек он, а кажу и гу- 
вернадур обиједише и владику у Русији, да 
не мари за цркву, да је по наговору свога 
писара Долћија наумио продати Црну Гору 
Французима, и ко ти га зна што још! Онамо 
приме то за готово, те све владике руске 
саставе једно грдно писмо против нашега 
владике, и то писмо пошаљу по ђенералу 
Ивелићу. Овај не изиде горе, већ остаде у 
Котору, па у друштву с Вучетићем стане 
призивати главаре црногорске и брдске и 
читати им оно грдно писмо, у коме се тра- 
жило да свргну владику, па да изаберу дру- 


гог! Разумије се, главари се скупе код вла- | 


дике и начине оштар одговор руским влади- 
кама, — одговорише им нека они попују у 
својој кући и гледају своју дужност, а да се 
3a Hac не брину, јер CMO ми гинули за своју 
вјеру четири стотине година, а наш владика, 
да је за нас добар, као што бјеху и пређашњи 
од његове куће: Сава, Василије и Данило ! 
Оштро, оштро им отписаше, — чуваше им 
образ, као и они нашему ! Препис тога писма 
има Саво Марков, — не заборави да га про- 
читаш! Кад цар разабра како су се Црно- 


горци расрдили, нареди своме конзулу у Ду- 


бровнику да их утиша. Конзул дође, те овамо, 
онамо, забашури ствар и још тобоже измири 
владику са Ивелићем и Вучетићем, али, тајно 
од владике, несрећног писара смакоше! Кнез. 
све то зна, а, да-ти, не хтједе да баш од 
њега чујеш ! 

— А ко бјеше тај писар? 


а. 
~ уско 


УСКОК 97 


— Бјеше, брате, човјек из свијета, њеки 
веле из Дубровника, латински поп, кажу врло 
учеван и поштен и предан владици. Они се 
познаше и спријатељише, кад је владика први 
пут ишао у Русију... То је било,.. чек' да 
срачунамо. Од смрти владике Саве има сад 
тридесет и четири године; тада је садашњи 
владика отишао у Сријем, да се завладичи, 
и тек након двије године завладичише га! 
Из Сријема владика отиде у Беч, да набави 
џебане, јер чуо бјеше да је скадарски везир 
Махмут-паша Бушатлија наумио ударити на 
нас. Не могући у Бену ништа учинити, пише 
у Русију, своме пријатељу, њеком ђенералу 
Зорићу, Србину. Овај га позове к себи. Вла- 


дика пође и поведе са собом тога Долћија, 


коме бјеше име Франо. Тада је у Русији вла- 
дала Јекатерина царица, која је, кажу, само 
оно радила, што је желио књаз Потемкин. 
Тај је књаз мрзио на Зорића, а због њега 
и на све Србе! Долћи се састајао с књазом 
и толико му се свидио, да га је устављао 
да остане у Русији, да га начини великим 
главаром. А Долћи да је одговорио: „Ја не 
тражим ништа за себе, него за владику црно- 
горскога, чији народ вазда устаје на Гурке, 
кад ви с Турском saparure!“ На то Потем- 
кин заповједи, да се смјеста прогнају из Ру- 
сије и владика и Долћи! 
| — Чудне ствари ! рече Јанко. А послије 
тога ипак владика остаде вјеран Русији? 
— Остаде, разумије се! рече Крцун. образ 
не да друкчије, — наша је вјера! 

— А реци ми, молим те, шта је управо 
гувернадур, каква је он власт? 

— А чуо си већ, да је у њега половина 
печата, а половина у владике, па кад они 
саставе обје половине и ударе печат, онда 
је свршено. 

— Шта је свршено? 

— А оно што су одлучили сви главари, 
у име свијех племена, рецимо, мир или рат, 
или умир између брастава, као што ће сад 
бити о новој години! 

— И што још? Какву још власт има 
гувернадур? 

— A куд Һеш више? Он је највећи гла- 
вар, послије владике први! То је постало 
у старо вријеме, кад је дужд владао у При- 
морју; он је тражио да поред владике буде 
још један главар, те да њих двојица, у име 
Црне Горе, говоре с дуждом, кад треба 
што. Гувернадурство је најприје било у кући 
Вукотића на Чеву, па га Вукотићи прода- · 
доше Радоњићима за стотину цекина! 

— Гле, и то је могло бити! рече сми- 
јући се Јанко. А реци ми, молим те, какав 
је човјек овај садашњи гувернадур, — како 
му je ume? | 

— Вуко Станков! Као најкрвавији јунак 
и најпаметнији вођ у рату, нако што је грам- 
зив, задрт и што мрзи владику и кућу Пе- 
тровића. Он би хтио владику, којим би мо- 
rao обртати по својој вољи. Али најгоре je 
што се мисли, да је шуровао с ћесаровцима 
и канда је једном ходио у Беч. 

Крцун додаде нижим гласом: 
~ — Зато се сад ради око тога, да га се 
ослободимо, те да више не буде гуверна- 
дурства, но да цио печат буде у владичи- 
нијем рукама: Али то ти држи у себи, не 
показуј никако да што знаш о томе, не го- 
вори ни с ким о томе! | 

— А хоћеш ли и ти, Крцуне, с нама на 
Цетиње, са мном и с кнезом 2 

— Хоћу, ако Бог да! Вријеме је већ. Од 
Тројичина дне нијесам био, а тада као и да 
нијесам био, јер из манастира не смједох 
никуда, бојећи се да ме не убију Бајице? 
Да знаш само куда сам залазио, докле сти- 
гох у манастир | 

— Ко су Бајице ? 

— Велико браство на цетињском пољу. 

— А зашто да те убију? 

Е — Зато што смо се били ми Његуши 

"и Бајице ето све до прије петнаест дана! 
Но овога пута није било велике погибије, 
јер ми немамо нӣко три рањена, а они два 
"мртва и четири рањена! Овога пута с обје 
"стране нијесу ce мијешали ни главари, ни 
старији људи, него само ми момчадија ! 

— А због чега се бисте? 

— Ето, да је њихов сердар Бико рекао, 
да су се они боље поднијели на Дебелом Бри- 
јегу но ми! Е 

— Па зато!7 

— Е, па то није мала ствар! Грдно је 
то, кад се њечије јунаштво смањује. 

___ Па ти нијеси био у томе боју: 
7* 

— Како сам могао бити, чбче, кад би- 
јах тада дијете!7 Али то се не гледа! Била 
су моја браћа! И прије сто година ми смо 
били, и послије сто година ми ћемо бити! 


— Тако је, — разумијем ! поправи Јанко. 
Дакле, ти велиш, то су ситнице. Кад вас је 
два мртва и седам рањенијех !2 

— Па ситнице, но штог Пошто је Мах- 
мут-паша харао Црну Гору“, закрве се Чев- 
љани с нашим племеном и Ћеклићима, те овај 
исти владика, који тада тек бјеше настао, 
мирио их је иумирио за шездесет и четири 
главе ! 

— Ух, страхоте! рече Јанко. А зар ти, 
Крцуне, не видиш колико је то зло? 


— Видим, пошто размислим, али се онда 
не мисли, онда, кад човјека понесе ! 


— А шта ти управо радиш код владике, 
зашто си му потребан 2 

— Носим његова писма и поруке у наше 
племе, кад устреба; пратим га кад куда изи- 
де; а главно је, што слушам његов наук! 
Има нас од свакога племена по један, по два! 


— А кога још има уз владику 

— Имају два калуђера, ђакон, седам осам 
ђака и момци. 

— А нема писара 7 

— Главни је писар ђакон Иво, а кад 
устреба пишу и калуђери. 

Јанко погледа на часовник: 


1 1789; 


ой 

— Ја ce дуго задржах код тебе, a треба 
Aa свратим још у толико кућа. У колико 
jom!? запита устајући. 

— Код Пура Перова, Стијепа Мркова, 
Мирка Јокашева и Маркише Стевова. Јаћу 
к њима с тобом, јер ја сам најмлађи од сви- 
јех домаћина. Само ме ти сачекај код Пура, 
док ја часком обиђем дједа Мргуда, стрика 
попа и стрика Стева Бајова. 

 Изидоше заједно, па се расташе. 


Пуро Перов имао је само сина Пера Пу- 
рова и два синовца већ стасала: Драга и 
Бура Машова, којима отац одавно погибе. 
Као што видјесмо, Перо бјеше ожењен, а 
жена му Киће немађаше више од шеснаест 
година! Пуро је био мучаљив човјек, што је 
ријеткост међу Црногорцима и бјеше здрав 
као дријен, — пуцаше од једрине! Домаћица 
му, Живана, бјеше му сушта супротност, ви- 
сока, суха, болешљива. 

Одатле њих двојица отидоше ка Ћором 
весељаку, уз кога се смијаху више од часа. 
Његова жена Бела бјеше још виша од Жи- 
ване, голема носа, погрбљена. Имађаху че- 
тири сина те лична младића: Грубана, Шће- 
па, Ивана и Миша. Онај мали Шуто Мирков, 
што је окретао пециво у кнеза, бјеше му 
синовац, сироче остало рано без родитеља. 

Мирко Јокашев, удовац, најличнији од 
свију браственика, најзадружнији, имађаше 
седам синова, најстаријег за женидбу. О томе 
се и поведе разговор. Мирко му бјеше на- 

мијенпо њеку бајичку дјевојку, али је, због 
крви што леже међу та два браства, не мо- 
гаше још испросити, него се надаше,=да he 
се то моћи свршити до поклада, ако сео 
Васиљеву дне учини умир на Цетињу, као 
што се надаху. 

Најпослије се упутише ка Маркиши Сте- 
вову, о коме успут Крцун исприча ово: | 

— Маркиша се млад оженио, па кад му 


жена за пет година роди три кћери, он је 


отјера. Друга му роди двије кћери, теи њу 
отпусти. Најпослије п трећа му роди двије 
кћери! Тада разумједе, да је то судба и да 
не може ништа против ње! И тако ти остаде 
садашња, Куса, и сада у кући седам кћери, 
Бога ми, свакојаких, и лијепијех и ружеља- 
вијех! Чућеш како ће их растјерати сад кад 
ми уђемо, јер их не трпи кад ко дође! 

Заиста чим они назваше: „Христос се 
роди!“ Маркиша скочи и викну: 

— Изласте, ђевојчине, брзо, рш!.. Ва- 
истину роди! 

Седам цура, једна за другом, искакаше 
мимо њих. 

Куса је готовила цицвару. Обојица је- 
доше цицваре. .! 

Бјеше давно превалило подне, кад се 
вратише. Упутише се кнежевој кући, али 
зачуше велику грају код Мргуда Шутова, 
те увратише и затекоше готово половину 
браства, међу осталијема и Милицу. Играше 
се оро. Сва их омладина дочека весело. 


| 
| 

Послије игре, сви навалише на Крцуна, 
да шјева уз гусле. Он се дуго шчињао, али 
ад га_и Јанко замоли, поче пјесму: како 
ie босански везир писао црногорском вла- 
ици, да му пошаље харач, још поврх тога 
дванаест младијех ђевојака, све од двана- 
ст до петнаест љета и сувише Белу Ста- 
ишића“: ако ли све TO не пошаље, куне 
у се вјером и имамом, скупиће силну вој- 

и њом разурити Црну Гору. Владика 
упи браћу Црногорце, прочита им књигу 
запита их, шта мисле да се одговори на 
9 „Отпиши my,“ рекоше My они, „да Црна 
ра не даје харача, но нека покуша да га 
· јам узме. А мјесто дванаест дјевојака, по- 

шаљи му дванаест рогова од овнова, a мје- 
ero саме лијепе Беле, дванаест репова од 
вепрова! Тако је владика и урадио, = ве- 
зир удари с војском и прође као и многи 
прије wera!... Јанко је © уживањем посма- 
трао, како тај поносити одговор годи свима, 
како им је из дна душе, те је увјерен био, да 
би и они онога истога часа тако одговорили 
силнику ! | 

Мргуд дода тумачење пјесми, исприча 
опширније догађај. 

Момци жаљаху што је толики снијег на- 
падао, иначе би гађали, метали се камена, 
утркивали се, скакали. Њеко предложи Aa 

a скачу трупачке у кући, али се то не прими; 
други понуди, да се игра игра каква, „па“ 
зара“, или „међеда“, или „вучења клипка“, 
или „прстена“, „крмаче“, „клиса“, „зеца“. 

Већина бӣ за међеда. Објесише коноп с греде 
на греду и нађоше двије тољаге. Лабуд Мар- 
кишин сједе на коноп, па, ослањајући се Hi 
тољаге, прекрсти ноге и поче се цуљату 
Друго момче стаде на два корака пред њег, 
и викну: „Који си, мдре, на коњу? Куд a 
се кренуо?“ Лабуд одговори: „Кренух у 
AoB!“... ›А коју би звијерку најрадије r- 
ђао 2... „Међеда«“... „А како си пошао 1а 
међеда ненаредан? Ето ти је коњ бос, неза, 
ни узде, ни кускуна, ни колана!2“... „Од 
ће све 6uru!“ одговори Лабуд, па одиже D- 


љаге и хитро удари њима своје табане и pee: 


„Ево га поткована, Ha!“ Другом опружи '0~ 
pare, па их приљуби и рече: „Ево га и {+ 
уздах !<... Трећом их састави иза себе, и до- 
даде: „Ево и кускуна!« Тада момче баци 
своју капу Ha под и викну: Е, сад ево ти 
и међеда, па удри ra!“ Лабуд, поштапајући 
се, примаче се, па час једном, час другом 
тољагом, стаде ударати по капи, уза сми- 
јање и халакање гомиле. 

Велика хитрост и присебност треба иг- 
рачу, да се у онијем покретима одржи у рав- 
нотежи! Сва забава и јест у очекивању, да 
ће се стровалити ! Лабуд Стевов бјеше прави 
вјештак у тој игри. За њим изређа их се 
четири, пет, и већина их паде. 

Кад им тога Of доста, почеше се играти 
ваплетене игре „прстена“, при којој треба: 
прстен, марама и девет капа. Игра је дуго 
трајала, па се надиграни подвргоше разли- 
читијем казнама : једни се морадоше огарити“ 

ге побједници" бријаху иверовима, њеки 
у Бач лајати, њеки скакати на једној 
Ha њекима су „крижали дуван“, итд. 


и старац Мргуд и бабе смијаху се као 
омладина. То безазлено, здраво весеље 
а a бузе и Јанка. Бог зна кад, чак ваљада у 
ie р, смијао се тако и толико! А, с 

зне, | већ и невјесте и дјевојке и 

Њим браствеником, те се сваки час 
0: „Јанко ! наш Јанко !<“ Каква разлика за 
мея ет и четири часа, од кад се од заго- 
г „принципа“ прометну у ускока“! 
Њему је то годило, од тога му бјеше топло 
око ен и сваким начином настојаше, да 
ећма ослободи, да им постане што при- 
и! Између њега и Милицо престаде за- 
Ў: К. нити је коме од назочнијех 
эзо, да их сумњиво или испитљиво 
атра, кад би се у разговору одвојили! 
к ло е до разговора о Миличиној вјеридби; 
 заподјенула попадија Гојача, одвојив- 
‘се с њима двома. Попадија започе: 
- Како ти се, Јанко, свиђа ова наша 
ба? | 
| Као красна дјевојка, одговори он. 
| боча загрливши Милицу, која пору- 
тење, настави: 
- Нека што је од соја и згодна, но је 
Ал мет за и чистуница и вриједна и срца ми- 

— Пека, стрино, молим те! Што ме то- 
лико хвалиш, као да ће ми Јанко провода- 
џисати ! 

— А ко зна! рече попадија онијем из- 
разом невина лукавства, каква у њеним при- 
ликама могу имати чедне жене... Ко зна 
све што може бити још! Ти си чуо да је ова 
наша цура вјерена 2 

— Чуо сам, одговори Јанко 

— И шта jom? 

Милица побјеже. 

— И што си још чуо? настави Гојача. 

— Као да браство није задовољно. 

— Ками је задовољно! И ти си од бра- 
ства, па је право да знаш сву истину. Ми- 
лица је вјерена још. у колијевци са сином 
цуцког барјактара, Радоја Драгојева. Ра- 
доје бјеше као најбољи Цуца, а бјеше још 
од најбољих пријатеља нашега кнеза. Једном 
у боју кнез га је изнио рањена, а бјеше 
сила људска, ништа мањи од кнеза! Има и 
пјесма о томе! Елем како бјеху оба оже- 
њена, а баш те године родп се Милица, а 
Радоје већ имађаше мушко дијете од четири 
године, вјерише ту дјецу, по старинском оби- 
чају. Радоје погибе биће десетак година. 
Син му Кићун жив је, али се не уврже на 


оца, но је ситан, сметен, рђица, каквијех je, — 


срећом, мало у овијем горама! Да смишљаш 
створење у свему и по свему неналик на 
оца и на свој род, вјеруј не би га смислио 
такога, као што је тај Кићун Радојев! По- 
мисли само то, да барјактарство није претло 

на њега, HO па млађега му брата, — не да- 


доше му га његови рођени браственици ! 
— Па шта ће бити, најпослије 7 


— Због таке работе било би крви у дру- 
гим приликама, а, да-ти, због сметенога Ки- 
ћуна неће! Нека му даду барјак, па ћемо му 

дати Милицу! То тако кажемо, јер знамо да 
неће бити! А о Ђурђеву дне ствар мора бити 
начисто, јер је вријеме Милици да се удоми.. 
Чим се чује да је слободна, навалиће про- 
сиоци. 

Међу људима бјеше се заврзла жестока 
распра око њечега. Зовнуше Јанка. Крцун 

___ му рече: 
А — Ево да ти пресудиш! Ти доиста уми- 
____ јеш се cjehu? 


— Како cjehu? 

— Сабљом, a ножем, када би те ко 
напао, или ти кога ! Је ли да је то вјештина? 

— Још каква! одговори Јанко смију- 
ћи се. 


— Е, а њеки од es кажу, да Ta вје- 
штина не помаже ништа, јер, веле, није по- 
могла ономе, што га посјече Стијепо Мрков 
и оној двојици што их посјече Јоко Стије- 
пов Петровић и многима још, и то све оФи- 

· цирима, којима црногорски јатагани одру- 

бише главе! A ја сам опет од достине на- 

ших слушао, да многима не могоше ништа, 
него баш добише ране од њих! 

— Једно је вјештина, а друго је срце, 

рече Јанко Ономе ко је страшљив, слабо по- 


Ы 

маже вјештина, а ономе ко је срчан, много 
она помаже ! 

— Тако ће и бити! потврди Рако Мр- 
гудов. Него сав овај разговор ишао је на 
то, да те на крају замолимо, да нам пока- 
жеш како се по науци сијече! Донеси, Вуко, 
два јатагана с оружнице ! 

— Нека те ђаволе ђетињи! викну стари 
Мргуд. Зар на Божић с новијем братом да 
се сијечете!? 

Сви прснуше у смијех. 

— А оно нађи који двије палице, па да 
се њима огледају мегданџије ! дода Крцун. 

Њеколико момчади потекоше да нађу“ 
палице. 

— Сад ко ће ce сјећи с Јанком? пита 
Крцун. Ја, занаго, нећу, јер ја вјерујем, да 
ће ме надгорњати! Ану, ти, Лабуде, којп 
кажеш, да та вјештина не помаже ! 

— Ја, ваистину и хоћу! рече Лабуд. 

Рако изједначи палице и предаде их 
мегданџијама. Они се раскорачише један 
према другом и укрстише. Сви остали и жен- 
ске стадоше у наовитак око њих. Јанко спу- 
сти дрво и започе: 

— Имају два начина. Један је да ce бо- 
римо овако с мјеста, да се ни један не креће 
лијево или десно, напријед или натраг, осим 
што је слободно повијати се. Други је, да 
се оба противника мичу по вољи, да заскачу, 
или иду напријед, или натрашке, како год 
хоће ! 

— Ја ћу да заскачем, вели Лабуд. То 
је по црногорски ! 

— Али у овој тјескоби то не може бити ! 
Могли бисмо коме избити око, или би се нас 
један могао нагрдити ! 

— Добро, сјецимо се стојећке. Држ' се! 
Оде глава!.... Збиља, шта he ово бити ? 
Како hy? | 

__ — Удри ти мене, или боди, како год 
хоћеш, ја ћу ce само бранити! 

— Нећу, ни дао Бог! Ово је, да-ти, шала! 

_ — Нећеш ни ако узоћеш, дода Крцун, 
да га подражи... Зато ти Јанко каже: „удри 
гдје хоћеш !“ Ану, почињи Beh! Сијеци, море, 
тијем љутијем мачем! - 

— Е, кад је тако, држ' се! викну Лабуд 
и започе ударати. Удараше с лијева, с десна, 
нагињаше се, повијаше се, облажаше да 
боцне Јанка, али му све бјеше узалуд! Сваки 
његов замах Јанко одбијаше лако, без на- 
презања, без жестине, само што би по ње- 
кад малко мрднуо трупом. Првијех тренутака 
сви посматраху с највећом помњом, па се 
почеше чудити и уз Мргуда узвикивати: 
„Виђи ђавола! Виђи ти, молим те, ђавоље 
работе! Ђавоља је и та лацманска работа, 
као и свака!«... Најпослије захори се сми- 


јех и учесташе узвици: А, удри, Лабуде, по- 
‘гани! Удри, мрцињашу! Удри! Удри! Урте! 


Хај соколе! Хај жабо!«... Грјешни Лабуд 
бјеше сав црвен као рак и крупне капи зноја 


избише му по лицу. 


Најзад баци палицу и викну: 


\ 

— Ласно је овако, али кад бих се баш 
добро ражљутио, кад бих кидисао, не вје- 
рујем, да би му што помогла његова велика 
вјештина ! 


— Ану обиди се још једном с њим, па 
да он тебе удара, како он хоће! рече Крцун. 

— То не ћемо, рече Јанко. За Anes je 
доста. Лабуд, може бити, право uma! Ja cam 
вјештији зато што сам се вјежбао, али друк- 
чије то иде кад се и невјешт бори за свој 
живот ! 


Видећи како је Лабуду тешко, Крцун се 
ухвати с Јанком, али након неколико уда- 
раца прекидоше, јер уђоше сви старији 
браственици: кнез Драго, Маркиша Стевов, 
Мирко Јокашев, Стијепо Мрков, Пуро Перов, 
Стево Бајов и поп Марко. 


Мргуд и Рако понудише вечером све 
госте; сви се нећкаху за њеколико, па ста- 
рији посједаше за сто, а млађарија око огњи- 
шта. Јанко олази гдје се Гојача и Милица, 
одвојише у угао. Крцун, сједнув до Јанка, 
пришапта му: 

— Овако ти ми радимо ! Данас ћемо огло- 
дати Мргуда, сутра попа, па мене, па све 
редом, осим Стијепа Мркова, који се не би 
могао ни омрсити, да се сви не поревенамо. 


— А јеси ли га дохранио мени, јеси! 
рече кнез Мргуду, који стави овнујско плеће 
пред њега. 

— А да коме hy? Лани си ми добро по- 
годио све ! 


ускок и! 


i | 
| _ Кнез одсијече с плећа већи дио меса, 
па га стави у опћу здјелу, па стадо најлак 
откидати ситне залогаје и стаде питати до- 
маћина : 
— Ован је твој, то знам, но ми реци, 
какве бјеше длаке и рогова ? 
— Био je био, као снијег, нако реп му 
при врху и ноге над папцима црне! Имао 
је рогове вилашасте. 
" Bpasa м сеу вас у плеће, Јанко“ 
запита Рако Мргудов. 
| >> — Не разумијем шта ме питаш | одго- 
у зори ускок. 
је · & — Е сад ћеш разумјети ! | 
= Кнез добро ocrpyra ножићем лопатицу 
од плећа; прегледа. је озбиљнијем изразом 
са свију страна; премјери је прегнутијем 
палцем у дужину; диже је на више, па ли- 
јево, десно, према оку, па поче: 

eee Нутњи ти је стожер = ове године 
тврд! Јарог жита, канда, биће доста, али 
сијена жље! Стока биће здрава, нако се те- 
лад неће одржати! Кртоле, купуса, дувана 
на претек!... H, сал видите и сами, поље 
је свуд по сриједи чисто, а по окрајцима 
крваво, — дакле бићемо се с њеким, али He 
жестоко ! Има једна биљега, која ми није мила ! 
— Је ли гроб? пита Рако. 
— Канда јест, али није младићки, — TO 
посигурно није 
— Онда је мој! рече Мргуд смијући се. 

Чудне ми штете! Као да ми одавно "није 
вријеме путовати!... 


— Вјерујете ли ви у та погађања? за- 
пита Јанко Крцуна. 

— Вјерујемо кад погоде! Онда се свак 
сјети плећа и погађача, а ако се ништа не 
обистини, онда их се нико и не спомиње !... 


Женске запјеваше. Људи заћуташе и 
закурњавише. Доцније Стево Маркишин от- 
пјева једну уз гусле, па се разиђоше, јер 
сви бјеху сустали. | 

Напољу бјеше цибрина и снијег већ шкри- 
паше под њиховијем ногама. Небо бијаше 
ведро и звијезде весело трептијаху. | 

Сутрадан све три женске из кнежеве 
куће отидоше у цркву. Кнез и Јанко попише 
каву, коју им зготови пристав. Сачекаше 
женске, али не хједоше јести с њима, него 
пођоше ка Петровићима. 


У оно вријеме бјеше свега пет шест 
кућа Петровића, а Марковијех синова, ро- 
ђене браће владичине, три куће. Кнез и Јанко 
свратише најприје ка Стијепу Маркову. Бје- 
ше наочит човјек, блага израза, одјевен у 
свитнијем хаљинама. Он љубазно дочека Јан- 
ка и поразговара се с њим, не испитујући 
га много. Ама син му Јоко, (онај о коме се 
причало да je посјекао два Француска оФи- 
цира), жив, огњевит млад човјек, засу пита- 
њима и љубазностима ускока и пође с њима 
ка стрицу Саву. 

Савова кућа бјеше повећа, од прилике 

___ колико кнежева, али je под био лијепо по- 
_ плочан. На средини бјеше огњиште, око ко- 
јега затекоше женске и дјецу. Десно бјеше 
преграђена. одаја, и врата на њој бјеху отво- 
рена. Према вратима, за столићем, cjehame 
човјек и читаше њешто. Он устаде, кад се 
походиоци упутише к њему. Бјеше висок, 
3 окошт, грбаста носа, дугачких, смеђих и про- 
сиједијех бркова. На њему бјеху чизме и 


ер хаљине, џамадан извезен златом и на 
_ њему крст светога Ђорђа. 


_ — То је млади господин, ускок? запита 
Е Саво, љубазно пружајући руку Јанку... Како 
Е: je ume? 
— Право име: Јан П. a сад: Јанко 
Ускок ! 
3 — Добра ти срећа, кнеже Драго! Мир 
божји! рече Саво староме и пољуби се 
с њим. 


У у 


— Cjeaure! 

Први пут од кад је на Његушима, Јанко 
чу, да га њеко ослови са ви“, и угодно се 
изненади, нашав се одједном пред човјеком 

и стварима, што напомињу културан живот. 
___ Соба је била потавањена, попођена даскама; 
= стијене и таваница окречене; у зиду бјеше 
б. издубена оџаклија, у којој гораше велика 
| ватра; у нуглу бјеше повелик орман, пун 
___ књига; на стијени, нада столом, вишаше 
__уоквирена ОрФелинова „Генералнаја карта 
__ всеросијској империји, Германији, Холандији 
Е итд.“: натписи бјеху крупни, те ce могаху из- 
5 

далека читати; над њом вишаху „естампе«“, 
слике Наполеона, Александра, Франца, ве- 
ликог дуке Карла, Кутузова. 

Пошто сједоше, Саво настави: 


— Све знам, грофе, што је с вама било, 
— управо знам све што сте ви испричали 
код кнеза. Немојте се чудити, — ове мале 
насеобине, браства, у овој пустињи, жељне 
су и најмање новости, а кад нека падне, 
разнесе се одмах. Ја бих се кладио, да готово 
сваку вашу ријеч зна цијело племе, и да се 
од јуче и не говори о чем другом! А новост 
није обична, од онијех што не повлаче за 


собом тумачења и нагађања, које се други 


дан забораве!. Та већ одавно слушамо За 
страдање њеког принципа, па тај принцип 
ускочи у Црну Гору, те разабрасмо да се 
зове гроф Јан П., па се гроф Јан у час пре- 
образи у Јанка Јоковића Његуша. Чини се 
човјеку да чита какав заплетен и неза 
јатан роман нашега Видаковића! 


— У свему томе, господине војводо, 
нема никакве моје заслуге, рече Јанко. Чувен 
сам био због своје несреће ! 


— Да. Мило ми је што тако лијепо гово- 
рите српски! Чуо сам да сте живјели међу 
Граничарима, али ипак то је превелики успјех ! 

— Двије пуне године нијесам готово ни 
говорио другим језиком, а матерински ми 
је чешки! | 

— Њемачки, већ знам, да говорите са- 
вршено, а умијете ли и талијански 7 


_Њ = У 

| — Разумијем по мало, али знам Францу- 
еки прилично. 
· — То је добро. Тоће добро доћи владици! 
А ви се мало чудите што видите овдје 
слику Наполеонову! рече Саво смијући ce, 
јер бјеше опазио да тај лик највише при- 
влачи ускоков поглед. 
— Право да вам кажем, мило ми је много 
што га овдје видим ! 


een — Ex, задао нам je тај доста јада, a и 
{ ми њему, колико смо могли, а рек’ би да смо 
ба = доста, пошто се много љутио на нас и при- 


_јетио нам да ће ce наше горе назвати црве- 
| _ нијем! Али, поред свега тога, ми се клањамо 
| · 1 његову генију, његова слава засјењује нас, 
ж и жалимо његову судбину! Жалост је знати 
да тај орао данас чама сломљених крила на 
малом талијанском острву! Колико би љепше 
било, да је нашао јуначку смрт у сред тут- 
њаве, каква се само око њега чула! 

— То је истина, рече кнез. 


= "Саво се трже. 

Бри" — А, опрости, кнеже, ја се заговорих 
: с овијем младијем човјеком, a на тебе забо- 
Я равих? Што hem! Жељан сам човјека из 
| свијета, а сувише, с овијем бих ђетићем имао 
Е: говорити дан п ноћ! 

ae — He замјерам, господине Саво. Знао 


сам лијепо, да чим се састанете ћете запо- 


3 

__ дјенути о свјетским и учевнијем работама, 
= као што вам личи! А ни ви мени не замје- 
| pute, и ја одох крај огњишта, е MM je тамо 


позгодније ! 
5* 

Пошто кнез отиде, Саво ће: 


— Читате ли ви српски? 
— Читам, али писати не умијем ! 


— Научићете ласно! Мука је то, што 
је језик у нашим књигама више руски него 
наш овај обични, како народ говори! Али од 
њеколико година почеше и списатељи трије- 
бити руске ријечи, те пишу све већма срп- 
ски! Ево, видите, ја примам Новине, које су 
почеле преклани излазити у Бечу. Ево овдје | 
пет шест бројева, и има поњешто у њима 


о Наполеону. И примам Давидовићев Вава: 


ник. Можете их узети. Па док сте овдје, 
слободно се служите и књигама! Других 


српскога не знам, — разумијем по мало и 
руски и талијански, али то је као ништа ! 
Али у манастиру наћи ћете и талијанских и 
Француских и њемачких књига, што је остало 
од покојнога обата, ако већ нијесу уништене ! 

У тај мах уђе њеколико главара у кућу. 
Саво устаде, и упути се к њима. Јанко, сав 
зажарен, рече: | 

— Кад сте толико добри према мени, ја 
ћу вас замолити за једну велику,... највећу 
доброту ? 

— Што могу драге воље!- рече Саво. 

Јанко изјави жељу да пише сестри; каза 
му своје сумње о пошти и своју наснову, 
гако би могао доћи до одговора. 

— Ништа лакше од тога! поврну Саво. 
Кво вам све што треба, па сједите одмах и 


· а а 
немам осим српских, јер другога језика осим 


х 

пишите, остало ће бити моја брига! Јавите 
сестри, нека упути одговор на Михаила Ку- 
тковића, трговца у Котору. Добро би било 
да одговор пође из Прага и да се адреса 
напише туђом руком, — најбоље је да писмо 
пође од какве трговине!... Данас сте мој 
гост, дакле не хитајте, заједно ћемо ру- 
чати, па ако будете хтјели, заћи ћемо мало 
у браства!... 

С њима је ручао и Јоко. Разговарали су 
ајвише о Наполеоновијем и црногорским ра- 
вима, и о приликама у Црној Гори. Послије 
ручка походише и трећега брата, Тома Мар- 
ва. Да бјеше Јанко најприје к њему зашао, 
тај лични и питоми човјек учинио би на њега 
јачи утисак, али се ипак губио према сред- 
дњем брату. Једино што сви Петровићи мо- 
гаху завидјети Тому Маркову, бјеше красно 
мушко дијете од три године, кога зваху Раде. 
Јанко никада до тада не видје љепшег и 
умнијег дјетета! Бјеше бјелолик, великих 


црнијех очију, лица достојна да буде углед 


каквом добром сликару за лик Јована. Пре- 
тепе (као дијете), — какве сликаху стари та- 
лијански мајстори! Јанку рекоше да ће тај 
мали Раде, ако поживи, по свој прилици, 


"бити владика и нашљедник Петра І. 


Кад Јанко каза Саву, како му је препо- 
ручио кнез да походи и гувернадура, Саво 
не допусти. Рече му: 

— Тамо не идите! Кажите кнезу да сам 


_ ја то рекао, — али то само њему кажите ! 

дар, лак, раздраган. Пред уласком. ya Д 
ште затече Милицу, која га очевидно че а 
Она му рече: | 
— А гдје си већ? ni sta те К 
жељна! | 


блиједо, груди јој се таласаху. : 
Онда се Јанко нагну и пољуби. 
Па, без ријечи, уђоше. 4 


Vi 


И ошљедње ноћи године 1815-е на ведру 
небу сијаше пун мјесец и одсијеваше са 
смрзла снијега по Ловћену и по његовијем 
обронцима и вртачама. Најшира ловћенска 
долина, Цетињско Поље, наликоваше на какво 
слеђено језеро; само на једном рубу, под 
брдашцем једнијем, црњаше се дугачка дво- 
бојна зграда, — цетињски манастир. И ако 
бјеше тек други час ноћи, не виђаше се сви- 
јеће ни кроз један од два реда прозора на 
манастирском лицу. Према лијевом рогљу 
манастирском бјеше ниска зграда, без про- 


3 зора, покривена. сламом, — коњушка и стаја. 
Е На десној страни налази се црква. Никакве 
друге куће не бјеше у оно вријеме на томе 


пољу. Пред главнијем уласком манастирским 
бјеше гумно. На пушкомет испред манастира 
издизаху се на равници под снијегом хум- 
чићи, гомиле од рушевина старог манастира 
и дворца Црнојевића, које разори скадарски 
везир Сулејман паша (1690.). Од тијех руше- 

вина владика Данило Петровић сагради нов 
манастир на данашњем мјесту, али и тај 
сруши Нуман-паша Ћуприлић, кад оно са 
силном војском прегази Црну Гору (1714.). 
Десет година доцније, подиже га опет вла- 
дика, а седамдесет година по томе (1785.) 
опет га похара и спали турска најезда, и 
опет га оправи владика Петар І Петровић. 

Да је ко наишао, па да су му отворили 
врата, ушао би најприје у подугачко, уско 
двориште, иза којег се диже друга, мања 
зграда, са широким покривенијем ходником; 
видио би горе на ходнику одсјев пламена и 
чуо би пјевање уз гусле; попео би се уз 
камене стубе и, стигатапи до средине хо- 
дника, нашао би отворена врата простране, 
поплачане и сведене мађупнице, на сред које 
гораше велика ватра, око које сјеђаху до- 
маћи. 

Сјеђаху: владика Петар, ђакон Иво, архи- 
мандрит Јанићије и калуђер Јосиф. До овога, 
на струци простртој на поду, сјеђаше подви- 
тијех ногу млад гуслар, с двије мале пушке 
и јатаганом за силајем. Од њега на лијево, 
на овитак, сјеђаху исто тако још тројица 
оружанијех младијех Црногораца. Иза њих, 
у углу камене клупе, бјеше прислоњен сноп 
дугих пушака. Подаље од оружја, на каменој 
клупи, налажаху се: владичин послужитељ 
Мило Савов Његуш, кувар Лазо, коњушар 
Мираш Бјелош, говедар Зеко Угњанин и се- 
дам ђака, неједнаке доби, — било их је од 
дванаест до седамнаест година. 

Владика на великој, постављеној столо- 
вачи пребираше бројанице. Па њему бјеху 
мантије, а на глави повисока, црна, свилена 


капа. Наликоваше доста на брата Сава, само 


што му образи бјеху протегљастији и уто- 
нули и што је имао дугачку просиједу браду. 
Израз му бјеше сјетан, готово жалостан. 

- Бакон — „Милобруковић Иво“, како ra 
најобичније зваху Црногорци — жилав чов- 
јек од четрдесет и њеколико година, обри- 
јане браде, црнијех, танких бркова, имађаше 
капу као владика, а иначе бјеше у црногор- 


-ској ношњи, и канда бјеше гладун, јер је 
"имао свитне хаљине и грудњак извезен зла- 


том. Тога вечера, преко обичаја, бјеше озби- 
љан, јер иначе главни му посао бјеше, да 
шалом и досјетком разговори и разведри 
сјетног владику. Он сјеђаше на троножном 
сточићу, тако да му је глава допирала до 
груди владичинијех; на кољенима му бијаше 
њекаква велика књига, на њој лист хартије 
и дивит, у руци држаше гушчје перо; на 
лицу му се огледаше велика помња, јер, уз 
гусларево пјевање, владика му често њешто 
дошаптаваше, што би он биљежио, или га 
запиткиваше, нашто би он одговарао, након 
подужег грискања пера. 

Остали с помњом слушаху пјесму, која 
причаше, као обично, о покољу, или мегдану 
каквом. Оба духовника бјеху под камилав- 
кама. Архимандрит, наочит старац, добро- 
душна лица, једини пушаше из дугачка, чи- 


3 __бука. Онај други, отац Јосиф, млад човјек, 

јак, кратке, црне брадице, лица необично ши- 
рока, изгледаше приглуп. Старац бјеше родом 
од њекуд од Мораче, а млади бјеше Црмни- 
чанин. Најстарији ђак, њеки Обрад Милетин 
Љешњанин, спретан младићак од седамнаест 
година, с пиштољем за појасом, послужи- 
ваше вином духовника и ђакона; пред вој- 
ницима бјеше бардак, код слугу, на клупи, 
други. Баци, њих шест, махом поповска дјеца, 
из различитијех племена, сјеђаху одвојено, 
те се припадом и задиркиваху. 

Кад пјевач заврши као обично: „Вама 
пјесма и од Бога здравље“, устадоше два 
његова друга, узеше из угла сваки своју 
пушку, па отидоше да смијене стражаре на 
два побочна изласка мананастирска. Тога 
маха било је манастиру тијех војника гла- 
соноша свега шесторица, три из катунске 
нахије, један из ријечке, један Љешњанин, 
један Црмничанин — све бирани момци. У 
исти трен устадоше коњушар и говедар и 
приступише владичиној руци. 

Он им рече: 

— Одосте на лијегање? Е, хајте ca сре- 
ћом. Скоро ћемо сви! 2 

‘Bax Обрад и момак владичин Мило за- 
вргоше се такође пушкама, а ђак још ИЗ- 
вуче иза појаса големи кључ од капије, те 
испратише млађе. 

— Лазо! зовну владика. 

С клупе скочи омален, црн човјек, одје- 
вен од појаса на више латинским хаљинама. 
И одазва се: 

eam Заповиједајте, господару | 

— Колико ћеш имати пецива? 
к: — Четири добра брава, а могу, ако у- 
___стреба, скувати пиринча и кртоле, каштра- 
дине и сланине! 

— Одакле су брави? 

— Од онијех с Угања, прихвати ђакон. 
~ Ја сам их записао. 
| — Хљеба имаш доста? 
а Имамо преко тридесет погача. 
9 — Дакле хоће ли бити јела за двадесет 
људи, осим нас домаћих? 


БК 2) — Биће! 

sa. Владика се обрну архимандриту: 

б. — Како је твоја нога, Јанићије 7 

~ — Кад је овако хладна студен, не мучи 
___ме, као кад је влага! 


— Кад је влага споља, треба да речеш! 
ја ђакон, прихвативши од ђака чашу. 
Јер ова изнутра не вјерујем да ти шкоди! 
Нема бољег лијека до оваке ватре и њеко- 
лико чаша оваког доброг еи Дед, 
; стрикане, још по једну! Благословите, вла- 
дико свети! 

Испивши, ђакон одмахну главом и стаде 
ожимати устима. 

— Питко је, реско, миришљаво, дивно! 
Има ли га колико још, брато? 
р Јосиф, кога он тако зваше и који бјеше 
___ подрумар, одговори: # 
| — Има пуна десетача ! 
| — Јао мени за њим, закука ђакон и на- 
__чини лице тобоже жалосно. Сутра они гор- 

ски вукови попиће га свега! Сутра у ово 
доба капи га већ бити неће — зато, стри- 
кане, дед још по једну! Деде, боље је него 
да опет капетана лијечиш и вараш! 

Онај печени и оглодани кувар скочи 
с клупе: 

— Шта вара? Ко га вара? 

— Ваистину, нијеси ли га тро румом? 
Нијеси ли навео старца да потроши двије 
плете за рум, па си га тобоже трљао, — 
једну чашицу на длан, другу кроз пјевало, 
па док би длан о длан, нестаде рума! Још 
му рече: „Треба други пут више и јачега, 
јер овај не ваља !« 

Вратише се Обрад, Мило и смијењени 
војници. Ови, црвенијех образа ируку, чим 
положише пушке, сједоше примакнув се до- 
бро ватри. Један бјеше још голобрад. 

— Студено, дјецо? пита их владика. 

— Да отпану ноге и руке, свети вла- 
дико! одговори старији. 

— A зашто по толико стојите? Можете 
се почешће мијењати! А шта ти се чини, 
Ћиро, је ли згодно вријеме за путовање? 

— Да не може бити љепше, особито за 
пјешака, господару, одговори старији. Сни- 
јег се смрзао, а свуд равно као по длану! 
Ја бих радије путовао по оваком времену, 
HO по икаквом другом! 

— То ми је мило! рече владика оче- 
видно за себе. 

— Али на коњу, да Бог сачува, дода 
онај што је rycaao! 

— Е, мој ђетићу, ономе што je на коњу 
ласно је и сићи! рече ђакон. 

Владика устаде, а за њим сви. Обрад 
и послије њега најстарији ђак, Озро Даби- 
шин Озринић, надимком Мурат, запалише 
„двије велике свијеће и стадоше пред врата. 
_ Војници и ђачићи и кувар пољубише руку 
владици; он се упути за свјећоношама, пра- 
ћен духовницима, ђаконом и својим момком. 

__ Ложница му бјеше на лијево, одмах до 

мађупнице, једна од најгоријех соба, јер је 
примала свјетлост из дворишта, и то преко 
сведеног, готово увијек мрачнога ходника. 
У предњој згради бјеше бољих ћелија, али 
владика од младости бјеше навикао на ту. 
У ходнику застаде мало гледајући небо: 
бјеше чивитасто, а звијезде, крупне, трепе- 
раху живијем сјајем. 

— Дивна зимња ноћ! рече владика. 
У тај мах заурлика вук негдје у дну 
поља. 

— А-ха! учини ђакон. И онај то каже! 

— Јадно звијере! дода владика и кре- 
ну се. 
| Мило узе свијеће од ђака. Остали се 
" опростише с владиком. 
Е: | Духовници отидоше у своје ћелије, десно 
__од мађупнице. Ђакон викну с прага ђацима: 
— Хајте, дјецо, и ви, одмах, е знате да 
` сутра морате у зору устати! Жао ми вас је, 
_ али ноћас пема јеглеписања ! 
209 Кувар му рече: 

— Мени ће требати четворица, јер ћу 
приставити пецива већ у зору, да буде све 
готово у ручано доба! 

Ђакон одговори: 


— Имаш коњушара и говедара, дакле · 


доста ти je још двоје дјеце да окрећу пе- 
цива, и то да окрећу на поређе, да их је 
што више у цркви! Тако, шјор капетане ! 

— Ама, лијепи мој шјор амираљу, Ми- 
раш и Зеко једва ће одољети, да носе и 
цијепају дрва, да доносе воду, да стружу 
кртолу, и триста других послова, као кад се 
готови за толики народ! 

— Добро, добро, прекиде га ђакон. Ради 
како знаш! Капетанова је вазда најстарија 
на броду! Хајте, дјецо!... 


Кувар Лазо бјеше ђакону земљак и њеки_ 


далеки род; прозва га „капетаном“ зато, 
што је Лаза бпо мрнар више од двадесет 
година, — био је управо кувар п на бродо- 
вима — па под старост доспје у цетињски 
манастир! Готовио је и за духовнике и за 
млађе. Био је вриједан и вјешт, а у осталом, 
владика је љубио проста јела, једино је малко 
гаман био на морску рибу, ату је Лазо из- 
врсно спремао. Лазо је, као махом старя по- 
морци, радо причао млађима своје дожив- 
љаје, који су махом били невјеровни. Сам 
Бог зна, колико се пута, тобоже, топио и 
увијек, чудом њеким, спасавао и шта све по 
свијету није видио, чега се ни у сну не при- 


виђа! Млађи су га радо слушали и хватали 


у лажи. 


са 

~ 

4 
| 


ЧР, ИОС, 


Ў ускок 127 
Иво бјеше родом из околине примор- 
ског манастира Стањевића, који је у оно 
вријеме био у црногорској граници и гдје 
су владике радо проводиле зиму. Иво бјеше 
ожењен, али оставши млад удовац, као „мир- 
ски“ ђакон, приљуби се владици. Владика 
га је наговарао, да се закалуђери, те да 
остане с њим до вијека, али Иво није волио 
носити мантије. Кад се послије пропасти 
млетачке републике, за вријеме безвлашћа, 
владика поче спремати да с војском сиђе у 
Боку, узе тога младог Бокеља, као писара. 
И тако Иво уз владику бӣ цијелог рата на 
Приморју, служећи га усрдно, а и ставља- 
јуһи „главу у торбу“, као војник, без чега не 
би никад стекао угледа међу Црногорцима ! 
"У међупници се није готовило. Она је 
зими служила за вечерња посијела, за ло- 
жницу стражарима и као збориште главарско. 
Права кујна бјеше у засебној зградици, у 
њеком малом дворишту, које се налазило на 
боку старије зграде, и које захваташе, с једне 


‘стране, бедемчић, подигнут ради одбране, 
а с друге, један дио зида новије зграде. Ку- 


вар је ноћивао с војницима, којих поњекад 
бјеше и по дванаест, четрнаест. Пустиње 
бјеху дању сложене иза врата. Те ноћи њих 
петорица не заподјеше шалу, као обично, него 
један од војника започе: 
___- Господар је много замишљен! 

— И не био! дода други. Како ће сми- 
рити толику кавгу? Како ће пресудити за 


"толике мртве главе 12 

— С помоћу Божјом, као и до сада! 
прича трећи. 

— Занаго, без самахне божје помоћи, ту 
не помаже људска памет! вели четврти... 
Па ето биће једно чудо више. 


Онај голобради поематраше испитљиво 
свакојега, чим би који започео говорити. 

— А шта мислите, што он сад ради? 
пита кувар. Мните спава? 

— Знамо, чоче, и без тебе TO? рече нај- 
старији. 

Али младићак запита: 

— А шта ради, стрико? | 

— Метанише, синко, и Богу се моли по 
сву ноћ! Данас је једноничио ! Ништа у своја, 
уста узео није, нако у мрак здјелицу чаја. 

— А што је то чај, стрико? 

— Трава једна, руска, осушена, — личи 
на пелен, кад се сух смежура! 


· Па то је лијек њеки 2 

— А и јест лијек! ~ 

— Причали су у нашем племену, на- 
стави дијете, да се ноћу пред вратима ње- 
гове ћелије може чути разговор, баш као да 
двојица разговарају! А то, веле, дође му у 
походе свети Василије Острошки, у помоћи · 
нам био! Је ли то истина, стрико? 

Кувар, који простираше своју пустињу, 
леже, покри се и одговори: 

— Ја не кажем, да није, а није ми оби- 
чај да прислушкујем на вратима! Добра | 
вам ноћ! 

Онда старији другови, и ако су поми- 

шљали да мали зна као и они сва чудеса, 

» које је владика починио и која су се по на- 

роду разгласила, ипак му их стадоше при- 
чати, што који: , 

— Кад је оно владика ходио у Котор, 
на станак бијесном Француском ђенералу 
Мрмоњи, овај га не понуди да сједне, но га 
дочека оштро и поче с њим бесједити горо- 
падно! Владика га само погледа и мало диже 
руку, а на то мој ти Мрмоња заковрну, по- 
срну, те да га сам владика не прихвати, 

__ пружио би се на тле као свијећа ! — „Што 
ти бӣ, господине?“ пита га Свети. — „Би ми 
то, што нијесам вјеровао у твоју моћ, свети 
· владико! Но ти се молим, опрости ми грјеш- 
nom!“ Па му, вели, `цјелива руку и лијепо га 
замоли да сједне... 
__. _ — Једном њеко похара њеку самохрану, 
_ стару удовицу. То је било у ријечкој нахији. 
__ Владика прокуне лупежа, рекавши: уда Бог 
- да се огубао и лијека не нашао, док не врати 
___украдено и не прида још три оке вуне !“ 
____Седмога јутра након тога, нађе баба пред 
__ својим вратима све своје и још приде три 
оке вуне!... 
___.__- — Једном се нађе у планини убијен чов- 
2 јек. Његово браство узалуд је трагало за 
убицом, узалуд је нагађало, не дознаде ништа 
_ поуздано. Тада се племе договори, да се свети 
племену, у чијој је граници њихов погинуо. 
| Спремало се велико 310, јер оба племена 
> _бјеху јака! Тада им владика пошаље свога 
Bere 9 

момка с поруком, нека се стрпе само недјељу 
дана, па послије нека раде шта знају! Они 
послушају. Владика прокуне убилца: „Дао 
Бог, да иста пушка убије њега, те да се на 
њему сврши!« Сутрадан у зору, у трећем 
племену, зовну човјек њекога главара и ви- 
кну му: „ја сам, вели, тај и тај, и ја сам убио 
у планини онога, због којега ето хоће да се 
покољу два барјака! И ево ја сам себи су- 
дим, да се прекине о мојој крви!“ Кад то 
изрече; уби сам себе из пушке!... 

Још таквих, понајвише страшнијех дога- 
ђаја, причаху војници. Било је пак у њихову 


причању и владичинијех досјетака и благих 


шала, од којих ћемо навести само једну: 


— Једног љетњег дана пред вече изиде 
владика из манастира на гумно и сједе. Како 


се бјеше дубоко замислио, а имађаше у руци 
њеку кутӣцу, стаде је пребацивати из руке 
у руку. У толико наиђе десетак Доњокра- 
јаца, да-ти, с каквом давијом, па кад га вид- 
јеше онако у мислима, застадоше и почеше 
нагађати : о чему ли премишља % Један рече: 
» Он сад дознаје што ради Бог !« Други рече 
томе: »Е хајд, па реци Светоме, да си пого- 


дио, што он мисли!“ — „Не бих, валај,“ рече 
онај, „да ми даш најбољега овна из свога 
Ttopa!“ — Трећи се умијеша: „Ада, ја бих з 

плету отишао и питао га: молим те, Свети, 
што сад ради Bor?“ — „Е, валај, ако ти то 
баста, даћу ти тврду плету!“ „Хоћеш2“ — 
„Хоћу !“ „Ма, нећеш 2“ — „Ма, хоћу, ево пред 


људима |“ — Онај право пред владику, скине 

капу и пољуби га у руку. Остали се прима- 

коше, да све чују: „Које добро, синко?“ 
a пита Свети. — „Молим те, свети владико, 
да ми кажеш, шта сад ради Bor? — Ев’ 
ово ради bor!“ рече владика, једнако пре- 
бацујући кутију. „Све овако, све овако, из 
руке у руку; од једнога узме па другом да. 
Ономе сутурану узео је плету и теби је сад 
aao!“... 

У праскозорје зачу ce клепало. Ђак 
Обрад, који већ учаше „пошљедњу књигу“, 
бјеше велик вјештак у томе. Изнајприје куц- 
каше ситно, споро, па све јаче и брже, те 
се одјек разлијегаше по пространој, нијемој 
и студеној згради! То је будило већину до- 
маћих, — дјецу пошљедњу; сви се крсти- 
јаху, а многи одмахнуше главом, рекавши: 
___„ђаво ђетињи !“ 

______ Клепање затече владику будна: на први 
Kya он устаде, одмакну резу на вратима 
и опет леже. Његов момак, Мило Салов, 
бјеше Beh пред вратима, те уђе и, чучнув 
_ пред оџаклијом, распрета жеравицу, наложи 
и поче пирити. 
— Какво је вријеме, Мило? запита старац. 
2 — Студно, господару, али је небо ведро! 
На здравље ти, господару, нова година, да 
Бог да! 

__И с тобом, Мило, дај Боже! 

Пламен у оџаклији букну, момак запали 
двије свијеће на настрешици оџаклиској. 

Ћелија бјеше дугачка око шест корака, 
широка, четири, озго сведена, са два прозора 

ys 

на ходнику; прозори су имали гвоздене pe- 


шетке. Према кревету бјеше мали иконо- 


стац, шест седам икона, златом и сребром | 


окованијех. Пред њима вишаше кандиоце, 
у коме још тињаше пламичак. На стијени, 
према вратима, бијаше богата оружница. 


Под бјеше застрт шаренијем поњавама. Из- 


међу прозора бјеху пањеге (издубене у зиду), 
затворене стаклима, кроз која блистаху двије 
владичанске митре и два крста и различите 
утвари црквене, — које је једном владика 
морао заложити, да би набавио џебане! Под 
пањегама бјеху два велика гвоздена ковчега, 
— по свој прилици празна, од кад Русија 
прекиде годишњу помоћ! У средини бјеше 
сто застрт зеленом свитом и око њега три 
столице. Најпослије у углу бјеше велик ор- 
ман и до њега рукомија. 

Слуга изнесе чизме. 

Владика жустро сиђе с ниског кревета, 


| 


закопча црногорске докољенице, навуче свит- | 


не димлије, па црн грудњак, па ce опаса 
шаренијем појасом, па се стаде умивати. 


Требало je још само да обуче зелену доламу, _ 
да натакне калпак, да припаше једну од они- 


jer сабаља што вишаху у богатој оружници, · 


па ето га, каква су га запамтили Турци и 
Французи, кад је предводио своје ратнике 
против њих! Али старац навуче мантију и 
скиде капу, те му се просуше по плећима 
дугачке, бијеле власи. Тада поче метанисати 
пред иконостасом. Мило га затече у молитви, 


те и он клече и додирну челом земљу. Владе“ 

дика обу чизме, преметну крст и панагију, 
"обуче манторос и стави на главу пана-ками- 
лавку, па сједе према ватри. 


Момак хитро стави у ред креветне ха- 
љине, одшкрину стакло на прозору, па, отво- 
рив врата, рече: 

 — Господар је спреман! 

Уђоше један за другим: архимандрит, 
Јосиф и ђакон. Они му честиташе први дан 
нове годипе, па се измакоше. Онда уђоше 
ђаци, и сваки одмах изиде, чим цјелива и 
прими благослов. За њима наљегоше војници, 

"па момци; од тијех сваки доби коледу, по 
сребрн талијер, „капетан“ кувар жут дукат, 
па и они отидоше. | 
___- Велика је студен, започе владика, па 
се бојим да неће моћи доћи ни десет гла- 
вара, а ако икад, оно дапас требало би да 
их буде овдје најмање двадесет! 
___Јанићије прихвати: 
____- Доћи ће, господару, сви који су обе- 
ћали, јер је већ од јуче ведрина! Они који 
___ су се кренули издалека, ноћиће, као обич- 
__- но, њеки у ријечкој нахији, други у Баји- 
цама, у Доњем Крају, — разумије се они који 
"се нијесу били с њима! 
— Бог те чуо! рече владика. 


____-_"'Ђакон започе: 


.@ 


. 23 


| _____ Ја се, ево, кладим, да ће их стићи 
____најмање двадесет, и то прије него што се 
_ летурђија сврши! Само ће изостати један 
_ најглавнији! 

— Тоје лако погодити за најглавнијега, 
рече владика, а за остале си доиста сањао ? 

— Е, и то знаш, као и све, владико 
свети! викну ђакон у њеком заносу и по- 
љуби владику у руку... Е, да испричам сан? 
Хоћу an? 

— Можеш! одговори старац, смијеше- 
ћи се. 


— Усних, да стојим пред манастиром, — 
као чекам њекога! Стојећи тако, одје- 
дном, — не знам како, ни од куд, — обрете 
ми се у руци погача, и у исти мах долетје 
од њекуд силно јато тица, све њекаквијех 
лијепијех, шаренијех, па све цвркућу и ска- 
кућу око мене! Ја .се збуних, a ви, госпо- 
дару, с прозора викнусте ми: „Та шта си се, 
Милобруковићу, сплео, што им не мрвиш по- 
гачу? Не познајеш наше тице!2“ На то ја 
почех мрвити, а тице: кљуц, кљуц, кљуц! — 
у божји трен поједоше цијелу, па одлетје- 
ше! Тада се ја окретох к вама. Ваше лице 
сијаше од радости! Ја вам викнух: „Ето све 
бјеху на броју, осим пауна!« А ви одмахну- 
сте само руком и рекосте: „Бог с mum! И не 
треба нам !“ 

— Збиља, лијеп сан! рече владика, 
уставши. 

— Ја сам, господару, наредио ђаку Му- 
рату, да изиде пред врата манастирска, па 
да биљежи све главаре редом, како буду 
долазили, па, кад буде при крају летурђије, 
да донесе попис у олтар! 

Владика се мало замисли, па га погледа 
задовољно: 


— Видиш, то је паметно! То си се до- 


бро сјетио, мој вриједни Иво!... Него, по- 


знаје ли то дијете много главара? 

„Јосиф одговори: 

— To је паметар, каквога, да-ти, нема у 
Црној Гори и Брдима! Тај ти : 

j Гор рдима! Тај ти зна све гла- 
варе у главу и по имену, — чудо једно! 

— Онда је добро ! заврши владика и пође. 

Чим крочи на ходник, забрујаше сва 
звона. Војници чекаху, па се кретоше за 
духовницима. 

Послије јутрење духовници и ђакон обу- 


коше владику за архијерејску литургију. У 


исти мах, кад она започе, грану сунце, а на 


гумну, пред манастиром, зачу се тутњава, 


рзање коња и људски гласови. Одмах се три- 


__јем пред црквом испуни људма, а само гла- 
вари уђоше унутра. 


Бјеху већином Цетињани, а то није зна- 
чило што и данас, него људе из околнијех 


села, што састављају цетињско племе, из: 


Бајица, Доњега Краја, Бјелоша, Очинића и 


Угања. Мало по мало, придолажаху и други, 


те, при крају службе, ђак Мурат једва се 


_ прогура кроз гомилу и уђе у олтар, да вла- 


дици прочита списак главара. Бјеху дошли; 


· из Доњега Краја кнез Илија Ивановић и 
_ барјактар Јоко Шпадијер; из Бајица сер- 
дар Ђико Мартиновић; са Кчева војвода Мићо 


Перка Шалетина и сердар Гардашевић; из 

Цуца Шуто Пешикан; из Бјелица војвода 


Марко Милић; са Ћеклића кнез Јован Виц-. 
ковић; са Његуша сва три брата владичина, 
кнез Драго и Лазар Пророковић. Од ријечке: 


нахије: прото Иван Пејовић и два Бура- 
шковића. Од црмничке нахије: сердар Саво 
Пламенац и прото Андрија Буровић. Из При- 
морја: Крсто Калуђеровић и Вуко Ивановић. 

'Бак додаде: 

— Уз главаре је дошло доста Црного- 
раца и десет војника, који ће остати у ма- 
настиру. А дошао је, господару, и онај прин- 
цип, што је побјегао из Котора, — те hela 
ђетић у црногорској ношњи! 


— А од Брђана не дође нико? пита 
владика. 

— Нико! рече ђак. 

Владика се замисли. Након дуга ми- 
шљења, нареди да се отворе двери, па с кр- 
стом у руци изиде на амвон. 


Најприје им честита нову годину и по- · 
жели да у њу уђу по закону божјем, пра- 


штајући, заричући се на мир и слогу и љу- 
бав братску, јер пх иначе чека пошљедња 
погибија. Исприча им причу из Светога Писма 


о Кајпну и Авељу, како Господ запита, Ка- 


јина: „Гдје ти је брат Авељ?“ А кад уби- 
лац одговори: уне знам“, како му Господ 
рече: „шта учини! глас крви брата твојега 
виче са земље к мени. И зато да си про- 
клет на земљи, која је отворила уста своја, 
да прими крв брата твога из руке твоје! 

Кад земљу узрадиш, неће ти више давати 
блага својега. Бићеш потукач и бјегунац на 
земљи !<... „И овога часа то говори Господ 


 Кајину!« викну владика. „Јер Господ је ов- 


ђенак и Кајин је пред њим! Ево ra!“ до- 


даде и заокружи руком по цијеломе збору. 
„Ево га, ово је све један Кајин! И ко Је 


дига руку на брата свог и ко је то повла- 
стио и ко је није задржа, све је то Кајин ! 
А да шта те друго очекује, Кајине, но да 


будеш потукач и бјегунац и измећар туђин- 
wy, ако се не подвргнеш закону божјем ?“... 


Говорио им је дуго тако од срца, про- 
сто, очински, њиховијем језиком, па кад впдје 
гвоздене, самовољне горштаке укроћене и 


" заплашене као дјецу, владика се одједном 


преобрази, од блага оца постаде оштар, неу- 
митан судија, рече им, да тога дана хоће 
умир без поговора, да се утврди суд и све 
што се дотле два пута покушавало! Знајући 
пак да се Црногорци највише боје клетве, 
заврши њом овако: — „Тако вам овог живот 
творјашчег и часнога крста, тако вам он уви- 
јек помагао, тако га се не одрекли, тако 
вас не помамио, — тако вас не затро Бог, 


свети Јован, свети Василије и сви свеци и 
_ угодници божји, — тако вам траг по трагу 


не погпнуо, тако се не разгубали, тако вам 


шљемє и сјеме не погинуло, тако He испо- 


гибали срамотно, — покорите се одлукама, 
које ћете сами данас учинити! Ко им се не 
покори, ко их буде хотимично преступао, да 
Бог да постигле га клетве, које изговорих: 

Реците сви, у име своје и својих, по три 
пута: Amun!“ Сви, ужаснути, повикаше три 
пута: »Амин!«. 

Онда ста дијелити навору и опет бјеше 
благ. Главари му љубљаху руку, а он сва- 
кога у чело. Кнез Драго пропусти да се из- 
ређају и млађи од њега; иза њега стојаху 
Јанко и Крцун. Кад најпослије приступи, 
рече : | 

— Благослови, свети владико, овога но- | 
вог Црногорца! Ево сам ти га довео! Једва 
је чекао да ти пољуби руку. 

Владика пољуби и Јанка у чело, као и 
остале, па му задржа руку, гледајући га љу- 
базно али и испитљиво. Па онда рече: 

— Да си благословен! Све сам дознао 
и радујем се што те видим. Дознао сам да 
си разборит и јуначан и да си се одмах при- 
викао нашим обичајима и животу и да ти 
је намјера да останеш с нама. Кад си већ 
по своме избору постао Црногорац, ја те 
примам као да си од моје крви. Је ли право, 
браћо? 

— Јест, ваистину, као и све што ти ка- 
жеш и учиниш, рече брат владичин, Стијепо. 

— А теби, кнеже Драго, настави вла-. 
дика, хвала велика, што си овога чојковића 
чојски дочекао, те учинио да му одмах омили 
наш крај! Нека Бог и за то излије свој бла- 
гослов на твој дом и твоје браство ! 

Од црквенијех врата па на више уза 
стубе, до краја ходника, људи се наврсташе 
на двије стране, да владика прође између 


#- 
- 

њих. Кад он стиже до стуба, уђе с поља 
њеко момче и предаде му писмо. Владика 
га прочита и рече: 
___— Ово нам јавља гувернадур, да је бо- 
лестан, те жали што не може: доћи ! 

Кроза жамор који наста, њека гласина 
јасно рече: 

— Валај, био здрав, или болестан, без 
њега се може и сад и посад! Тако му се 


поздрави, владико ! 


Почеше и други придавати, али владика 


‘махну руком и рече момчету: 


— Поздрави лијепо Вука Станкова и реци 
му да желим, да што прије оздрави. 

У тај мах бахну на дворишна врата 
Ђорђе, игуман манастира Острога, људина 
необична раста, лика и ношње. Бахну и за- 
стаде на прагу, а колик бјеше, мало што Fe 
испуни сав отвор! На глави му бјеше ками- 
лавка, риђа му брада покриваше груди, а 
какво му бјеше рухо и оружје најбоље пје- 
сма описује: 


«А какав je од Острога бане, 
«За пасом му двије пушке мале, 
«О рамену дуга брешка виси, 

«О бедри му дуга гадарија, 

«До пола је вуком опшивена, 
«На врху joj од међеда глава, 
«Зинула је кано да је жива !>.... 


Сви главари весело заграјаше, те се 


чуло: „А глај сокола! А дође!“ 
“Игуман се поклони и затутњи као из 


бадња : 

— Помози Бог! Благосиљај, владико 
свети. 

— Добро нам дошао, оче игумне! при- 
хвати владика. 


За игумном уђоше: бјелопавлићки вој- 


вода Марко Бошковић; пјешивачки сердар 
Мркоје Контић; пиперски сердар Марко Пи- 
летић, барјактар Павао Бојовић и њеколико 
њиховијех. | 


— Добро дошли, ae соколови! рече 


владика, љубећи их. Обрадовали сте ме, за- 
наго, као икад! А, заиста, жао ми је што се 
намучисте по овој студени, одакле докле ! 
Они почеше доказивати да се нијесу 
кињили, а ђакон Иво надвика их: 
— А што их жалиш, господару, као да 
су Лацмани, а не мрки вукови, који мало 


хају и за вријеме и за даљину! Што je то. 


њима !2 Пођоше и дођоше! 
Па турив прст у ухо ђакон запјева: 


«Припртише торбе обрамице, 
„Претурише струке сињгавице, 
„Гранајлије пушке дохватише, 
„Па стигоше на Цетиње равно, 
„Пред дворове свога господара!“.. 


— Сад што иде даље, не умијем казати 
у пјесми, но умијем по просту, ев' овако: 
„Господару, жељни смо те као озебао сунца, 
и ти нас дочекујеш као своју ђецу, али смо, 
богме, и озебли и огладњели, те да нам је 
што прије по једна оне ваше калуђерске 
препеченице, па онда да презалогајимо !“ 

Сви ударише у смијех. 

Владика пође на више, лак и весео, и 
рече: 

— Мој ђакон све шалом зачиња, али о 
свему промисли! 

— А погоди ли мој can? пита га Иво. 

" Кнез ћеклићки, велик шаљивац, пошто 
чу сан, рече: 7 

— Е јест овај наш Милобруковић и њеко 
гатало ! 

Одмах с уласка друге зграде бјеху двије 
простране одаје, трпезарија и дворница, у коју 
уђе владика. Према вратима, под иконама, 
бјеше диван, а на средини дугачак сто, по- 
кривен шареницом, на коме бјеше њеколико 
великих, четвртастијех скленица ракије; око 
стола дрвене јаке столице, а иза њих се на- 
врстали ђаци; по стјенама њеколико слика 
руских царева и војсковођа; у угловима два 


велика орахова ормана; иза врата бјеше из- 


дубено у зиду велико огњиште и у њему 
гораше ватра. 

Уђоше главари. Саво Марков уведе и 
Јанка. | 
_ Најстарији Петровић први наздрави вла- 
дици, честитајући му нову годину, па сви 
редом, како који прими чашу, заиште бла- 


· гтослов и жели срећан почетак. Па посједаше. 


На ходнику момци служаху напитком 
војнике. 

Игуман Ђорђе започе: 

— Поздрав ти, господару, од попа Ми- 
лутина из Тушине, па онда од свијех Мора- 


чана! Бјеше их много код мене о божитњим 

покладама. Сви те поздрављају и руку ти 
љубе. 

— Од Бога и њима свјема здравље, по- 
врну владика. А је ли чега нова у тијем 
крајевима? Како је здравље у народу? Ка- 
ква бјеше љетина? Је ли ко умро од ста- 
ријих? Је ли било чаркања с Турцима? 

· Владика постави та питања, да се игу- 
ман сјети о чему не треба да одмах говори, 
— о ономе што бјеше најглавније, о чему 
сви мишљаху онога часа, а то је о крвави- 
јем међусобицама између брастава и пле- 
мена! Главари разумједоше, да ће се тако 
из околиша доћи на главно, на живу рану, 
која се мора вријеђати!:Сви постадоше за- 
мишљени, намрштени. Јанко, сједећи у нуглу 
иза Његуша, посматраше их. редом. 

Игуман се сјети што хоће владика и по- 
танко одговори на питања. Послије њега на 
ред дођоше Пипери и Бјелопавлићи и остали 
даљи. И сваки причаше о ситницама, по- 
њекад и смијешним, само да се људи раз- 


ведре. Кратке раставке тијех разговора испу- 


њаваше Милобруковић нудећи ракијом, а кад 


видје да се примакао главни тренутак, y3- 


викну : 

— Хвала Богу, господару и господо, 
чуда једнога! Ево се састаше готово сви 
главари Црне Горе и Брда, па не испише ни 
пола кантуначе ракије, а да сам је ставио 
пред четворицу калуђера, које бих ја иза- 
брао, од цијеле кантуначе не би до сад ђа- 
воље капи остануло. Али, нећемо тако, за- 


| 
| 
| 
| 
a 

врши узевши послужавник с више чашица... 
Yer’ коме ћу најприје понудити?... Ko ми 
је највише намрштен? Xa, ево ко! 

И стаде пред главарима цуцким и бје- 
личким : 

— А што си ми се у лицу тако намр- 
штио, као да ће сад град из њега, змијо 
цуцка, Шуњо Пешикане ! И ти до њега тако 
исто, војводо Милићу! Дедете! Будите вољни, 
као да сте гдје на свадби у вашим питоми- 
јем и богатијем Цуцама и Бјелицама ! 

Бакон нагласи те придјеве, јер су та 
два племена најкршнија и најсиромашнија, 
што изазва мало смијеха. И њих се двојица 
" осмијехнуше и испише. 


Ставши пред ћеклићкога кнеза Јована 
Вицковића, ђакон поче кашљуцати, али га 
кнез претече: 

— Могу ја, Милобруковићу, и без твога 
чаћења! A, Бога ми, право да ти кажем, није 
ми мило да око мене жива поп чати, — аи 
ти CH њеки поп, да-ти, напола! Hero ето, 
да си ми здрав! 

— Дао ти Бог здравље и свијетао образ, 
Ћеклићу Млечићу! А ја баш мњавах, да не 
можеш без понуде, јер се зна да сте зло- 
питни ! 

Тако их је ђакон нудио редом, али вла- 
дика, одједном, из небуха рече: 

____-- За крв међу Катуњанима нека суде 
__игуман Ђорђе и војвода Бошковић! Ријеча- 
нима и Катуњанима приморци Крсто и Вуко. 

Ријечанима и Црмничанима: сердар Мркоје 
и Радисав Контић! Пиперима и Бјелопавло- 
puhuma: Перко Шалетпн, Гардашевић и сер- · 


дар Саво Пламенац! Ровчанима и Морача- 
нима: кнез Драго Његуш, мој брат Стијепо 
и кнез ћеклићки! Је ли вам тако право? 
— Мени јест, ваистину, рече старији 
Ђурашковић. И баш ти хвала, што ме не 
постави да судим! 
То рекоше још њеки неизабрани гла- 


вари: од пзабранијех, њеки се одрпцаху, али: 


на молбу владичпну остадоше. Онда отидо- 
ше на ручак с владиком у трпезарију: Пе- 
тровићи, сердари, војводе, кнезови, барја- 
ктари, свећеници и-Јанко, свега њих двадесет 
и девет. Остали, око четрдесет их, збише се 
у мађупницу. 

Ручак је мало трајао и мало се гово- 
рило, — готово једини владика што постав- 
љаше питања и даваше упуства и савијете. 
Послије јела он разреди судије и парце на 
гомплице, па их понамјешта одвојено, у трпе- 
зарији, у дворници и мађупници; за писаре 
одреди оба духовника, ђакона и два старија, 


ђака. Сви остали из мађупнице разредише | 


се сами, по племенима и браствима. Наста, 
испитивање. Сваки и најмлађи имађаше право 
мијешати се, исправљати, допуњавати, — 
само кад би који сувише дигао глас, гла- 
вари га опомињаху благо: „нека, полако, 
све ће се разабрати, имамо кад:“ Владика 
иђаше од једнога збора до другога, и сти- 
зашс увијек на вријеме, ‚да их утпша, да 

расплете што се сувише сплело, да их под- 
стакне на разбор... 


Јанко иђаше за владиком; пошто тако 
обиђе све гомилице њеколико пута, отиде 
да разгледа: цркву и манастир. Већ у хо- 
днику свратише му пажњу њеколико капи- 
тела и основица од ступова, узиданијех међу 
незграпнијем каменима, у цркви тесано че- 
твртасто камење, а на олтару, позади, ли- 
јепо израђен двоглави орао Црнојевића ; 
знајући за постање манастира, Јанко зами- 
шљаше, како је била лијепа стара грађевина 
_ Црнојевића! У ћелијама које бјеху отворене, 
Јанко видје старинскога оружја. Кад тако 
стајаше на прагу једне ћелије, дођоше два 
ђака, Мурат и један малиша. Мурат рече: 


___- Господине, заповједио ми је госпо- 
дар да ти отворим обатову ћелију и да је 
наложимо ! 

| И отиде, те отвори врата која бјеху до 
_ дворнице. Јанко с врата кроз густи мрак 
осјети задах влаге и трулежи, али кад Му- 
рат отвори капке на два прозора, онда се 
угодно изненади. Видик с прозора бјеше на 
цијело доње поље и на околна брда. Међу 
прозорима бјеше диван, над њим огледало, 
на једној страни кревет и умиваоник, на 
другој стб, са великом полицом пуном књига. 
Ћелија бјеше малена, сведена, обојена жуто, 
али свијетла и суха; онај задах бјеше од 


ваздушне влаге. Зачу шкргање у зиду и ви- 

дје иза врата омалену изидану пећ. Мурат 
му рече: 

— Ево мали Милун налаже, а ако ти 
што устреба, он ће те послужити. Ја одох! 


Покућанство бјеше покривено дебелијем 
слојем прашине. 


Јанко се највише зачуди облику дрвена 
кревета. Бјеше низак, простран, са високим 
надглављем, којему рубови имађаху лијепо 
изрезане украсе, — прави млетачки супру- 
жански кревет! На њему бјеше душек, ла- 
кат дебео, без покривача и подглавља. Ди- 
ван, такође простран, висока наслона, кожом 
застрт, бјеше мање очуван. Огледало обли- 
часто, са дрвенијем криволетом, млетачке 
резбарије, бјеше ствар од цијене и од укуса. 
Тако и двије столоваче и сто с полицом. 
Све то казиваше, да је јадни опат љубио 
умјерену удобност и љепоту и у скромности! 


Јанко отвори стакла на књижници. У 
горњим редовима бјеху дебеле, једнолике, 
укоричене књиге са натписима на хрбатима, — 
талијанска, историска, богословска и Фило- 
софска дјела, путописи, њеколико свезака. 
велике Француске енциклопедије, њеколико 
класика талијанских и Француских; при дну 
нађе доста и српских књига; у столској ку- 
тији откри мноштво рукописа, — бјеху би- 
љешке, нацрти државнијех написа, ориги- 
нална службена акта на Француском, руском, | 
талијанском језику. Велики дрвени мастио- 
ник, пун плијесни, њеколико гушчих пера 


и двије дебеле писаљке чињаху утисак да 
су вијековима ту лежале недирнуте! 


Ђачић Милун, збојито, плаво Црногорче, 
сасвијем налик на каквог чешког клапчића, 
стаде на вратима и рече: 


_ — Ево сам добро наложио, господине 
Јанко! Оли да ти донесем чашу вина7 


Јанко се насмија и рече му: 

— Донеси метлу и крпу какву. 

Кад се дијете врати, запита га ода- 
кле је. 

| — Добрљанин, одговори ђак. 
(== Гдје је то? 

 — Ето туна, рече дијете показујући ру- 
ком на главице с лијеве стране поља. Ту 
одмах иза границе је Добрско Село. 

— Какве границе? 

— Ту је граница између катунске и наше 
нахије ! 

Јанко му нареди, да омете ћелију, а сам 
поче ходати по ходнику. Жагор je допирао 
из дворнице и трпезарије; одједном кроза 
жагор продрије гласина острошког игумана. 
Јанко чу гдје виче: „Није тако, братановићу 
мој свијетли!... Бог зло заборавио! А, да 
опрости свети владика, беспослен поп и по- 

-падију биште!« На то се заори смијех. 

Милун обриса прашину. Јанко га отпу- 


___сти, па, узев њеке опатове рукописе, сједе. 
| 10" 

Латинска слова бјеху округласта, једнака, 
потпуно читка, ћириловска њешто незграп- 
нија; по графици замисли абата као човјека 
одлучна и пуна мисли и наснова. Јоште га, — 
ни сам не знађаше по чему, — замисли, као 
осредњег раста, пуна, широка лица, вели- 
ких очију са личином добродушности. И пи- 
таше се: бјеше ли збиља тај Долћи њеки 
идејалиста, са дјетињом вјером, или какав 
пробисвијет, необузданијех прохтјева, ка- 
квијех бјеше пуно у осамнаестом стоље- 
hy!? Дуго је тако сједио у нагађањима о 
тајанственом попу и у пребирању остали- 
јех догађаја, за које је слушао да су се зби- 
вали у тијем зидинама. Ко зна? можебити 
да су у тој истој ћелији боравили: патри- 
јарх Бркић, цар Шћепан, књаз Долгоруки, 
мајор Вукасовић, небројени Млечани и многи 
други, које су различите побуде доводиле 
у тај чудни, јединствени двор-манастир!... 

Оставивши рукописе, стаде прегледати 
српске књиге. Међу мање знатнијем, нађе: 
Везилићево Краткоје написаније о спокојно] 
жизни. — Рељковићевог Сатира. — Стојади- 
новићеве Њемачко-српске разговоре. — Вида- 
ковићеве Усамљеног Јуношу и Велимира и 
Босиљку. — Кенгелчево Јестествословије. — 
Мушкатировићево Расужденије о постању в0- 
сточнија церкви. — Стојковићеву Физику и 
Аристида u Наталију. — Терлајићевог Нуму 
Помпилија. — Соларићево Земљеописаније.— 
Шефаровићеву Стематографију. — Василија 
Петровича — Историју о Черној Гори. — П. 

Јулинца Воведеније в историју происхожде- 
нија слав.-сербског народа. — Готово сва Обра- 
довићева дјела, пјесме 1. Мушицког, Новине, 
"које су излазиле у Бечу год. 1793 и 1794, 
Календара итд. 


Јанко се трже на брујање звона и на 
тутњаву која настаде у манастиру, те се 
огрну струком, закључа ћелију и пође. Вла- 
дика и старији главари бјеху већ на дну 
степеница. У позадној тишми наиђе на Кр- 
цуна Сердарева, који му исприча шта је 
посвршавано. — „Пребисмо“, вели, „главе за 
главе и ране за ране, а за сувишак, за сваку 
главу да се плати цијена крви: стотину и 
тридесет и три цекина и пб, један грош и по, 
једна пара и пб! Сјутра још остаје да се 
поставе судије по племенима, да се утврди 
законик, који је већ био, и порез какав је 
у законику и да се свргне гувернадур и од 
њега узме половина печата.“ 


4 


Послије вечерње Цетињани одведоше 
_већину „извањаца“ на вечеру и ноћиште; 
у манастиру остадоше Његуши, два При- 
морпа; острошки игуман, војвода Бошковић 
"и сердар Пламенац; остадоше, разумије се, 
и-онијех десет војника што смијенише ону 
· шесторицу. Из цркве гости отидоше у ма- 
_ ђупницу, а владика се стаде шетати по хо- 
днику, што му бјеше свакидашња навика ју- 
тром послије јутрење и пред вечеру. Дуго 
је сам ходао, па зовну Јанка и, наставив 
шетњу, започе: 

— Видјели сте, да нијесам имао кад ни 
поразговорити се с вама, ато ми је велика 
жеља. Дакле, и ако. у главном, по чувењу, | 
знам шта је с вама било и шта сте наумили, 
ипак ће добро бити, да то од вас чујем. 

Јанко му исприча цијелу своју прошлост, 
па заврши: 

— Моја је намјера да останем у вашој 
земљи, а пошто ме је добри удес нанио међу 
добре људе који ме примише за свога, желим 
да ми огњиште буде међу њима. Тога ради 
писао сам оцу и сестри, све им искрено ка- 
зао и тражио њешто новца, једном за уви- 
јек. Надам ce да hy то примити и тијем по- 
дићи себи мало крова и купити мало земље, 
па што Бог да! Али, прије свега, пресви- 
јетли господару, свом душом и срцем, став- 
љам се вама на расположење! Ако бих са. 
ово мало свога знања и много преданости 
и добре воље могао вам служити, био бих 
заиста срећан ! 


— И ја бих био задовољан да останете 
уз мене, поврну владика. Требали бисте ми 
још како! Али има једна сметња, која ће се, 
можебити, моћи и савладати. 


— Могу ли знати, каква је то сметња, 
пресвијетли господару? 


— Можете, рече владика заставши. Ви 
сте слушали за мога пређашњег тајника, 
несрећног обата Долћија 2 


— У главном знам шта је с њим дио, 
а његова ме судба не плаши. 

— На то не мислим. Ви сте члан јака 
браства, што је најбоље јамство за вашу без- 
једност; сјем тога, надам се, да су и друга 
времена настала. Питање би било о вашој 
плати. 

— Молим вас, господару, да тога пи- 
тања не буде. Плату не тражим. Биће ми 
велика част и срећа, ако будем ваш чинов- 
ник без икакве награде. 


— Али ја нећу да човјек у служби ци- 


јелога народа буде без награде. Не односи 


се то лично на вас, него је то ствар начелна 
и вриједиће и за оне који би након вас до- 
шли у ту службу. Покојни Долћи имао је 
сто педесет дуката на годину. То није много, 
али је према нашим приликама било доста 
и пристојно; а и могло се, пошто сам онда 
примао годишњу помоћ од Русије. Ви сте 
млађи човјек, а дошли сте у горим прили- 
кама, зато ћу тражити за вас стотину дуката. 

По вечери обични посјед у мађупници 
био је живљи и веселији него обично. Игу- 


"ман Ђорђе и ђакон Иво надметаху се у ша- 


лама, сердар Пламенац причаше о своме пу- 
товању у Русију и у Париз, војвода Бошко- 
вић заподјену разговор о догађајима у Србији, 
о Бјелопавловићима који се налажаху с Jo- 
ваном Добрачом. 

Сутрадан рано главари се поново ску- 


пише у манастиру. Тога јутра потврдише за- 


коник од године 1803, у коме се понајвише 
потврђују казне за злочинства; укидоше гу- 

вернадурство и писмено потражише од Ра- 
доњића повраћање половине печата; иза- 
браше племенске судије; ударише дацију 
(порез) по шездесет динара (пара) годишње 
на кућу. Најзад владика предложи да се од- 
реди сто дуката годишње плате његову но- 
вом тајнику Ускоку Јанку. И то примише, па 
се, послије ручка, разиђоше. 


ДРАМИ 


ҮП 


Јанка пробуди клепање. Требало je ње“ 
колико тренутака да се освијести, а кад 
се освијести да се налази у Долћијевој ће- 
лији, да је дворанин владике црногорског, 
да му је то први дан службе у чудном двору 
у коме клепало буди дворане, онда му се 
учини да сања. Док се облачио, питаше се, 
је ли му и то у дужности да зором иде у 
цркву. У исти мах привидјеше му се: отац, 
" мати, брат, снаха и поп Фелицијан ; учини 
му се, да они са ужасом посматрају како 
· облачи „турску“ одјећу; не говораху ништа, 
•али им на лицу читаше још веће ужасавање, 
што је прешао у „грчку јерес“. Његово су 
писмо доиста већ примили и доиста су увје- 
рени, да га је „шизматични“ владика превео 
у „источну шизму“, да је обред извршио са 
великом свечаношћу, у којој је било увреда 
њиховој цркви! Међутијем дотле му нико 
He помену штогод о вјери, а камо ли да ои 
му ко о њој поповао. И тога часа први пут 

му се истаче широка, невјеровна вјерска 
трпљивост Црногораца, који су веома при- 
љубљени својој вјери и својим обичајима. 
Та необична појава обрадоваће веома ујака 
Вацлава. : 


Јанко отвори капке на прозорима, и душа 
му се разведри, видјевши гдје на ведром небу 
исток руди, а под њим трепере брда, покри- 
вена снијегом. Учини му се да осјећа далеки 
дах прољећа. Под прозором чу гласове и уда- 
рање сјекира. Крцун Сердарев и још три вој- 
ника са старијим ђацима цијепаху дрва. Из 
стаје изидоше говеда и коњи. Чувени влади- 
чин Бијелац, вршњак кнежева Дората, бјеше 
крупан и као достојанствено тром. Видје два 
млада ватрена седланика и три товарна. Ко- 
њушар, говедар и два ђака појахаше коње 
и испратише стоку на појило. Иза лијевог 
рогља манастирског наиђе висок човјек, с 
пушком о једном рамену и с кожним биса- 
гама преко другог рамена. | 

Њеко закуца на Јанковијем вратима, и 
на питање: ко је ?« одазва се дјетињи глас: 

— Ја сам, твој ђак Милун! 


Јанко се насмија и отвори. Дијете унесе 
рукомију и врч воде, па, пошто то положи 
на сто, унесе чизме. | 

— А како си знао, да сам ја већ устао? 
пита га Јанко. 


— A како не би устао на јутрењу? рече 
дијете с добродушнијем осмјејком, и поче му 
сипати воду у прегршт. 


—— ee oe a a a 

Ти идилични утисци раздрагаше Јанка, 
па као што бива у таквим тренуцима, осјети 
угодност у дјетињским разговорима, те на- 
стави: 

— Дакле и ја морам у цркву, Милуне? 
— Мораш, ваистину, кад господар иде. 

— Ко ти је то рекао? 

— Нико. Сам то знам. 

___— Дакле, ти си мој ђак? Ко те је по- 
ставио 2 

Милун се збуни, али се брзо прибра: 

— Ђакон. Он је хтио да ти Спасоје буде 
ђак, али ја сам га молио. Онда ђакон рече: 
„Добро, Милуне, служи господина Јанка и 
слушај га, али тешко: теби ако се потужи 
на тебе!“ А ја сам рекао: „неће!“ 
| — А зашто баш хоћеш да будеш мој 


_ bak? пита Јанко дирнут. 


— Зато што си велики кућић и много 
учеван, каже владика. А и онако, мио си ми! 
А и ја сам од добре куће... 

Јанко затече пред владичином ћелијом: 
"архимандрита Јосифа, ђакона, ђаке, војнике 
и онога високог човјека, којега видје с про- 
зора. Бјеше тај већ средовјечан, али се ви- 


_ дјело да је жилав и живолазан. Крцун рече 
_ Јанку, да је то Марко Бајов Бајица, влади- 


чин писмоноша за Котор и Будву, — ходац 


__ каквоме нема друга, који је кадар, кад ус- 


треба, и два пута за један љетњи дан отићи 
и вратити се из града!... Кад владика изиде, 
поглед му се треном заустави на ускоку и 


2 осмијехну се. Јутрења није дуго трајала. Из 

цркве духовници с Јанком отидоше у трпе- 


зарију, а сви млађи Bi мађупницу. Уз вла- 


дику доручкова се брзо и без разговора. 
Кад устадоше, владика ће Јанку: | 

— У име божје, почећу с тобом! Имамо 
да. одговоримо онијема доље на два три акта. 
Прије тога, ја ћу се прошетати, а ти мо- 
жеш прочитати списе! 


Јанко се поклони и отиде с ђаконом 


у дворану, гдје нађе три службена писма на 
талијанском језику. Французи су у нашем 
Приморју задржали талијански језик у слу- 
жбеном саобраћају, па га задржаше и Ћеса- 


ровци. Јанко узе читати написе. У првоме. 
јављаше которски окружни. началник (цир-. 
куо), да су Побори пуцали на царинске стра- — 
жаре и да је међу њима било Црногораца, 
те се владици скреће пажња на то; у дру- 
гом бјеше тужба на његушко племе, због 


кријумчарења; у трећем се јавља, да је на- 
ђен мртав човјек, ћесарски поданик, на гра- 
ници, према Будви. 

Ђакон га запита: | 

— Дакле, господине Јанко, ти разуми- 
jem добро талијански 2 

— Готово све, само нијесам кадар писати. 

— Па како Баш онда? 

— А како сте досад? 

— Мучио се старац те скрпљао, па кад 
запре, онда наставимо нашки. 

— Ја се чудим, што уопће не пишете 
нашки ? 


A 

— Зато не, што и ми често имамо по- 
требу од њих, па кад им пишемо нашки, 
онда вазда отежу одговором, изговарајући 
се да им нема ко преводити. 

— Онда не остаје друго, но да им пишем 
њемачки, заврши Јанко. 

Владика, ушав, настави шетање и за- 
поче јадање, како су се нови сусједи у свему 

“угледали на старе, на Млечане! Никакво се 
зло не може десити близу границе, а да не 
булу криви Црногорци! Како они напр. знају 
“Сда су међу Поборима били умијешани Црно- 


борци, кад их нико не може равликовати од 
|: | тијех Примораца 7 Какве доказе има буд- 
___љанска власт, да је убијени пао од црногор- 
eke руке!% Али одговарати се мора и то та- 
____ дијански, нипошто њемачки. 

Њ Онда стадоше састављати одговоре; ишло 
___је с муком, али се сврши како тако. 

= 5 Враћајући се у своју ћелију, Јанко чу 
____у другој мрмољење ђака и гласове архиман- 
___дрита и Јосифа; њеки ђаци срицаху, други 
| чаћаху. Тек што сједе, а уђе Крцун Сердарев 
____и запита га како се налази! ? Јанко се похвали 
и поче му причати шта ће све радити. Прво 
58 прво, вјежбаће се у писању српскога је- 
Р 


___вика, учиће талијански, сређиваће старинске 
is __списе, којих има много, ићи у лов с њеким 
te Oa војника, најрадије, разумије се, с њим. 
д кад му дође новац од куће, даће га кнезу 
с. “да му зида кућу. Рођак му рече да прије 
$ подне иде на Његуше, јер владика пише 
Б. 0 орнадуру. Заговорише се тако, те се за- 
Е. 

чудише куд вријеме брже прође, кад ђак 


дође да тражи Крцуна. Јанко поздрави све. 


у браству, па одмах приону на посао, узе 


Василијеву Историју Црне Горе, па је поче“ 


преписивати, угледајући се на Долћијев ру- 
копис. У томе послу прекиде га клепање 
на часове и он потече, али га старац вла- 
дика пресрете и рече смијући се: 

— Не тражи се то од тебе, Јанко ! Доста 
је да идеш у цркву недјељом и празницима. 
и у очи њих на вечерње ! 

Још три војника, осим Крцуна, бјеху 
дотле отишла у племена. Тада се Јанку пре- 
дочи лијепа слика, — неустрашиви брдски 


синови носе танке књиге“ кроза студене 


врлети, кроз пустиње и мрачне шуме, често 
бранећи ce од звјерова, чувајући боље него 


своје главе Te лаке ствари, које свуда не-_ 


бојше и немирници дочекују с поштовањем, 
па и са страхом! 
Скромни ручак од меса и зеља брзо 


прође, као и доручак. Послије подне Јавко 


и ђак Обрад отидоше у лов; ишли су рубом 
поља, те до сутона убише два зеца; послије 
вечере било је обично посијело у мађупници, 
само што је владика мало сједио. Тада мла- 


ђарија заподјену шалу. Заврже је Ров" Цуца.. 


Започе: 

— А да дивна огња! Ја мним, да је са- 
ставити све огњеве што сад на Цеклину горе, 
не би се саставио оволики! 

— Ене! учини војник Цеклињанин. Што 
Зар си зебао у Hac? 

— Јесам. Намјерих се једном онамо, баш 
зими, пред вече у једној од првијех кућа. 
Примише ме. Сједох крај огња с још десе- 
тином домашњих. Ками бјеше огањ! Двије 
три руковијети врежине димљаху, да очи ис- 
теку. Ту се гурасмо повадуго, докле домаћица 
не испржи њешто рибе, па викну! „Хајте, 
љуђи, да вечерате !“ Сви посједасмо око трпе- 
· зице, на којој бјеше двадесет тридесет укљева 
и пред сваким колик длан хљеба. Мене До- 
падоше три четири. Нека што остадох гла- 
___дан, но ми се замути у дробу, али, срећом, 
дадоше ми мало вина. Сутрадан гладан и 
бзебао побјегох зором: 
= Чујеш ђавола! рече Црмничанин. А 
~ дато ти нико вјеровати не може, јер се 
___- свуда каже: „Ко ће дочека, нека иде на 
= Цеклин !« 
— Браниш их, јер сте као и они! по- 
spay Цуца. За вас се може рећи: „Седам кућа 
_· једну козу музе, још се хвале да се добро 
хране!“ Црмница вам вином рађа, али га Ка- 
__туњани пију; Црмница вам воћем рађа, . али 
"се други њим сладе! Све дадосте за пусте 
паре, а паре у замотуљак ! 
Ђакон их подбоде: 
_— Овај, богме, на двојицу одједном, а 
све њекако у његову шалу улази трбух ! 
Ама, зар не знаш да Цуце о другом 
чему и не мисле! прихвати Цеклињанин, За 


_ приповијест је колико један Цуца може по- 
јести! То сам још као дијете слушао! Мој 


[4 

стриц ишао је једном онамо, да суди. При- 
чаше: „Одох онамо, да кметујем. И частише 
ме. Прву вече заклаше њеку црклотину — 
а и чим he да се утови стока у оном кршу? 
Ја на силу поједох њеколико залогаја, а њих 
три брата поједоше све, и још оглодаше ко- 
сти! Али, што је најљепше, не бјеше хљеба, 
но уз печење изнијеше гомољиће њекакве 
као јабуке! „Шта је ово, браћо 72“ запитах 

у чуду. „То је кртола“, одговорише. „Владика, 
је набавио сјеме с мора, а боља је од хљеба,“ 
Тада окусих кртолу први пут. „А шта јеђа- 
сте прије него поста кртола?« питах. „Па 
нашло би се увијек ма шта, само нека je 
доста! У кући бјеше једна једина стељина, 
жућа но слама, сва изрешетана, и то ми бјеше 


простирач!... „Ето ко замјера цеклинској си- 
романи и црмничком ципилуку | 

Јесмо, заправо, · обилати, — Обили- 
ћев san) 


— Јесте, заправо, сој, прихвати Црмни- 
чанин, а јесте у њечем и богатији од свијех 
Црногораца ! 

— Чим? пита њеко. 

— Сољу, ваистину | Слушали | сте да су 
њихови стари сијали сб, па им се још по- 
тражује ! 

— А опростићеш зато, то су радили 
Ћеклићи! рече Цуца. | 

Војник Ћеклић одазва се: 

— Немој ти es? нас пренашати ваше pa- 
боте и Си славу ! 

Ама, јесте, чоче! Зна се и то, да је 

њеки ваш купио од мазге јаје, а други од 
ваших нашао на путу Божје око! 
е7 — Какво јаје? Какво око!? питају из 
дружине. 
— Ваистину, да вам причам, настави 
Цуца. Bpahao се Ћеклић из Котора, па преко 
границе срете ce с Приморцем, који ноша- 
ше тикву. „Шта ти je TO?“ пита га Ћеклић. 
__ Приморац, видећи с ким има посла, одговори: 


. Ваистину, нијеси слијеп! видиш да је јаје !“ 


__еклић рече: „Никада тако јаје видио није- 
cam! А од какве je тице?“ „Ма није, брате, 
ни од какве тице, него од мазге, од праве 
талијанске мазге! — „Ма, што кажеш, по 
> Богу брате? Зар се мазге легу? То нијесам 
внао!< — „Ето, знај сад! — А како се из- 

ко леже“ — „Лако! Покриј ra ђубретом, па ће се 
+ десете недјеље излећи машче.“ — »A би ли 
ба продао“ — Ја га, ваистину, и носим на 
` _ продају ! — „Колико за њега“ — „ толико!“— 
ae Погоде ce. Ћеклић плати, yse тикву, и, KO- 
лико је радостан био због добре куповине, 
4 _ похита уз Крстац не гледајући преда се, те 
ce спотакне и падне, а тиква се скотрља низ 
брдо и разби се у стотину комада. Од тога 
Б се уплаши један зец из грмчића и потече низ 
__ дубодолину. Грјешни Ћеклић устајући угледа 
__веца, па га стаде вабити: „шјо, мало ! шјо, 
мало! овамо ти је мајка!“ Кад зеца неста 
__ испред очију, залелека Ћеклић: „Леле мене 
_ данас и до вијека, какву мазгу изгубих! Кад 
Оно недоношче онако трчи, • да какво би 

Сви ударише у смијех. 
— А за око причај! рекоше. 


— На путу у Приморје нађе Ћеклић зрно 


грожђа. Бјеше крупно, чврсто, плаво. Окрећи, 
преврћи њим, подноси га под нос, питаше 
се Ћеклић, шта ли то може бити? Најзад 
загризе га, па, осјетив сласт, брзо га прогута, 
и онда се сјети шта је, Te узвикну: „Ово је 
Божје око! (Боже опрости! Да Бог да ти, 
Боже, и то друго испало, и ја га нашао !“ 


Пошто преста смијех, Ћеклић се осве- 


ти Цуци: 

— А да како су се оно дијелила два 
брата у вашем племену 2 Била два брата Цуце, 
па пошто се и млађи ожени, не слагаху се 
јетрве, те, као што обично бива, одлучише 
да се дијеле. И ласно подијелише оно ку- 
ћерка, оно дворишта, њешто гаја, њешто 
земље и стоке. Кад све то бӣ готово, ста- 
рији се сјети, да обојица знају само једну 
пјесму. „А да коме ће пјесма7“ запита он 
брата. — Ваистину, као и досад, можемо је 
пјевати на поређе“, одговори млађи. — ,To 


не може бити, но по старјештву она остаје. 
мени“. Млађи се оприје. — Те хоће бити, те 


неће бити, око тога се спорјечкају и најзад 
поставе добре људе да о томе пресуде. Суђе 
су два дана зборисале и узгред се гостиле, 
па пресудише, да пјесма остане старијему, 


а он да млађем то накнади са два Opasa!l... 


Било је још таких задиркивања, те не. 


остадоше поштеђени ни Приморци, које пред- 


4- 
Ф. 

_ стављаху „адмирал“ и „капет ан“, а на крају 
_ ђакон дохвати и Јанка, питајући ra: je ли се 
_важелио жаба, тишти ли га пушка за поја- 
сом, је ли згодан велики тур, итд., чему се 
Јанко од срца смијао. 

Тако му протече први дан на Цетињу. 

"Сутрадан врати се Крцун с Његуша. 
_ Послије ручка њих двојица појахаше коње 
и  отидоше путом што се пење уза стране 
_ близу брда Вртијељке и што води у ријечку 
"нахију. Кад стигоше на врх, на границу ка- 


_тунске и ријечке нахије, Јанко оста као оп- 


чињен због неслућене љепоте и питомине, 
која се већма истицаше према суровој це- 
тиљској околини. Под њима пукла дубодо- 


‘лина. са селом на средини; долина се спушта 


ка дивном скадарском, језеру, по чијој се по- 
вршини онога часа прељеваху различите боје. 
Иза језера назријеше Скадар. Над њим се 


"наслагала, једно за другим, голема брда, као 
с какве исполинске љестве, које воде у вјечито 


плаветнило ! Равница је испресијецана при- - 
"тоцима језерским. Тврди жабљак намрштио 


се, на главици. Његдје, при дну брдашца, 


_ заодјевена четином, бјеласа се црквица. Свуда 
различитост и јужна питомина. Јанко се не 
могаше начудити. Крцун му наведе ријечи 
краља Вукашина Видосави љуби Момчиловој: 


«А какав је Скадар на Бојани: 
«Кад погледаш брду изнад града, 
«Све порасле смокве и маслине 
:И још они грозни виногради; — 
«Кад погледаш стрмо испод града, 

«AW узрасла шеница бјелица, : 
«A око ње зелена ливада, 
«Кроз њу тече зелена Бојана...“ 


Крцун му показа колико опсиже ријечка 
нахија, гдје почиње црмничка, гдје cy Кучи _ 
и Пипери. Највише се Јанко зачуди, кад од 
рођака дознаде да Ријечани и Црмничани 
често бију бојеве и на води са Арбанасима 
и Турцима! Уговорише да he сићи једном — 


доље, ако буде могуће, и возити се по језеру... 
У главном, Јанку се ређаху дани једнако 


и брзо, јер не осјећаше досаде. Ако је била. 


претежнија преписка с војводама, сердарима, 


кнезовима и са свећенством из седам пле- — 


мена, владика је започињаше с ђаконом. 
Често је то трајало цијело јутро, или цио 
дан. Није ријетко бивало да владика упу- 


ћује писма преко границе на турску страну: 
скадарском везиру, травњанском, призрен- 


ском владици, беговима и племенским глава- 


рима по Херцеговини. Знатније исправе пи- 


саше сам владика, — писаше лагано, читко, 


малијем, округластијем и збијенијем словима, — 
те му и рукопис показиваше човјека уредна, · 


љубитеља јасноће и језгровитости. Веома се 
бринуо за мир међу племенима, за суђење 
по новом законику, те нестрпљиво очекиваше 
вијести о томе, ио томе највише говораше. 
А вијести долажаху час угодне, час неугодне. 
Мало по мало и Јанка почеше све већма за- 
нимати те ствари, поче се све већма при- 


љубљивати животу народном. У осталом вје- 
жбаше се у проучавању талијанскога службе- | 

нога слога и у брзо показа успјех. До душе 
приједмети су били слични. Али већ првијех 
дана имао је и крупнијег посла, два дугачка 
"написа у два језика, њемачки за министар- 
"ство спољнијех послова у Бечу и Француски 
за Русију. У доколици најрадије је проводио 
вријеме на пољу, било у лову, било у шет- 
њама на коњу, по селима цетињскога пле- 
мена. Како је лијепо вријеме трајало десе- 
Tak дана, он обиђе редом и потанко Бајице, 
Доњи Крај, Бјелоше, Очиниће, Угње. 


Али се одједном вријеме промијени: поче 

поново падати снијег, водњикаст, мек, те се 
од силно лапавице није могло крочити изван. 
Тада Јанко нађе другу забаву, да испуни 
часове одмора. По ћелијама, у подрумима, 
_на тавану, у њеким иструхлијем ковчезима, 
__чаки у ризници, бјеше доста старинскога 
оружја, које он поче прикупљати у своју 
·___ћелију. 
Е — Та ово је право откриће, неоцјењиво 
___ благо! узвикпваше Јанко, кад би наишао на 
`` какав лијеп комад. Помагаху му у купљењу 
си чишћењу ђаци. 


у Нађе доста копаља, мачева, стријела, 
__пињала, првобитнијех пиштоља, архибужа, 
_ сабаља, дервишких наџака, буздована, окло- 
па, — оружја из различитијех стољећа, с 
“а различитијех крајева свијета, које је удес 
__ прибрао у један манастир! (све то Јанко про- 
_бра и складно наређа по стјенама своје ће- 
|: Ноје, а како је о томе једнако говорио, нај- 

зад наведе владику, духовнике и ђакона да 


дођу прегледати. 


— Гледајте, пресвијетли, говораше у ва-. 


носу Јанко, показујући му један дугачачки 
мач са двије острице... Ово је право благо, 
ово је из времена крсташа! Ево му биљеге, 
ево и поклича!... Погледајте овај дивно из- 
рађени штит, за који би Инглези благо дали. 

— Збиља!? запита ђакон. Збиља би се 
то могло продати 2 

— Би, али то би била срамота! 

— Сва срамота на мој образ, ако се за 
те ствари могу узети готове паре, па да за 
њих купимо праха и олова! Та није гријех 
био залагати митре и јеванђеља, а камо ли 
те старудије. : 

— Нажалост, тако је, потврди владика. 

— Знаш шта, Јанког настави ђакон. 
Таквога оружја има по Црној Гори на товаре. 


Ако имаш купаца, ми ћемо разгласити, да се 


може оно трампити за пушке и за џебану, 


па да видиш хоће ли га за мјесец дана бити · 


големо! Онда ћемо скупити чету жена, па 
их натоварити таким копљима и мачевима, 


нека их носе на морску скелу. Је ли до- 


бра ова? 


Сви се смијаху чети mena натоварени- | 


јех старинским оружјем. 

Јанко, сјетан, обори главу и при 
да Иво право има. 

На Крцуново наваљивање, Јанко заведе 
нову забаву, — борење, које учини исти ути- 


сак као и на Његушима, и у чему ђакон нај- . 

чешће страдаше и највише се љућаше, што 
је много веселило омладину. 
Онда се опет промијени вријеме. Једнога 


"вечера дуну бјелојуг, а до дана растопи сав 


, 


снијег. Кад сунце грану, цетињско поље беше 
право језеро; али након два дана вода се 
оциједи и земља се исуши, те по подне и 
владика изјаха на своме Бијелцу, праћен пи- 
сарима на коњма и војницима. Старац бјеше 
необично добре воље, јер му из свијех пле- 
мена долажаху гласови, да се мир утврђује, 
да се народ покорава судовима, да су добри 


биљези е ће се и порез моћи прикупљати; 


предаде се старац своме милом надању, да 
ће дајбуди у сваком племену моћи отворити 


· по једну школу. Првога дана обиђоше Бајице 


и Доњи Крај, другога идоше на Границу, тре- 
Бега се упутише ка Ђинову Брду, кад их на 
пола пута стиже у трку њеко момче бајичко, 


_ које једва изговори: 


— Врати се, господару !... Погибија! 

Владика преблиједи, те и он једва из- 
рече: 

— Шта би, дијете? 

— Погибе наш Илија Драгов! Уби га 
Марко Матов Почек. Ми се једанак дигосмо 


да се бијемо с Доњокрајцима, али наш сердар 


и њихов кнез смирише нас и ено доведосмо 


"Марка, да му ти судиш! Ено их на гумну, 
"те Me послаше за тобом! 


— Кад је та несрећа била? пита владика, 


__погнавши коња у ход. 


— У ручано доба. 

— А чији си ти? | 

— Ја сам Мићун Бошков, рођени брату- 
чед Илин. 

— А зашто тај несрећник уби Илију? 

— Ни зашто, господару. Позавадили се 
због потрице. 

— А зашто убици не судише главари? | 

— Оно, суђено му је, господару. Сви га 
мичемо на душу, по твоме законику, нако 
рече сердар, да га убију твоји војници, да по- 
слије његови не траже крв од нас. А, Божја 
ти вјера, господару, ако га не смакнеш, биће 
велика погибија, јер нам на правду Божју уби 
најбољег ђетића. 

Владика, ђакон и Јанко потјераше у кас; 
војници и момче остадоше трчати за њима. 

Пред манастиром, на гумну, стојаху раз- 
двојене двије гомиле оружанијех људи. На“ 
размаку међу њима стојаху сердар Бико Мар- 
"тиновић и доњокрајски кнез Илија Ивановић. 
Пред њима стојаше везан висок младић, ве- 
ликих црнијех очију, мрке науснице. 

— Што то бӣ, људи, ако Бога знате ! 2 
рече владика одјахујући. Потраја вам вјера 
ево равно двадесет дана ! 

— Зли удес, господару, одврати Ђико. 
Но помагај, да се о овоме сврши, па ће бити 
најмање ! 

— Што ти велиш, кнеже Ивановићу 2 
пита владика. 

— Што и сердар! Нена шта друго! 

— Казуј, Марко, сву истину, све како 
је било, јер ти и онако не може ништа помоћи. 

— Хоћу, господару, не од страха но због 
образа! одговори несрећник, коме се крв по- 
врати у лице и исправи главу... Чувах стоку 
у страни више нашега села, па заспах. Кад 
се пробудих, а оно стока отишла на њихово 
поље. Потекох онамо и опазих Илију Драгова 
под дубом, гдје сједи. Назвах му Бога, а он 
мени овако: ;А што прогониш Te црклотине 


„у наше, никоговићу од никоговића 2“ Ја му 


вратих мило за драго, a он скочи и потече 
на мене. Имађаше у руци брстину. И гово- 
раше идући на мене: „Сад ћеш запамтити, 
никоговино ! Сад ћу те овом брстетином, као 
неваљалу жену, и пред њом Кеш се вратити 
у своје погано гнијездо! И замахну на ме, 


_ господару, али немаде кад спустити, јер га 


саставих са земљом. 


— Аферим ти га, соколе, викну неко из 
гомиле Доњокрајаца. 

На то се Бајице машише пушака. 

— Стојте, несрећници, викну владика. 
Јесте ли дошли пред цркву и преда ме да 
ми покажете, како сте кадри газити закле- 
тву и дати затку клетвама 2 Јесте ли дошли 
да дате примјер свој Црној Гори, како по- 


_ штујете свога владику и законик, па који сте 


заклети 2 
— Нијесмо, опрости, владико свети, рече 


: * сердар. Ho, тршавај, аманат ти! 


— Шта ја имам да трсим? Што га до- 
ведосте мени ? И шта мниш, сердару, говори 
јасно ! 

— Мним, да је овај крвник истину ис- 
причао. Мним да се могао одбранити од на- 
пасти и без крви. Мним да ако он не плати 
главом, биће велика погибија. 

— Дакле мичеш га на душуг. 

— Мичем : 

— Е, а ја не дам своје војнике, јер би 
се, због истог разлога, и по другим племе- 


нима угледали на вас, а то не може бити! 
И јер треба да је закон сврху свега! Но ми 


реците, Бајице, мичете ли сви на душу овог 
убицу ? Ко га миче, нека дигне руку! 
Све Бајице подигоше руке. - 
— Хоћете ли ме послушати, Дољокрајци ! 
викну онијема. 


— Хоћемо, одазва се глухо кнез Ива- 


новић. 


— Опростите се са својим братом и идите 


у миру Божијем. 
Наста тренутак нијеме тишине; сви из- 


гледаху као скамењени ; владици се тресијаху 


бројанице у рукама ; ђакон бјеше ставио руку 


на срце; Јанко бјеше прекрстио руке и обо- 


рио главу; и сам сердар шчињаше се. 

Онда Марко рече: | 

— Хајте, браћо, послушајте свога вла- 
дику ! Боље је да погинем сам, него вас 
достина. Не светите ме п не жалите много, 
јер сам се rae lie Такав ми je усуд, па 
хвала Богу ! 

На то први му приђе кнез и он се 
с ним, па сви редом, и сви редом отидоше 


један за другим, као покајници. Осуђеник 

а | гледаше за њима, па кад и пошљеднога неста 1": 

МР экрете се владици: о ' 
«У А Е В 5 
Ент. -— Владико свети, дај ми твоју десницу У 
и и благослови ме. a 
а „Старац бризну у плач, приђе му и пружи 


_ руку на цјелив, стави је на његову главу | 
ПИ Ноте за њеколико у молитви, па побје- Batt 


Bajune одријешише осуђеника, па се на- 
таше за њим. Оп се прекрсти. Сви се 
кр стише. Онда пођоше брзијем корацима... 
пушкомет од манастира затутњи грозд 


__-__-------_—— 


УШ 


На Сретење истицаше рок службе вој- 
ницима. Уочи тога дана, око вечерње, дођо- 


ше замијеници свима; Крцуна Сердарова за- ae 


мијени њеки од Кустудића. On приступи ка 
владици, који се, као обично у то доба, ше- 
таше по ходнику, и рече: 
— Господару, збогом ! 
— Шта је, бабовићуг Куда ћеш ти по 
ноћи без вечере? запита владика зачуђен. 
— Дома, господару. Прекосутра ми ce 
удаје сестра, па сам рад осванути онамо! 
— Рођена ти сестра? 
— Није, господару, но кћи Рака Мргу- ~ 
дова, а ја ћу јој бити барјактар. | 
— Нека joj је са срећом, рече владика. 
и извади из шпага два талијера; један даде 
Крцуну, као што ће свакојем војнику на 
крају рока, други додаде, рекавши : | 
— Подај јој ово мало поклона од моје 
стране и поздрави добро старца Мргуда и 
Рака и све браство, и нека вам је аманет 
да одржите вјеру ! 

я — Бог и теби дао здравља, добри го- 
·___сподару,а вјеру hemo чувати, занаго! A 
____нека је и теби на аманет наш Јанко! Е по- 
гибе ђетић од нечесова дерта, а не знамо 
заправо шта му је! 

— Проћи ће то, синко. Знаш, мека је 
срца, па... Али, проћи ће! 

— А како би било, господару, да и он 
пође са мном, ако можеш без mera? Најпо- 
слије и њему је Анђе рођака! 

— Видиш, то ти је добра. мисао, синко! 
Нека иде! Нека остане, ако хоће, цијелу 
недјељу! Реци му, да сам ја рекао. Нека 

_узме коња. 


Pe 1,3 

Крцун отиде у Јанкову ћелију. 
Јанко бјеше једнако мрзовољан пошљед- 
њих десетак дана; он се усиловао да то. при- 
69 крије, али се то опажало, а сви у манастиру 
___приписиваху његову сјету немилом догађају, 
коме је био свједок. Додуше, крвави догађај 
___бјеше га потресао, али главни узрок није 
a био тај, него што не прима одговор OA сво- 
____јих. Јанко је рачунао да ће за осаммаест, 
08 најдуже двадесет дана моћи примити одго- 
~~ Bop од Лудмиле. Очеву се није поуздано 
о __ надао; међутијем протече већ тридесет дана, 
= па ни од кога ништа. Свакога јутра уста- 


јаше с надањем; цио дан провођаше у томе; 
_ свакога вечера, кад би Бајица пошгоноша 
SS _ испразнио своје бисаге, дрхташе Јанково 
___ срце, па би га спопало очајање. Најпослије 
as 79 сан и поче вехнути, а о своме тај- 
7 вом ПОАЊУ не помену ни владици! 

Крцун га затече на одмарачи, сјетна, 
замишљена. Ар 

— Јанко! Хајдемо сестри на свадбу. Ја | 
идем одмах, али, ако ћеш ти са мном, ја ћу 
те причекати да презалогајиш! Владика рече, 
да узмеш коња. | 

— Хајдемо, прихвати Јанко, готово не- 
марно, па сазу чизме а узе опанке, које 
бјеше добио на поклон на Његушима. За 
тијем се заврже џевердаром, који му владика 
бјеше поклонио, огрну се струком и понови: 


— Хајдемо!. Не треба ми коњ! 
· Владика их пресрете и рече: 

— То је лијепо од тебе! Обрадоваћеш 
их свијех !... Али добро би било да се обо- 
јица заложите и да понесете мјешчић вина ! 

— Обраде! викну ђака. | 

Ђак искочи из мађупнице. 

— Иди код Лаза и донеси овијем пут- 
ницима по залогај јела и мало вина. Спреми 
им вина и за пут!... А ти, Јанко, сврати“ 
к мени прије поласка ! КЕ | 

Владика отиде у своју heanjy, a мла- 
дићи у трпезарију. Кад Јанко послије уђе 
к владици, он му даде осам дуката и њеко- | 
лико цванцика, рекав: 

— Ево ти да дариваш невјесту! Ово је 
твоја мјесечна плата! Иди, синко, и проведи. 
се лијепо у сватовима!... or 

Бјеше већ мрак кад се Јанко и Крцун 
упутише горњим пољем. Дувао је лак сје- 

верац. Док не прођоше Бајице, мало су што 
говорили, а кад се дохватише планине, на- 
шавши завјетрину, сједоше, напише се, и 


"Јанко започе питањем: „Шта је то дјево- 


јачки барјактар?“ На то Крцун развезе, поче 
спочетка. Доиста хтјело му се да ма чим 
разговори сјетна друга, али осим тога, мило 


му бјеше да га поучи и свадбенијем обре- 


дима, као што га у свакој згодној прилици 
поучаваше о свему што обиљежава Црно- 
горце. Започе: 

— Ваистину, треба да знаш, како се у 
нас жени и удаје! Ево да ти испричам. Већ 
си дознао, да често Црногорац вјерива сина 


сили кћер још у колијевци. Вјереници чекају 


вријеме, које старији одреде, па се вјенчају, 


_ и свршено је! Али има доста младића и дје- 
J 


војака, који нијесу тако вјерени, али се ни 
тада они не питају, но их вјеривају роди- 
тељи. Отац изабере сину дјевојку, па по- 
шаље двојицу од својте, да је ишту Aje- 
војчин отац, или ако је сирота, ко оца за- 
мјењује, пита све браство, да ли пристају; 
сваки браственик има ту гласа, јер да по- 


_ слије одива дође до невоље, сваки је брани, 
јер ми не лучимо браственице од рођенијех 


сестара, као што знаш! Кад и браство при- 


стане, онда се просцима да ручак и пуца- 
њем се огласи вјеридба и углави се „свила“. 


Обично на двије три недјеље пред свадбу 


дођу ка вјереници тројица од рода вјерени- 
кова и донесу јој платна за кошуље, свиле 


"ва вёз, двије боце ракије и један дукат. По- 

што дарују дјевојку, пију са цијелијем бра- 
ством. То се зове „свила“. Тада се углави 
колико he бити сватова и каквијех дарова, 
и кога he дана бити свадба. Трошак за да- 
рове које спрема дјевојчина кућа намириће 
све послије младожења... 

— А могу ли се вјереници састајати? 
запита Јанко, кога те потанкости почеше 
занимати. | 

Не! То би била срамота!... Дакле, 
младожења јави свакојем свату осам дана, 
напријед, кад ће бити свадба; сваки треба 
да донесе по пециво, а њихове жене по по- 
гачу и боцу ракије или вина. Браственици 
дјевојчини такође доносе у њену кућу по 
пециво, погачу, пића и марама, да помогну 
даривање сватова.. 

Јанко га опет прекиде: 

— Колико ће бити сватова Анђи? . 

— Углављено је шездесет. 

— Шта кажеш!? рече Јанко изненађен. 
То је премного! То је велики трошак ! 

Крцун се осмејхну. 

— Кад се женио наш поп Марко, било 
их је равно три стотине... Дакле, дан пред 
свадбу сви сватови дођу кући жениковој, и 
све их браство дочека. Главни су људи у 
сватовима: стари сват, десни и лијеви дје- 
вер, првијенац, барјактар, кум и војвода. Ty 
сви вечерају и преноће; ако нема мјеста, 
разреде се по кућама браственијем. Сутра- 


, 


дан крену се сватови по дјевојку, а женик — 


остаје дома. Цијелијем путем сватови мећу 

из пушака, а десни дјевер нуди вином људе, 
мимо чије куће пролазе. Кад се сватови при- 
макну дјевојчиној кући, онда из ње изиде 
њен барјак, бива, првијенац и барјактар, а 
то ћу, као што знаш, бити ја прекосутра. 
Онда се одвоје од њих њихов првијенац и 
барјактар, па ћемо нас четворица поиграти, 
ижљубити се и претећи их у повратку. Оба 
барјака побошћемо пред вратима. За нама 
he једанак ући оба дјевера, па остали сва- 
тови, онијем редом којим су ходили путом. 
Совра је постављена и посједају: у прочеље 
стари сват, с десне му стране кум, први- 
јенац и барјактар и сви сватови, редом, а у 
“заставу војвода. С лијеве стране совре си- 
једа: стари сват од дома, па редом орастве- 
ници и својте. Е, онда почињу здравице. Прву 
напија сватовски стари сват, а послије ње 
ставља новце на погачу у име трошка који 
је поднио домаћин, — то дуго траје. На то 
стари сват од дома дохвати погачу, па је 
сломи на глави, говорећи: „Из овога дома 
‘пошла у добри час, а у онај уљегла у бољи 
час! Да се полажу хљебом и вином и сва- 
ким добрим чином!“ Онда десни дјевер преда 
нове опанке брату дјевојчину, а овај отиде . 
у пријеклад, гдје сестра чека у јединој ко- 
шуљи, a жене стоје око ње. Тада јој брат 
+ натакне опанке на ноге, а поврх кошуље на- 
= вучејој другу, нову кошуљу, која се зове увјен- 
чаница“. Затијем јој скине капу с главе и 
“отиде, a жене јој ставе MapaMy, опашу је 
женским појасом и одјену је. 3a совром тада 

мађ 


178 СИМА МАТАВУЉ 


напија сватовски стари сват старом свату 
од дома. То је друга здравица. Тек трећа 
почиње вином. Њу није домаћи стари сват у 
здравље сватова. Четврту пије њеки од глав- 
нијех сватова, и онда износи домаћин ма- 
раме и дијели их. Затијем се опет једе. За- 
тијем рикне стари сват њихов: , Xa, на ноге. 
моји дјевери, дјевојку под руку!“ И иште 
дјевојку. Брат је изведе и преда је дјеве- 
рима, а десни је узме за руку, а лијеви стане 
иза ње, и од тога часа обојица добро пазе 
да је се не би ко од рода дотакао. Дјевери 
је приведу ка своме старом свату, који јој 
натакне прстен на прст, а она се онда почне 
клањати пред сваким и свакога од њих у 
руку цјеливати... Жалосно је то гледати !... 


Јанко се зачуди и насмеја томе нена-“ 


дном завршетку. И запита: 

-- Шта је ту жалосно, Крцуне!? 

— А то, што постаје туђа! Оно, истина 
је, крв остаје крв, али од тога тренутка ту- 
ђим људма постаје покорна!... Онда долази 
пета здравица, која се зове „добре молитве“. 
Отац напија кћери: „Хајде збогом, дјевојко! 
Дао ти Бог срећу, како бих ја рад! Дао ти 
Бог порода, прве кћери, а потоње синове, 
да се два зла у дому не састају! Најгори 
ти синови били као што су ова два стара 
свата! Излазиш из мога дома у добри час, 
а ушла у тај, у који се крећеш, у бољи час !“ 
За оцем благослови је и мати тако исто, ако 
је плач не омете!.. Шеста је здравица за 
совру и дружину, а њу кити њихов стари 

сват, па повикне: „Ха, на ноге, Ha путо- 
вање!« Тада сви устану, а војвода напије 
седму здравпцу дому, браству и роду, и 
та се зове: „здравица с ногу“. Тада сви из- 
лазе, редом како су улазпли, па када се од- 
макну, проспу огањ из пушака сви једанак. 
И потада се више не меће. Тако crarny y 
своје место, гдје младожења чека у цркви. 
Из цркве иду кући, пред којом чекају бра- 
ственици и својта и свекрва са мушким дје- 
тетом у наручју; пред вратима је прострта 
пустиња, преко које млада унесе дијете у 
кућу... Ту се вечера, преноћи и сутрадан 
руча, па се разилазе. Ето ти! 
— Много церемонија! рече Јанко за 
себе, па запита гласно: 
% — Шта бих ја поклонио Анђи? Имам 
при себи осам цекина; да јој дам четири! 
— Много je то, чбче, и њекако није у 
реду, да јој поклањаш само аспре! Подај јој 
цекин, а за други купи јој свилену мараму, 
а за оно што претече, узми вина.. Ићи ће 
њеко од наше момчади сутра у град, па ћемо 
све то уредити! 
На томе прекидоше и пођоше даље 
· кроз мрак. 

_ Другом се одморише на другој страни 
планине, на помол његушке долине, коју 
бјеше притисла густа магла. 

— Ух, чајине! рече Крцун. Али пека: 
Већ је крај зими. Ноћас је срета љето. 
— Како то! пита Јанко. 
12" 

Па освиће Сретење, а ми бајемо, да 
се тада сусреће зима са љетом ; она одлази, 


а оно долази. Оно, пма и пословица: „Бла- _ 
говијест, приповијест“, али нека буде сни- 


јега још једном, дваш, па ће се зазеленити 
гора и јунаци дохватити планине и, ако Бог 
да, насјећи турских глава! Једва чекам! 


Јанко је разумио шта Крцун мисли, 


јер то не бјеше први пут да о тој ствари 


разговарају. Знао је да се браственици у 
потаји спремају да изненаде и обрадују кнеза. 


: Драга главом којега Мушовића из Никшића, 


јер један од њих уби Милуна. Јанко се није 


могао заносити том осветом, јер, најпослије, 
Милун је погинуо одводећи плијеп. To то- 
лико да њешто рекне, запита: 


— Дакле, биће pata? 297 


| — He велим то, али четовања занаго 
биће, јер га је лани слабо било због не- 
мира међу племенима, а сад се ето вјера 
ухију ae 


— А владика хоће ли допустити чето- _ 


вање? запита Јанко, — запита онако, не 
" мислећи, али се одмах сјети, да је рекао 


бесмислицу! Та већ бјеше толико познао. 
прилике у Црној Гори и толико ушао у дух 
црногорски, да тако питање није могао по- · 


Уа act 


ставити! 


= Владици то не: може И криво, рене. 


руло Крцун. 2 


Јанко бјеше увјерен, да му je друг, по- a 


ред еве искрене оданости владици, у себи 


додао : „Питамо ми за то владике и патрике us | 

Ту изреку бјеше он, Јанко, нехотице, pasy- 
мије се, изазвао њеколико пута, те се не мо- 


гаше начудити тој необичној супротности — 


мару у другим. 


покорности владици у њеким стварима и не- 


Стигоше у браство подоцкан; не чуше 
нигде гласа, сјем што узаври лавеж. Стане 
> Сердарева отвори им врата након дужег до- 
зивања и лупања. Она се стаде јадати: 

— Куку мајци, што не јави, или не дође 
раније, па да вас дочекам с вечером и на 
ногама, а не овако траповијесна! А што ћемо 


_ сада, де! 


— Ништа друго но да сједнеш с нама. 
и да наздравиш, као баница, вели Крцун пре- 
дајући јој оружје. 'Па да ти натенане при- 
чамо шта ради 
зборисали о Васиљеву дне! Ето шта ћемо, 


а шта би боље! 
— Не знам, 


владика и шта су главари 


крста ми, дијете, зашто се 


једиш! Надах ти се сутра у ручано доба. А 
што, рече за владику, хоћу радо његов бла-, 


TOCAOB и гутљај 


његова вина, а све остало, : | 


‚нека остане коме доликује. Је ли тако, Јанко? 


Ула) АС 


МАРУ 


___— Тако је, стрина, потврди Јанко, коме 
"већ не бјеху необичне таке смијесе грубости 
и њежности између њих. Сједајући крај огњи- 
"шта, Крцун јој пружи мјешчић. 


— Дед наздрави, банице! 


— Е, па да сте ми здрави и с добријем 
дошли! До ro лина у ово доба напијала Ba- 


сат сватовима !. 


‚ Axa! Чисто црмничко ! Ово 

је ватра за старе кости !... Збиља, да вам ску- 
вам мало кастрадине 2 

— Ми смо вечерали, но нам простри 
да лијежемо. 

Стане донесе пустиње, подглавље и бје- 
љеве, прострије им крај ватре, па отиде. 

Јанку, ненавиклу ходити у опанцима, 
бриђаху табани, а онако сустала, неиспавана 
за много ноћи, ухвати тврд сан, те се про- 
буди пошто сунце грану. Домаћица је мије- 
сила. Она викну с врата малог Ђузу и рече: 

— Здрав освануо, Јанко! Опрости, не 
могу те послужити оваким рукама. Де, Ђу- 
зино, поспи Јанка. 

Крцун је дерао брава објешена о дрвету 
у дворишту. Рамо и још њека дјеца гледаху 
работу. Ђуза, полијевајући руке Јанкове, за- 
поче причати новости у браству, догађаје, 
који се њему чињаху знатни, а који се нај- 
више тицаху ліеце. Кад бјеху готови, Ђуза 
викну матери: 

— Бога ти, Стане, кад ћеш престати 
мијесити? Зар не видје да је Јанко устао? 
Кад ћеш попригати утробицу ? 

— Ево ме, соколићу мој! Жао ти је 
Јанка гладна, ма више себе, бојпм се! 

Прпје него што сједоше да једу, у дво- 
ришту Мргуда Шутова узаври пјесма. Стане 
рече : | 

— Тамо су већ све дјевојке из нашега 
и још из три браства, осјем силне родбине 
Шутовића по женској крви! Бијели свијет! 
Но, чим ручате, хајте момци, да поиграмо. 


| est 

За тебе, Јанко, нико од извањаца Hehe по- 
мислити е нијеси Црногорац. 

— Ја ћу најприје до кнеза! рече Јанко. 

Пошто ручаше, Јанко даде Kpuyny два 
дуката за набавку дарова, а Ђузи и Раму 
по цванцику, па се упути кнежевој кући. 
Као што знамо, требало му је проћи поред 
кућа Стева Бојова, попа Марка и Мргуда 
Шутова, гдје је била удавача. У дворишту 
Стевову, Маркиша, син му, такође дераше 


овна, Горде, жена му, бављаше се нечим 


крај њега, а Стево сио на столовачу пред 
вратима. Све троје готово у један глас по- 
викаше: 
— Наг Јанко! Дође! Добро дошао ! 
Јанку се загрија срце од тијех топлијех, 
искренијех гласова из срца. Те уврати, здрави 


се и проразговара. Стево и Маркиша такође 
"рекоше, да се скроз поцрногорчио, да га већ 
ни по чему не могу разликовати од правог 


Црногорца! И опет чу похвалу: „Ко би ре- 
као да је ово опај солдат, што с нама бјеше 
на Бадњи дан у кнеза Драга“. Јанко додаде 
смијући се: „И онај принцип, о коме се TO- 
лико причало !“ 

У дворишту попову пристав окреташе 
пециво, а Гојача се деси на прагу. И она 
викну Јанка, и потече му у сусрет о ри- 
јечима: 

— А be си нам, јадо! Жељни смо те 
сви, — сви од најмањег дјетета до старог 
Mpryaa!... Поп је отишао часком у село. 
Боже мој, колико се о теби говорило! И 

нагађали смо, да ли ћеш доћи на свадбу. Ja 
сам тврдила да хоћеш, а њеки говораху да 
нећеш! Како си? Јеси ли се обикао у Ma- 
пастиру: 
Хвала Богу, здрав сам и добро ми је. 
А што стојиш? Холи на једну ка- 
Фицу, — знаш, на моју кафицу 2 

Није било друге. Јанко уђе и сједе. 

Гојача, пристављајући ибрик; настави: 

— Драгић Милунов највише те жељкује! — 
· Сад, je ли из своје главице, или по науку 4 

њечијем, дијете те једнако помиње! И при- | 
јети тобом, кад год му њеко на жао учини, 
— вазда пријети: „Казаћу ја Јанку кад дође“. 
А тетка му Милица највише га љути грдећи 
Јанка: — „Јанко је овакав, онакав, Лацма- 
нин, страшљивац“, па кад га расплаче, онда 
почне да хвали Јанка. То, неборе, не збори кад 
је људӣ, него кад смо насамо. И она је нај-_ 
више говорила, да нећеш доћи! „Не мари«, 
вели, он више за нас колико за лањски . 
снијег! Ко ти га зна, хоћемо ли га икада више 
видјети! Ко ти га зна! Лако може бити, да 
ће он преко Скадра на море, пау широки 
свијет !“ 

— Откуд јој те мисли!2 рече Јанко 
узрујан и брзо. додаде: „А je ли здрава? 
Јесу AU сви кнежеви здраво 2“ И прен | 
говор на друго. 

Дуго је трајао разговор, а све, отуд, одо- 
вуд, ријеч дође на Милицу. Јанко је био. 
опрезан, а баш пастајући сувише да то буде, 
пздавао се сувише. Гојача се осмејкивала 


„Зу, 


у i ње 

и доиста саму себе питала: Је ли то само 
зато што му годи, е се дјевојка занијела за 
њим, или је и она њему омиљела у велике? 
Баш кад Јанко хтједе да пође, бахну 
поп. Ноп канда занијеми за тренутак од чуда, 
па махну главом и прешли се. И рече: 
— Е ово ee uyao!... Муштулук, Јанко! 


Одмах муштулук ! 


И скиде струку с њега. 

— Шта je? Зашто? пита попадија, a 
Јанко, забезекнут, гледаше их. 

— Дошло му благо из дома! Благо ! 
Триста жутијех дуката. И књига! 
| — Pasymujem ли, Јанко! дода поп, ви- 
дећи Јанка непомична... Писали су ти твоји, 
и послали су ти силан новац! Ено све у Сава 
Маркова ! 

Јанко скиде капу, пријеђе руком преко 
чела и једва изговори: 

— Но, хвала Богу!. Хвала милостивом 


Богу !... Хвала ти, попе Марко! 


Поп га заогрну струком и рече: 
“— Ану сједи још мало, да ти испричам! 


_. Ово је, знаш, наш обичај, кад први њекоме 


донесеш“ какав весео глас, да му иштеш му- 


штулук! Онда скинеш с њега ма што, капу 


или струку, а он ти да поклон!... 
— Молим те, рече Јанко, машив се 


у шпаг, 


— Молим те, претече га поп, ухватив га 


е руку. Зар ти не знаш за шалу?:.. Дакле, 


Й 
ту 


ево што је и како је било! Бјех послом у 
__Рајчевићима п тамо чух да је Саво Марков 

оболио, те у повратку увратих к њему. Кад 
онамо, човјек мало прозебао и лешкари. Чим 
се поздрависмо, Саво ће: „А за вашег Јанка 
дошле синоћ паре и књига. Донио их наро- 
чит човјек из града, а дошле су на име 
Жутковића, како углависмо. Јадан Јанко. Он 
се занаго већ и не нада одговору, те једва 
чекам да наиђе Бајица поштоноша. 

Јанко устаде и запита: 

— А кад наилази Бајица 2 

— Ако већ није. 

— Е, опростите, одох! Збогом! 

И отиде. 

Поп настави причање попадији: 


— Запитах Сава колико је дошло новца, 
Јанку. Вели: триста жутијех цекина! И по- 
каза ми кесу запечаћену. Сад ће, вели, да 
зида кућу у браству и да купи земље. 

— И да се ожени, дода Гојача. 

— Тешто и да се ожени, али није вје- 
ровати ! Гдје би он узео Црногорку? А при- 
лика није да би довео какву из свијета. Сад 
како му драго о томе, — елем ти ја ције- 
лијем путем од Рајчевића довдје мишљах о 
Јанку, и мишљах : Ббгб ти мој, да ми се како 
створити на Цетињу, па да My ја први до- 
несем хабер! Зато се ја онолико зачудих, 
кад га овдје затекох !... 

Јанко удари пречцем од попове куће и 
готово трком стиже кући Саве Маркова, 


кога затече у разговору са Бајицом по- 
штоношом. 

— Гле' викну Саво попсправив се малко 
на одмарачи, на којој лежаше одјевен и 
покривен и зачалмљене главе. Откуд ви, 


господине Јанко! Срели сте се с попом, је ли. 


— Јесам. Знам све! одговори он веома 
задихан. Хвала Богу! Како је вама? 

— Ништа. Прозебао сам, па се лијечим 
по нашки, као што видите. Ено вам ондје 
на столу све. 

Јанко нестрпљиво узе писмо и сједе. 


"Руке му дрхтаху. Саво отпусти Бајицу и 


узе да чита новине, које бјеше онога часа 
примио. 

Лудмила писаше као што у таквој при- 
лици може писати онака сестра. Писмо je 
имало осам страна. · У првој трећини бјеху 
ријечи, какве само осјећање наноси: радост, 
страховање, надање, поуке, простодушни са- 
вјети. Затијем долажаше извијест, какав 


„су утпсак учинила његова три писма. Отац 


бјесни. Неће да зна ни за што. Мати је 


"дуго плакала и прва приложила свој при- 


лог: сто дуката. Ујак је дао другу стотину, 
а она и муж трећу. Пека се Јанко не брипе, 
биће још, само Боже здравља! Затијем пи- 
саше о себп, о мужу, о дјетету, — стотину 
ситница, које су бјегунцу биле тога часа 
најзнатније на свијету. Па опет се повраћаше 
сама сестрписка мплошта и на крају њеколпико 
речепица од ујака и зета. Између осталог ујак 
писаше: „Ти си свој, потпуно свој, а то је 
идеал који сам ти увијек истицао!... Буди 
захвалан судбини, што те је довела до тога. 

Сад, пун искуства и поуздања у себе, што 
год урадиш, моћи ћеш бити задовољан и 
поносит, јер ће се у твојој свијести огле- 
дати твоја дјела, подстакнута слободном, му- 
шком вољом слободна човјека. 

Јанку тецијаху сузе до ујакова руко- 


писа, па се осмијехну, и преузе читање - 


спочетка. 
— Јесте ли задовољни? запита га нај- 
послије Петровић. 


Јанко се трже као да се рову иза сна; 


Опростите, господине, ја... ја... 


— Разумијем ја то добро. Немам шта да. 
праштам, него, јесте ли задовољни гласо- 


вима из дома 2 


— Срећан сам, господине! Никада овако | 


не бјех срећан! Ја немам ријечи, којима бих 
умио захвалити вам!.. Молим вас, тај го- 
сподин Жутковић зна да је ово за MeHe? 


Зна све и од сад можете право њему 


слати писма за Чешку. Доста је да обавијете 
писмо другом хартијом и на њ упутите!. 
Он је трговац? 
— Јест рукотворина и јестива. | 
Јанко се опрости и врати се. 


Затече кпеза пред кућом, гдје поправља _ 


седло. Драгић посматраше што дјед ради. 
Кнез. гракну: 


— А камо те већ, грдове ~ мој! 5 Дошао 
си синоћ, а ја те сад видим! Долажаху OA 


Мргуда да те траже, а мене чисто стид да, 
кажем, е те још ни видио нијесам. _ 


a 

Изидоше Крстиња и Joke. 


Јанко загрли старца, као што би своје 
загрлио; пжљуби Драгића и срдачно ce по- 


‚здрави са женскима, па сједе и исприча им 


све. Кад доврши, расијече кесу и извади 
три Фишека; један наче и узе десет дуката, 
остало завеза и пружи кнезу: 

— Нека ово код тебе, па, ако bor да, 
на прољеће саградићу мало куће, а ако што 


_ претече, ваљаће и то. 


— Велиш ли од истине, да кућу зида 


"међу нама? запита Драго. 


— Велим и желим! 


— Нека ти je са срећом! рече он давши 
новац жени. На, бабо! Ако те похарају, 


платићеш главом ! 


— A сад, ако има ко да одмах отиде у 


град, дода Јанко. 


— Има наш пристав Кићун, рече Јоке... 


Занаго је и он у колу: Да идем по wera? 


— Иди, вели свекар. 
Јанко уђе у кућу, извади из грудњака 


“< хартију иза појаса, дебелу млетачку писаљку, 


па написа писмо Жутковићу. Захвали му 


"на љубазности, па наручи за десет дуката 


у. 


rap 


> му 


свиле, скерлета, платна, ђакопија и пића. 


__ Писмо и новац даде приставу, па отиде на 


| И двориште и кућа бејаху загушени 


свијетом, али Милицу угледа oA прве. Бјеше 


с гомилом дјевојака у углу дворишта. Она 


174 

учини кло да ће поћи к њему, али се пре- 
домпели. Он се једва прогура и једва нађе 
Мргуда и Рака. Онда зађе кроз тпшму, здра- 
већи се на дохват с познанпцима. Тако ce 
задуго врзао као у њеком заносу, као мје- 
сечар, докле јој се најпослпје не примаче. 
Она се одвоји и приђе му блиједа, оборени- 
јех очију. Он јој шапну: 


Милице, душо моја! Милице, срећо 


моја !.. елиш ли да овако буде и наше ве- 
сеље, наскоро ако Бог aa? 

Па се брзо. раздвојише, нити се већ 
састаше насамо ни за трајања свадбе, ни 
сутра дан, ни дан трећи, кад се око подне 
врати на Цетиње. 

Јанка је мучила савијест, што је пре- 
ступио црногорски обичај, што се у њеколико 
огријешио о гостопримство; толико га је то 
гризло, да најпослије исприча све владици. 


Старац му благо замјери, али одмах 
додаде: 
— Нако, ако је збиља мислиш узети! 


Хоћу, свијетли господару, рече Јанко 
одлучно. Сад бих је већ узео и да је не љу- 
бим, а љубим је свом душом. 

— Па у добри час! Томе, надам се, неће 
бити сметње, и ако је дјевојка још у коли- 
јевци вјерена, јер, колико сам разабрао, та 
се вјеридба мора развјерити. 

И још њеколико пута њих двојица во- 


дише разговор о томе, Пајпослије, како се 

владика спремаше, да се прве недјеље вели- 
кога поста пресели у манастир Стањевиће, 
Јанко измоли допуст и отиде на Његуше да 
проведе покладе. Ту се, при чаши вина, за- 
вјери Крцуну Сердареву, да he и он с њима 
у чету, да свети Милуна Драгова. 


i 
Х 

Три дана пред Ђурђев дан, под плани- 
ном Злоступом, у једној дољи, окруженој др- 
вима, зора затече на спавању шесторицу 
четника. Да их је ко издалека посматрао, 
посумњао би јесу ли живи, тако лежаху не- 
помично! Сваки турио камен под главу, по- 
крио лице и груди струком, загрлио вјерног 
друга — џевердар. Свакоме иза главе бјеше 
торба с брашњеницом и мјешчић воде. Ни- 
један не извади иза појаса кубуру и јатаган, 
те ако се коме хтјело да се окрене на бок, 
није могао. И тако на тврдој земљи, у тврду . 
сну, црпаху нову снагу. На томе стравичноме 
мјесту „Дуге крваве“, бјеху многи гробови 
пређашњих четника, те се њеком од тијех мо- 
гаху привиђати љешине одрубљенијех глава. — 

Кад сунце стиже до пола неба, један | 
се пробуди, сједе и, онако траповијесан, 1 5 
гледа по дружини, па на небо, па се пре — 
крсти и устаде. =i 

Бјеше Марко Јокашев. 

Он их редом разбуди и редом се от- 
крише и посједате: Јанко Ускок, Крцун 
Сердарев, Маркиша Стевов и Лабуд Марков. 


. 

— Подне је већ! рече Марко Јокашев. 
Ако буду она дјеца поспала! Дедете ви, Ла- 
буде и Перо, замијените их ! 

Лабуд, син његов, и Перо Пуров без 
ријечи отидоше у шуму. По томе се видјело, 
да је Марко чети глава; он, једини старији 
човјек међу том дјецом, туна је и прије за- 
падао. А по црногорској ћуди, Марко је чи- 
нио да се у свему огледа, његово главарство, 
његова неограничена власт, — те је сједио 
одвојено, важно упредао бркове, градио се 
дубоко замишљен и чисто очекивао неће ли 
који први што гласно проговорити, Aa га 
накара. Момци бјеху забављени којечим, — 
њеки је јео брашненице, други пио воду по 
мјешчића, трећи прегледао оружје. Јанко 
‘бјеше клекнуо, па из свога мјешчића опрезно 
сипао воду у шаку, да малко умије лице. 

— E, види се што је Лацманин ! шапну 


Крцун. 
Б. =— Шта то рече, ти, њеки? запита вођ. 
| Момци се осмијехнуше, али нико He 
РЕ одговори. 


Ё СУ томе зачу се крцкање шибља и ко- 
__раци. Дођоше два најмлађа што се враћаху 


"a страже, а то бјеху · Јоле Раков и Грубан 
___Стијепов, обојица голобрад!, стидљиви, као 


~ 


| дјевојке; од неспавања и сусталости „оба 
_бјеху блиједа, ломна. 

__ Да не бјесте заспали? запита вођ. 
> — Толико ми икад заспао душманин ! 
| „одговори Јоле и смјеста co пружи, па 19 
__учини и Грубан. 

Бјеше, дакле, чета од осам друга, са- 
стављена из омладине браства кнеза Драга, 
из сваке куће, осим лопове, по један. Као 
што већ знамо, Маркиша Стевов и Перо Пуров 
бјеху ожењени, а сви остали бјеху момци. 
Знамо и то, да се подигоше да свете Ми- 

| 


луна Драгова, те да старога кнеза обрадују 
осветом уочи његова крсног имена, — пр- 
вога што ће прославити након Милунове по- 
гибије. Млади људи изабраше за вођа и ка- 
лауза Марка Јокашева, који имађаше многе 
и поуздане везе са Хришћанима од Никшићке 
Крајине и који дознаде да ће Ислам-бег Му- ~ 
шовић, кнежев крвник, са њеком дружином, 
онијех дана проћи кроз Дугу. Зато се чета 
крену са Његуша пет дана пред Ђурђев дан, · 
одмарајући се дању, а путујући ноћу, те треће 
воре освану под Злоступом. 

Вођу се доиста досади силно мишљење 
и ћутање, јер први започе разговор. Запита: 

— А, Јанко! Колико је ура? 

Јанко гледну на часовник и одговори: 

— Ура до подне 

— A како си спавао, Јанко? 

— Врло добро ! 

— И види ти се! 

Заиста Јанко бјеше оличено здравље, 
што но ријеч, бјеше као надојен, — био и 
румен, а очи му сијеваху. 

— A да ли је који од вас што успио 
пита вођ. 

— Јесам ја, рече Крцун Сердарев. Усних 
да посјекох Ислам-бега и његову главу на- 

такох на јатаган, па је држим високо и играм 
и попијевам по нашем пољу, а преда мном 
силна војска, све људи без глава, и они по- 
игравају, а за мном се Роне прасак пу- 
шака, али се ја не обзирем ! 

4 — To je на добро! истумачи Bob. 

— A да ја, вјере ми, ружно сањах за 
једнога од нас! рече Маркиша Стевов. 

— Не помињи ra, а сан испричај! на- 
реди вођ. 

— Усних гдје један од нас силази низ 
планину гологлав, а на њему је бијела ко- 
шуља до глежања, бијела као снијег, a на 
леђима црвен крст, а за њим силан народ 
носи крсте и поје: „Господи помилуј !“ 


учини Марко. Тоо, тоо-оо, не 
мора баш слутити на зло, али лијепо није! 
Кладио бих се да си то мене у сну 
видио! рече Крцун смијући се. 
Вођ рече 
| — Да ми је по чему знати, да Мушовић 
Beh није прошао! То cam ја тражио од, ва- 
ших снова! 
— А усни ли ти што? запита га Крцун. 
Ses — По њеким биљезима као да hemo ce 
вриути дома с образом! 
— Па шта ћеш боље! поврну Крцуп 
зијехајући. Па, погледав оне што спаваху, 
__ додаде: 
Se у — Ху, како спава ова дјечурлија 
ae Тако смо п ми до малоприје! рече 
а каша. 
4 

— Ја не! рече Крцун. Ја сам увијек 
на опрезу! 

— Ко ти је крив што си лакосан као 
кокош, — управ као зец! 

Како се Маркиша тога маха сједећи про- | 
тезао дигнув руке у вис, Крцун допаде, обори __ 
га на леђа и руке му сложи, па га поче ра- | 
спасивати, да га тобоже веже. Јанко притрча 
да одбрани Маркишу. То је бивало усред 
велика смијеха. Crera бјеше, дакле, попу- 
стила и сам вођ одломи комад погаче и | 
стаде јести, гледајући шта дјеца раде. Усред 
тога, допадоше Лабуд и Перо и јавише: 

— Ето њеких Турака од Никшића ! 

Разбудише Јола и Грубана, те сви по- __ 

| 

скакаше. Марко нареди: 

-- Струке и торбе оставите овдје! По- 
што западнемо, да не мрдне који! Кад ја 
викнем : уогањ |“, онда пуцајте, а ако викнем 
„загон !« искачите голијем ножевима! Хајде, — 
Перо, преда мном, сви остали за мном, а | 
један за другим! Пушке држите у рукама! 

Четници се нанизаше и поворка се стаде | 
верати кроз густиш, преко кука и расјелина, | 
час пењући се, час спуштајући се, сви по- | 
гнути, прихваћајући се за гране и кршеве. 
Након три четири стотине корака, вођ и 
Перо стигоше врх пута што води од Ни- 
кшића у Гацко. Он стаде и даде знак, да | 
се остали за њим уставе, па даде знак Кр- 
цуну и Јанку, да му стану са стране на че- 
тпри пет корака размака; Маркиши и Пери 
даде знак, да буду на крајевима крила; Ла= 

буда и Грубана посла на лијево, а Јола на 
десно, до Јанка. Печујно, као сијенке, момци 
западоше — полијегаше ничице. © друге 
стране пута бјеше доста пространа утрина, 
а за њом гушћа шума. 

Од истока, на савијутку ждријела, на једно 
три пушкомета даљине,: помоли се поворка 
путника, пет пјешака и двојица коњаника 
за њима Стража их бјеше угледала много 
даље, јер гледаше с виса. Предњак пјешак, 
висок човјек, пђаше лагано, опрезно, а сви 
остали за њим тако. Кад се примакоше на 
пушкомет, баш гдје рудина почиње, предњак 
ста, па стадоше сви. Коњаници сјахаше. 

__— Онај што први одјаха, то ти је Ислам- 
бев! рече Марко потмуло, али сва дружина чу. 

— Је ли оно, je au? запита Крцун ко- 

мешајући се. 

— Не пренагли, Крцуне, но слушај мене! 

рече my вођ. 

__А шта раде оно? запита Јанко, ви- 

дјевши да сви клекоше и дигоше руке. 
| — Моле се људи Богу! Сад је ићин- 
дија! рече Boh, па као да и њега тај при- 
вор наведе на побожност, прекрсти се и про- 
quanta: „Помози нам, Боже и свети Ђурђу 
и свети Аранђеле !“ 
Никшићи су дуго клањали, па посједаше 
и запалише луле. Најзад, истијем редом, упу“ 
тише се ка засједи. 
9 Четници као да већ и не дисаху, — 19" 
К: стадоше блиједи, а очи им усијане. Предњак, 
___средовјечан, жилав човјек, већ мину испред 

џевердара вођева, а овај не огласи напад. | 
Тек кад наиђе четврти, кад коњаници при- | 
home пред цијеви Маркише Стевова и Пере 
Пурова, викну вођ: 4 

— Огањ! | 

Једанак загрмје осам пушака, а за пра- | 
ском диже се страшна вика и јаукање, па 
Никшићи неједнако запуцаше у гору. Од 
дима се на први мах не распознаде ништа, 
па четници видјеше на путу пзваљена коња. 
и под њим Мушовића, кога двојица стадоше 
извлачити. И други коњ бјеше пао, али ње- 
гов коњаник бјеше сишао и храмљући од- 
макао се. Тај и још тројица бјеху већ на py- 
дини, те с натегнутијем малијем пушкама шти- ; 
ћаху Мушовића, који викаше, дижући руку. 

— Пун'те! викну Марко својима. Пун'те 
брзо! Видите да су се избезумили око онога, 
те не пуне! 

— Xa не, за крст часни, но загон! викну 
напрасити Крцун. Извући he ral... Одни- 
јеће га! 

— Доље, Крцуне! викну му Bob, доље!... 
Имамо времена !... Hehe измаћи! Пуне !... 

— Ха, ко је Његуш за мном! викну Кр- 
цун и искочи с натегнутом леденицом у је- 
AHO], и са ханџарем у другој руци. За њим 
искочише Перо, па Јанко. Крцун опали и 
обори једнога до Мушовића, али онај ви- 
соки, готово у исти трен, опали на Крцуна и 
обори га. Перо уби и посјече високог. Мушо- 
Buh, испод коња, опали на Јанка, a Јанко My | 
са два ударца одруби главу. Трећи Никшић, 

што је извлачио Мушовића, из мале пушке 
обори Јанка, уграби Мушовићеву главу и 
наже бјежати преко рудине. Али из засједе 
просу се нов грозд пушака, те тај паде. Као 
муња брз допаде Марко Јокашев, те пре- 
граби Мушовића главу. За њим допаде Мар- 
киша Стевов, те посјече онога. Лабуд, Гру- 
бан и Јоле, са исуканијем јатаганима, по- 
текоше да ће преко утрине, али их вођ 
заустави, викнув: 

— Натраг, луда дјецо! Паднимо за коње 
и пуцајмо ! 

Сва шесторица легоше за коње и ста- 
доше поново пунити дуге пушке, јер за мале 
три преостала Никшића бјеху већ далеко 
и узмицаху ка шуми. Тада видјеше да је 
Крцун мртав, а Јанко жив. Претурише се 
огњем још два пута, па Никшићи умакоше 
у шуму! 

Четовођа викну: 

— Брзо, дјецо, носимо наше, јер Ник- 
шићи одоше да дигну поточ! Брзо натраг! 

"Тројица узеше мртвог Крцуна, тројица 
дигоше Јанка, који јекну, и с великом му- 
ком кренуше се натраг. Кад стигоше на 
пређашње почивалиште, спустише мртваца 
и рањеника, па у журби покупише торбе и 
струке; посјечене главе Марко смјести у 
торбе. Проговори Маркиша: 

— Погоди мој несрећни сан... 

Вођ рече весело: 

— Четири главе за двоја носила ! Е, баш 


= Е се враћамо с образом! Причаће се ово, дјецо! 

— Што ћемо с Крцуном 2 запита Мар- 

киша. | 
Да га не остављамо у планини, ако 
смо момци! Нека се и то прича! 

— Усред срца погоди га! рече Лабуд, 
који дотле прегледаше Крцуна. 

Јоле и Грубан прегледаше Јанка, и рече 
Јоле : 

Јанко је рањен у ногу, а онесви- 
јешћен je. 

Четовођа нареди : 

Де, вас четири, без Маркише, но- 
сите рањенике. Живо ! 

Кад се момци с’ Јанком упутише, он 
сједе крај Крцуна, затвори му очи, поми- 
лова га и рече: 

— Еј, соколе Крцуне! Еј, луда, млада 
главо, што не послуша! Крило паше, лијепа 
младости, црна ти мајка и ми с њом до ви- 
јека, не одоље срцу огњеном !... Ану, «јели 
мало, Маркиша ! Hama већ није прешно! Ако 
крене поточ, ми ћемо ласно с мртвијем, — 
главу му, занаго, нећемо оставити Никши- 
ћима ! Дакле, Јанко посјече Ислам-бега, — 
је an? 


Јест! потврди Маркиша и сједе. 
Ја посјекох другога, ти трећега, Перо 
= Бет четвртога 2 
Тако је! | 
— И Грубан и Јоле показаше се баш 
добро? | 
— Показаше ! 


‘ 

И Крцуп се замијени, и ми освети- 
смо Милуна како ваља? 

— Све je тако! 

— И ти сања ono баш за Крцуна 7 

— Сањах ! 

— Е, биће лакше црној Стани Серда- 
ревој ! Види се да је судба била! А сад по- 
мози, Боже! Дај, Боже, да изнесемо нашега 
мртваца! Ти си млађи и јачи, теби глава! 
Хајд, у име божје! 

Маркиша окрете Крцуна на бок и је- 
дапак га обојица дигоше, он наслони труп 
на раме, а вођ ноге. Тако се упутише за 
дружином, па кад њу стигоше, након кратка 
одмора, кренуше се даље. Ноћ их стиже још 
на турској земљи, али бјеше све мања опа- 
сност од поточи. Ord два часа ноћи стигоше 
на њеку пространу рудину, гдје на другом 

рубу видјеше ватру: 

— Стој! нареди вођ. Сада друге није, 
но да оставимо бремена овдје, па да сви 


идемо онамо! Будите наредни! Ако су хри- 
-шћански чобани, добро је; ако ли су Турци, 


онда огањ и загон, па што дадне Бо! | На- 


_ пријед трком! 


Трком потекоше до надомак ватре, па 


"он нареди да стану, а сам пође напријед. 


Око ватре сјеђаху четворица оружана, под- 


__бријана и под Фесовима, те не могаше ра- 


забрати ко су. Стока је пасла на лијево. Он 


__ се ушуња у стоку и узнемири је. На то чо- 


__бани поустајаше и јед on рече: 
— Aa није звијер ? 

— He бих рекао! одврати други. 

— Ану, Радоје, заоколи ! рече први глас. 

Чим Марко чу име, јави се: 

— Не бојте се, браћо, наши смо !... Ви 
сте Србљи 2 

— Jecmo! А ти, ко си? Што ћеш међу 
стоком? одговори један, а сва четири за- 
пеше пушке. 

— Ми смо Његуши, четници. Има нас 
шесторица. Носимо једног мртвог друга и 
једног рањеног. Зло вам не желимо, но вас 
молимо, ради севапа хришћанкога, или да 
вам платимо, да нам помогнете пренијети 
другове до озринићке границе. 

— А је ли тако? 

— Јест! Узнемирио сам стоку навлаш, 
да видим ко сте! Ево ме на вјеру, cama! 

И он приђе пред наперене цијеви, додав: 

— Ја сам Марко Јокашев Његуш. 

Чобани спустише пушке, а један запита: 

— А гдје ти је дружина?! | | 

— Ено је на крају рудине ! 

— Јесте ли с плијеном 7 

— Нијесмо! Дочекасмо под Злоступом 
нашега крвника Ислам-бега Мушовића и уби- 
смо њега и још три му друга! 

— Вазда вам срећа била! кликну један 
весело... Кад је тако, учини ћемо вам што 
год хоћете, а не за плату, ни дао Bor! 
Остани, ти, Радоје, код стоке, а ми одосмо. 

Тако три јака, одморна човјека пони- 
јеше рањеника, а шест четника, који ће се 
мијењати напоређе, понесоше мртваца, те 

око поноћи стигоше у прво озринићко на- 
сеље, уђоше у прву кућу на коју наиђоше 
п гдје их прихватише братски. Ту простри- 


јеше Јанку, опраше му рану и запојише га, 


те након мало времена дође к себи и запита 
за Крцуна. Рана је била у лијевом стегну, 
испод препоне, готово на истом мјесту, само 
на другој нози, као и стари ожиљак. Нага- 
ђали су да кост није сломљена, али почисто 
не знађаху. Затијем окупаше Крцуна, до- 
маћица даде чисту кошуљу, те га наредише. 
Онда њих шесторица, онако мртви уморни, 
полијегаше. 

Кад поустајаше, обрадоваше се чувши 
од домаћина, да је рањеник прилично спавао, 
да је појео мало кајгане и да говори. Кад 
се окупише око њега, рече им жалостиво: 

— Изгубисмо Крцуна! Теже ће ми бити 
видјети стрину Стану, него све што видјех! 

У дворишту затекоше десетак Озринића, 
који бјеху спремили двоја носила. На боља 
положише Јанка, на друга Крцуна, па их 
они однијеше до краја своје племенске гра- 
нице. Одатле их четници пренијеше сами до 
његушке границе, гдје стигоше око два часа 
по подне. Одатле посла Марко свога сина 
Лабуда у браство. Око заранака дођоше сви 
браственици, на челу им кнез. Ниједан друге 
ријечи не рече, осим што Јанку честиташе 
ране, па га узеше Рако Мргудов и Стево 
Бајов и однијеше право кнежевој кући, гаје 
га намјестише на кревет и предадоше жен- 


"_скима. Докле Јанка не пренијеше, не чу 

се кукњава за Крцуном, али кад се Pako u 
Стево вратише, код куће Стијепа Маркова 
прођоше кроз гомилу покајница, махом оши- 
шанијех, гологлавијех и изгребенијех по лицу. 
Стане Сердарева, мати Крцунова, бјеше уна- 
кажена. 

Браственици мирно сјеђаху поред мр- 
тваца на путу, слушајући потанко причање 
Марка Јокашева, а кад се вратише Рако и 
Стево, онда кнез скиде капу, залелека први 


и заче поворку носећи пушку наопако. Сви 


остали пођоше за њим, један за другим го- 
логлави и лелечући. женске их дочекаше 
на врх поља још страшнијом запијевком и 
тако кроз мрак, уза страховиту вику, уне- 
соше Крцуна у кућу... 

Крстиња и Jone отидоше на покајање, 
а Милица сама оста поред Јанка, — оби- 
чај и иначе не бјеше да дјевојке иду. Јан- 
кова глава блиједа, под замршеном косом, 
према слабој свјетлости од огњишта, вираше 
испод покривача. Дјевојка донесе столовачу, 
сједе на њу и стаде тихо плакати. Дуго је 
тако трајало. Мрак се све већма хватао, ти- 
шина постајаше све већа и кроз ноћни мир 
почеше допирати гласови покајница. Одје- 
дном Јанко уздахну и шапну њешто. Дје- 
војка скочи: 

— Јанко мој! Хоћеш ли што? 

— Жедан сам! рече он. 

Милица брзо донесе чашу разблажене 
медовине, коју бјеше спремила. Пошто Му 
одиже главу и запоји га, запита: 

— Би ли још што? 

— Јеси ли ти то, Милице? запита он. 

— Ја сам. 

— А гдје су остали? 

— „Сад ће доћи наши! Хоћеш ли што? 

— Хоћу ! Да ме тако зовеш: „Јанко мој!“ 
То ће ме излијечити!... 

Она бризну у плач. Након дуга јецања, 
запита га: 

— Јесу ли ти тешке pane? 

— Нијесу ! Не знам. Ако останем хром..., 
шта онда мислиш ?... 


— Шта онда, Muanue?... понови. 
— Јанко мој, ето наших! рече она. 


Уђоше све троје. Милица запали лучи 


· наднесе над кревет. On се осмијехну и рече: 


— Боље ми je! 

— Даће Бог! рече Драго. Дако доће ме- 
дик до ручаног доба! Послао сам по њега... 
Простри ми, Милице, крај огња, а ви све 
три. будите на опрезу! 

Пошто кнез леже, Јоке и Милица оти- 
доше у преградак, а стара оста крај рање- 
ника. Али прије пола ноћи, Милица је за- 
мијени. 

Ватра је пламала, те би сваког трена 
оружница одсијевнула. По стијенама кретаху 
се сијенке, у углу, на пријебоју повјешане 
хаљине као да се љуљаху. Домаћи мачак 
Шарко сједио је чело ногу Јанкових па крс- 


вету и „прео“. 

Кнез, лежећи наузнак, одједном поче 
мучно дихати, — његове силне груди нади-_ 
маху се и слијегаху. 

Милица устаде и ужасну се видјевши да 
му је чело намрштено, очи отворене, а усне 
блиједе. Она се сјетп да је оцу тако дола- 
вило послије погибије Милунове. Он сједе и 
стаде викатп: 

— Ха, удри, за крст часни! Уртв! 

— Тата! Тата! викну га она. 

— А, урте, соколови !... Ха, Милупе! Ха, 
Крцуне !... Удри Мушовића ! 

— Куку мени! врисну дјевојка. 

— Куку мени! поновп отац... Убише их 
обојицу ! Ха, светите их! 

Крстиња и Jone допадоше. 

— Шта је опет, за име божје? 

Али се кнез тек тада издера: 

— Ха, Јанко соколе! Хај, Јанко !... 

Јапко зајеча на кревету. Домаћица стаде 
умиривати мужа, а њих двије с лучем OTH- 
доше к рањенику. Два румена колутића по- 
криваху блиједе јагодице Јанкове, очи му 
гораху, усне дрхтаху. Јоке му стави длан 
на чело. Он се насмија, весело их погледа 
и зашта: 

— Јесу ли дошли? 

— Ко? рече Jone. 

— Па Лудмила, Вацлав, ујак и мали 
Јашко ?... Па сватови наши ! 

Затијем настави чешки. Говораше брзо 
помињући често Милпцу. 


— У ватри је великој! manny Jone... 
Примиче се зора, а тада је вазда болеснику 
најгоре ! 

Кнез, који се међутим бјеше освијестио, 
отправи женске и оста сам с Јанком. 

У јутру кнез и жене отидоше опет на 
покајање. Медик и пристав стигоше у ру- 
чано доба. Медик одмах прегледа рану; дуго 
је пипао и трљао рањено стегно, па извади 
из једне мале торбе стијењак, који лагано 
упреде, па из једне кутије извади на прсту 
жут мелем и њим намаза Фитиљ. Затијем 
извади танку стаклену цијев са љевком, за- 
иска од Милице ракије разблажене водом, 
рече рањенику да се окрене па бок, па, уву- 
кавши малко цијев у рану, стаде сипати ра- 
кију. Јанко само што нагло дихаше, али не 
пусти јаука. 

— Јунак ђетић, рече медик, окренув се 
Милици, која стојаше подаље и сва дрхта- 
me!... Чух од вашега пристава како се по- 
днпо у чети и све. А куд оде пристав? 

— Да-ти, оде на погреб, одговори Милица. 

Медик се окрене Јанку: 

— А сад, момче, држи се као и досад 
и стисни зубе! Ја, видиш, видам по нашки, 
а ко зна боље, може бити, него по учевну! 

И стаде у рану увлачити Фитиљ, вртећи 
њим. Дуго је то трајало. Најзад приви рану 
дугачким платненијем повојем, који извади 
из појаса. Па пошто поможе рањепику да 
легне на леђа, покри га и отиде пред кућу. 

Милица с радолићу видје, како Јанка мало 
по мало савлада сан... 

Укоп Крцунов бјеше у подне. Цијело 
племе бјеше на укопу, а послије, по обичају, 
браство сједе на даћу, за „трпезу од кари- 
тади“, гдје се послије јела и напитница за 
покој, одвајају најбоље нарикаче, двије но 
двије, те обилазећи двориште опијевају ви- 


тешке работе његове и његовијех старијех. 


Кнезу нико не замјери што се удаљи, a 
то пначе не би могло бити. Нашав медика 
пред кућом, на клупи, пошто се здравише, 
запита га: 

— Је лп рана од прпјебола 7 

— Није никаква рана, заправо! поврну 
медик. Зрно је прошло кроз месо и није ни 
дохватило кост! Нако је источила крв и рана 
се мало запалила! Двије, највише три не- 
дјеље, па ће и устати. 

Кађежево се лице разведрп, и рече: 

— Валај, Јошо, ријетко ме кад ко обра- 
довло, као тп сад, још у овакој жалости! 
Зато, Јошо, осим впдарине, поклањам ти нај- 
боље јуне, које од мојих пзабереш ! 

— Базда поклањао, имао зашто, имао 
одакле, катунски бане! А ja TH у твоме дому 
што мате требао! 

Кнез уђе у куһу, а медик, задовољан, 
оста пушећи. 

Бјеше то човјек омален, средовјечан, ши- 
pokux леђа и риђих бркова. У дому браства 
Илпчковића медиштво прелази с кољена на 
кољено. Прича се, да је њеки Иличковић у 

давно доба служио у чувеној кући Медико- 
виђа, у Паштровићима. Господар у којега је 
служио имао је више синова, али бјеху не- 
ваљали и распикуће. Слутећи да ће му се 
кућа брзо истражити, стари медик Медико- 
вић изучи својој вјештини свога слугу Или- 
чковића, који бјеше бистар и доброћудан мо- 
мак. Иличковић се, послије смрти старог Ме- 
диковића, врати у своју постојбину Црмницу, 
и отада до данашњега дана та кућа њиви 
видаре. 

Изишав из куће, кнез се присјети њечег, 
те се ери дланом по челу и рече: 

Aox, јадав ти сам, ни на крај памети 
ми једна работа! Помагај, медиче, ако знаш 
шта је мука! 

— Што би, кнеже!? Говори, ако си божји, 
— како ти не бих помогао !? 
— Ево шта је! Сутра ми је крсно име, 


црно ми освиће! И ја ето у оволикој пометњи 


заборавих, а звах силне званице, који ништа не 
знају за ову нашу нову жалост! По те молим, 
Јошо, љубави ти, отиди до те црне куће Сер- 
дареве, тепризови њеколико момчади и реци 
им у име моје нека одмах иду на путове од 
Крсца, од Ћеклића, онамо од поља — већ 
они знају свуд гдје треба! — па нека пре- 
сретају званице и нека их враћају. 

— Хоћу, кнеже, да је и што више: рече 
медик и отиде. 

Јанко се пробуди тек у њеко доба ноћи, 
те га нахранише прженијем јајима и запојише 
вином. Медик је сам те ноћи бдио. 


УСБО 14 

Рањеник освану ведрији и снажнији, те 
лакше поднесе испирање и увлачење упретка. 
Сви се брасвеници изређаше обилазећи га. 
Дођоше и три старија Петровића. Истога 
дана отправи кнез гласника к владици на 
Стањевиће. Истога дана пред лијегање чу 
кнез од Крстиње чудну работу. 

Она започе: 

— Имам да ти испричам њешто, па да 
се прекрстиш и десном и лијевом, као и ја 
што сам ! 

— Што тог 

— Ништа мање но то: Мираш Цуца, брат 
Радојев, иште Милицу за свога сина Станоја. 

— Што рече, жено!? викну Драго. 

— Ето то! Пошао нам и он бјеше као 
званица, па кад разабра шта би, немаде кад 
причекати, но посла сестру, Стамену Миркову 
из Кустудића, с овом поруком. „Кад, вели, 
није прилика да се Милица уда за Радојева 
сина, за кога бјеше вјерена, а она нека пође 
ва мога Станоја, који је момак као вила! И 
тако се, вели, неће вјера сасвијем прекршити!« 

— То је поручио Мираш Цуца! викну 
кнез.... И то баш данас, на весели дан! А, 
црн му образ до вијека ! 

— Заправо, рече, да је то само онако на- 
говјештај, да не би дјевојку другом обећали! 

— А да убила га љубав братска, ја хо- 
ћах да унесрећим своје дијете, само да вјеру 
"одржим, а он!... Али, с друге стране, баш му 
хвала! Сад сам већ начисто! Баш му хвала! 
Сад знам што hy!.., 

Десетога дана медик отиде; није више 
требао. Рана је срастала, Јанко је слатно 
јео, спавао и придизао се, а испирање на- 
учио бјеше Грубан Стијепов. 

Сутрадан по одласку медикову, дође са 
Стањевића hak Обрад, са поздравом од вла- 


дике и са поруком, да ће он стићи дан доц- 


е7 


није. Кнез рече насамо Крстињи: 

— Хајде тој Стамени Мирковој, и реци 
јој, нека смјеста отиде, или пошаље кога, у 
Цуце, брату Мирашу, нека буде овдје сутра 
до подне! То од моје стране. 

— Што си наумпо, чоче? запита жена. 

'__— То је моја ствар! Хајде, не дангуби!.. 

Сутрадан око ручаног доба стиже вла- 
дика с ђаконом Ивом. Цијело браство до- 
чека га пред двориштем. Јанко сјеђаше под 
орахом у дворишту. Пошто му људи цјели- 
вали руку и пошто им изјави сажаљење, до- 
давши неколико дирљивијих ријечи о Kp- 
цуну, владика отиде ка свом писару, загрли 
га п сједе поред њега. И започе: 

— Нећу да га хвалим, а нећу ни да га 
карам, — биће времена за сво то! Дошао 
сам само, да га видим, да се очима увјерим 
е је прездравио. Хвала милостивом Богу кад 
овако прође! Хвала Богу, кал се брже поцр- 
ногорчи и доби крштење црногорско ! Хоће 
граф у чету! Хоће да се у пјесмама помиње ! 

_ И хоће, занаго, тај ђаво ђетињи ! 
свети владико! прихвати Мргуд Шутов... А 
да и тебе светијем зовемо, па с" обидовао 

те путове! Угледао се писар на свога го- 
сподара ! 

— Ја сам друго, ја сам Црногорац! 

— А и он је кућић и чојковић ! Крв је 
јуначка иста у цијелом свијету !... 

Таким разговорима започе посједак пред 
ручком. Ђакон Иво, из обзира према њихо- 
вој жалости, не избаци ни једну шалу. 

Ручак је био прост, — печене јагње- 
тине, скорупа, сира и вина; совра бјеше у 
дворишту. 

Како ли се брасвеници зачудише, кад 
по ручку бахну међу њих Мираш Цуца! И 
он се у прву снеби, али се, мало по мало, 
ослободи, те кад га, након свакојаких раз- 
говора, нико не запита што је дошао, поче 
он сам: 

— Ти ми, кнеже, поручи да дођем данас? 

— Јесам, Мирашу! Хтио сам да овдје, 
пред господарем и пред браством, поновиш 
оно што си поручио, па да се та работа 
тршава ! 

— Како да се тршава? запита Мираш 
трепћући очима. 

— Ваистину, како владика и збор нађу! 

Мираш немаде куд ни камо, него, на- 
кон дуга увода, понови што бјеше поручио 
по сестри. 

Владика је цијело вријеме Мирашева го- 
вора мотрио кнеза и браственике и на њи- 
ховијем лицима читао шта им бива у души, 
и ако су се сви савлађивали. Кад Мираш 
сврши, владика поћута мало и рече: 


- 


— Ја налазим да је вјера везивала Ми- 
лицу кнежеву за Радојева сина, а сад, када 
ти, као рођени стриц вјереников и старје- 
шина вашега дома, пристајеш, да се раз- 
вјере, онда и ја, у име божје, дајем благо- 
слов и кажем, да је кнез, и по црногорском 
обичају и по закону божјем, слободан удати 
кћер за кога хоће! 

— Али ја не пристајем, да се Милица 
уда изван моје куће! рече Мираш. 

— Драги пријатељу, ти те власти не- 
маш, рече му благо владика. Ако ће кнез 
да је да за твога сина Станоја, може, али 
не мора. 

— Нећу, божја ти вјера, рече кнез 
мирно, али одлучно. То сада кажем чисто 
и једном завазда ! 

Цуца преблиједи, али рече меко: 

— Ваистину, иијесам дошао ни да се 
прбм, ни да назор што учиним, но дођох на 
позив пријатељски. 

— Е, добро ми дошао као пријатељ и 
вазда добро дошао у моју кућу тим твоји! 
рече кнез, па преметну разговор на друге 
работе ! 

Владика се пред вече врати у манастир. 

Послије њеколико дана кнез отправи 
Стијепа Мркова у новску крајину, да доведе 
зидаре. 

Стијепо их доведе петорицу. Изабраше 
мјесто за Јанкову кућу између кнежеве и 
Мргудове. Јанко даде наснову и погоди се 

с мајсторима прекотрупце за четрдесет и пет 
цекина. Стијепа постави за настојника и си- 
нове му за атгате. И тако се Јанкова кућа 
поче зидати прије него што се кренуше у 
планину, на љетиште. 

арац Ловћен, зими неприступачан ни 
најближој својој дјеци, љети их љубазно до- 
чекује у своја њедра; зими пуст и студен, 
љети је пун живота и мириса. По његовијем 
пространијем хладовинама што се издалека 
виде као црне пјеге, пасе силна стока, креће 
се свијет, разлијеже се пуцњава, свирка, уда- 
рање сјекира, пјевање, а не ријетко и нари- 
цање. Крупна рогата стока, разријеђена, за- 
хвата велике просторе; бјелоруна стада, зби- 
јена, из даљине се чине као преостале површи 
снијега; ергеле коња и мазага црне се на 
окупу; неукротљива козјач растрка се нао- 
вит око цијеле остале стоке. Младићи у го- 
милицама пландују, причају о бојевима, чето- 
вању, засједама и мегданима. Дјевојке, одвојене 
од момчади, али не толико да им се погледи 
не сусретају, уз вез и плетиво, забављају се 
шалом и пјесмом. Старији људи сијеку дрва 
за зимницу или тешу грађу. Домаћице по 
гладама имају пуне руке посла; треба њи- 
вити дјецу, треба сирити, скоруп одвајати, 
готовити јело и свршавати све остале домаће 

послове, јер им је до малога Госнођина дне 
све у планини. Невјесте често имају и круп- 
нијих брига, јер не мало Црногорчади дође 
на свијет љети у планини... 

У тој здравини животне силе дођу до 
напона и траже одушке. Међу стоком, по- 
мамном од ситости и чилости, уз рзање, бле- 
јање, рикање, настаје трка, борба и глупи 
мегдани овнова. Младићи троше сувишак жи- 
вота у витешком вјежбању, — надмећу се у 
гађању, у борењу пожевима, у рвању, утрки- 
вању, скакању. 

У вечерње хладове јави се стока на сту- 
дене изворе, а одатле на ноћиште у торове. 
Тада граја допре до вршка, па се поступно 
утишава, све на мање, на мање, докле пла- 
не занијеми. Тада, под звјезданијем небом, кроз 
мирисе планинске, уз прижељкивање славуја, 
лете тајанствени уздаси и тјешње се шљубљују 
младе душе. Нежењену и неудату, а младу, 
чисту, прије него што ће утонути у несви- 
јест покоја, привиђају се дражи љубави, при- 
казује се свијет и природа као савршенство 
добра; тужну и брижну заоштрава се стра- 
дање, отежава се бреме живота, види му се 
све што опстоји као зло велико. 

Поњекад звјерад узнемирује тишину. Ву- 
кови се извлаче из скровишта својих, те се 
примичу ка торовима; пси буде пастире, а 
ови сипљу огањ из пушака. Поњекад пла- 
нина зајечи од олује, — грање се повија и 
крши од бијесног вјетра, громови праскају, 
киша шиба. 

У дијелу планине што припада његушком 
племену, налазило се и браство кнеза Драга 
и ускок Janko. Браство је захватало средину 
присоја, мјеста травна и пуна извора. Осим 
попа Марка Пунишина, који имађаше мало 
стоке, и Стијепа Мркова, који је немађаше, 
сви остали бјеху ту, — седам кућа, душа 
четрдесет и двије, стоке крупне и ситне 
преко тисућу. Због жалости за Крцуном, у 
браству не бјеше ни пјесме ни игре, али су 
била слободна витешка вјежбања омладини. 
Ојађена Стане Сердарева имађаше гладу из- 
међу кнежеве и Мргудове. 

Јанко се опорављао, али немађаше мира 
у души. Првијех дана ходаше по Међу- 
вршју, тој трављивој дубодолини између Лов- 
ћена и Штировника. У шетњи често по- 
креташе зечеве и лисице, али му ниједном 
не дође воља да гађа, толико бјеше мисаон 
и зловољан. Кад би осјетио рану, одмарао 
би се под лиснатијем дрветима, или украј 
извора; за њеколико недјеља не бјеше пе- 
ћине, у коју не завири, ни вртаче, коју не 
обиђе; у потоње, кад се боље навикну на 
вратоломно пентрање, најрадије се пењаше 
на врх Штировника, одакле је под собом 
посматрао жупно Приморје и непрегледну 
морску пучину. 

Јанко немађаше мира, јер љубљаше Ми- 
лицу свом силом своје младе, напаћене и чи- 
сте душе, а изгуби надање, да ће се она ње- 
говом назвати. Првијех дана у планини ишче- 


"киваше ма какав знак, ма какву наговијест 

од стране њенијех, јер је био увјерен да је 
Гојача што наговијестила, било Крстињи, 
било Јоки, али кад мјесто тога он начу 
њеке разговоре и договоре између свекрве 
и снахе о удаји Миличиној на другу страну, 
онда бјеше начисто да су га одбили, те 
колико га то ожалости, толико му увриједи 
понос. Послије, све тако по дијеловима разго- 
вора, посумња да удовица хоће да му се 
наметне, да навлаш ради како би заову што. 
прије уклонила, те је помрази. — 

Милицу чуваху, јер се бојаху отмице; 
забрањено јој бјеше одмицати од колибе. 
Милица је вехнула, јер у тој здравој и чи- 
стој души бјеше планула љубав буком, а од 
буктиње не смијаше ни искра врцнути на- 
поље, те је ватра њу изнутра сагоријевала. 
И ако бјеше проста кћи природе, видјели 
смо колико се одликовала од својих друга 
тањим умом и њежнијим срцем. Кад при- 
рода својим даровима одвоји тако своје ство- 
рење, онда је оно тек ремек дјело! Како 
њега заплијени љепота и у простоти необичне 
душевне особине, тако и њу занесе Јанкова 
мушка љепота, храброст, просвијетљен ум 
и њежно срце. Може бити да их је, поврх 
свега, гурао једно другом у загрљај и нагон 
за укрштајем, те човјек из свијета“ при- 
ону свом душом за „чедо природе !“ 

Љубљаху се силно, а кријаху од других, 
чежњању једно за другим, а избјегаваху 
се, јер он њој чуваше образ, а она његов 
понос ! 

Кад би његово самовање сувише упа- 
дало у очи, онда би се поново дружио © омла“ 
дином из браства, најрадије са Јолом Мар- 
кишиним, Маркишом Стевовијем, Пером Пу- 
ровијем, са Лабудом и Вукцем Марковијем. 


Поњекад, у лијепој ноћи, величанствена 
природа блажаше га и буђаше му клонулу 
срчаност. Тада му се чињаше све лако и 
ућуткиваше понос. Доста је да отиде к вла- 
дици и намоли га, да се он разговори © кне- 
зом. Замишљаше, како ће се кнез угодно 
изненадити, како ће се весео вратити и ствар 
свршити. 


Тако је трајало до уочи Видов-дана. 
Tora вечера кнез, мимо свој обичај, за- 
доцни на вечеру. Његови су га дуго чекали, 
па се почеше бринути. Већ сви браственици 
бјеху вечерали, те, као обично уочи свеча- 
ника, њеки дођоше на посједак пред кнежеву 
колибу. Тога пута дођоше: Мргуд Шутов 
и син му Рако, Стево Бојов и његов Мар- 
киша, Пуро Перов и син му Перо, Лабуд 
Марков и јадна Стане Сердарева. Сви. по- 
чеше нагађати шта је с њим и већ се мом- 
чад спремаше да иду, да га траже, кад он 
стиже и збаци с рамена дугачко дрво. 


__ Не знам ни сам куд сам се врзао ! 
одговори кнез на питања, пошто сједе. Из- 
најприје сам онако ходао, па се сјетих да 
ми треба згодно дрво за процијеп. Хајде све 
даље, све даље, aja! нигдје дрвета за про- 
цијеп! Кад је њечега сувише на избор, онда 

је најтеже изабрати! И тако ти стигох до 
Коложуна ! 
— Чак до Коложуна? запита Рако. 


Кнез поче јести, на што, по обичају, сви 
ућуташе. Пошто вечера, кнез настави: 


— Поњекад саме ноге носе човјека онамо, 
гдје га чека напаст. Тако је било и са мном. 
Видјех човјека гдје сједи под једнијем др- 
ветом, те се, помишљајући да је њеки од на- 
ших, примакох, кад ли ко je? Погодите ! 

— Мираш Цуца! рече Лабуд Марков. 

Сви стрекнуше Кнез запита Лабуда: 

— А од куда ти знаш? 

— Рече ми њеко од Кустудића да га 
је ту видио и синоћ! 

— Виђи ђавола! рече стари Мргуд. То 
није без њеке! 

Кнез настави: 

— Ја му назвах Бога, а он прихвати 
и устаде. Ја га запитах: куд га пут на- 
несе, о на започе: 


» — Купио сам, вели, њешто горе за грађу 
од овијех Жањодољана, па сад разгледам, како 
ћу је оборити и пренијети !... А кад те добра 
срећа нанесе, хоћеш ли да сједнемо, те да 
се поразговоримо? Баш бих имао с тобом 
мало разговора.“ 

— Мучна ми мисао прође кроз главу. 
Рекох у себи: „Овај се не би оволико обе- 
зочио, да је сам! Да није засједа? Да ни- 
јесу кренули, да ме убију, пошто су се за- 
луду мучили да ми уграбе дијете!“ Али сједох! 


; was 

Милица устаде, да се одмакне, али је Ла- 
буд ухвати за руку и принуди да опет сједне. 

Кнез ће даље: 

— И мој ти Цуца започе, без околишења, 
овако: ,Ama, кнеже Драго, ти мени оцрни 
образ пред владиком и оноликим збором!“ 

» — Ваистину, рекох му опрхо, сам си га 
себи оцрнио, а не ја! И ако је то разговор 
што би имао са мном, онда је боље да пре- 
кинеш одмах !“ 

— Нато Цуца омеча и стаде горорити, 
како није сумао, да ми пријети, јер он добро 
зна с ким има посла, него му је жао да се 
омрзну двије куће, као што су наше, које 
су се од старине пазиле! И одовуд, одонуд, 
након дуга кићења, заврши: „ја бих желио, 
вели, да видиш мога. Станоја, само да га по- 
знаш, па да видиш би ли био према твојој 
Милици! А валај, кад би хтио и да распи- 
таш, је ли ваљаст и чојски! И онда да речеш 
пошљедњу ријеч!“ 

„ — Валај, рекох му, част твоме ђетићу, 
али ја сам рекао пошљедњу ријеч, а о тој ра- 
боти већ не троши ријечи, а наше куће, ако 
хоћеш, могу живјети у љубави као и до сада:“ 

— На то се Мираш промијени у лицу и 
за њеко вријеме мучаше па додаде: ,А да мој 
Станоје неће да се сврши на томе, но, вели, 
хоће да пошаље јабуку њекоме од твојих !“ 

Сви браственици, осим Јанка, ударише 
у грохотан смијех. Стари Мргуд викну: 

— Виђи ђавола цуцког, пријети ме- 
гданом ! 

Перо Пуров додаде: 

— Ваистину, чим је запријетио, право 
би било да је ми њему пошаљемо. 

— Тако је! потврди Лабуд. 

Јанко се трже и заусти да ће њешто 
рећи, али се предомисли. 

— Оставите сад то, имаћемо кад и то 
спремати, рече Стево Бојов, па се окрете 
кнезу и запита га: 

— А да одговори ли ти њему: »Изје- 
шћемо твоју јабуку 7...“ 

— Не валај, ни ријечи једне, но се на- 
смејах и обрнух му плећи, те посјекох прво 
дрво које ми се учини згодно. Бјеше се већ 
смирило сунце. Ето зашто одоцних ! 

Крстиња је чекала, неће ли ко од људи 
што још додати, па најзад рече она: 

— И биће најпослије покора због ове 
наше цуре! Но да је удамо у њеки добар 
дом, док смо на вријеме ! 

Милица побјеже у колибу. 

— Нека, жено! викну кнез. Зар од ње- 
чијег страха да је удајемо ! 

Рако се умијеша: 

— Не мисли то Крстиња, но једно што 
је дјевојка одавно приспјела за удају и што, 
ето на очи вене, и друго, милије би јој било, 
да то прође мирно и у весељу, но крваво 
и за причу! | 

— Тако је, брајо! Али шта ћеш кад 
Драго не да о томе ни зборити ! Ето, не даде 
је за добра човјека из Чева! А ето сад... 

баш да вам кажем свима... иште је Марко 
Лукин Ивановић Побор. 

— Лукин син? запита кнез не љутећи се. 

Тада се и удовица ослободи, те одговори: 

— Јест, тајко! Најбоља и најимућнија кућа 
на Поборима | Младић као вила, а јединац! 

— Кућа је, занаго, добра! додаде њеки. 

— Добри су људи, потврди кнез.... Па 
ето, видјећемо, е а сад да говоримо 
О Bary oM чему... А ти, Јанко, баш ни бијеле!? 

— Баш нити му се говори, нити му је 
до чега! додаде Стане Сердарева, која га 
дотле пажљиво посматраше. Велики је и теби 
дерт на срцу, дијете!? 

— Боли ме глава, етрина! рече Јанко... 
Јако ме боли, но, опростите, одох да легнем. 
Лака вам Hol! 

Бјеху му начинили згодну колибицу и 
у њој прострли постељу и ставили свијет- 
њак и дашчицу за књиге, те је и по ружну 
времену био добро заклоњен и могао се за- 
бављати. 

Кнез одмахну главом: 6 

Хвала Богу, што ли му je? Дајте 


наставите ме, како да га разговорим 2 


— Јест чудо. Невеселији, да ти, не 
бјеше ни на робији! 
— Да му не стижу из дома какви рђави 


гласови! запитаће Стево Бојов. 


То није! одговори Лабуд. О те стране 
баш је задовољан! Сваке му недјеље пишу 


сестра и ујак, п опазпо сам да је вазда ве- 


сео пошто прочита писмо, 

— Ја мним ништа, друго није, но се чо- 
вјек зажелио својих домаћих и својих адета, 
рече Рако. 

Вуко придаде: 

— Ама за чудо ми је што од њеког вре- 
мена не мари ни за своју нову кућу! Сјећате 
ли се прије, једнако је ходио и надгледао, а 
сад канда је и заборавио! 

— Сам Бог зна! рече Стане-и уздахну. 
Сувише је мека срца, па, занаго, не може да 
прежали Крцуна! Па потихо запијевајући до- 
даде: „Мог сокола те дивнога !“... ® 

Сви се смутише, и настаде дуг тајац. 
Још су се мало разговарали, па пођоше сви 
одједном. Онда Милица изиде из колибе и 
загрли Стану. А кад се цура врати, Стане 
застаде и зовну кнеза : 

— Молим те, брајо, на једну ријеч! 

Кад јој се кнез примаче, она се поче 
шчињати, поче шапатом: 

— Мучно ми je!.. Не знам како да по- 
чнем !... Караћеш ме! 

— Молим те, Стане, не дјетињи! рече 
Драго љубазно и стави јој руке на рамена. 
Он је њу одувијек пазио, а послије несреће 
која је задеси, учинио би за њу што не би 
за своје најближе. Зато додаде: 

— Љутиш ме кад тако почињеш. Ану, 
говори шта je?... 

— Није што ради мене,,.. али, ето, на 
души ми јеод више времена, а како ми није 
ни до чега, не наканих се, Ја почисто не 

знам, али ми се чини, али је сва прилика 
да смо сви слијепи ! 

— Како то!? запита кнез у чуду. 

— И... Милице што се тиче и Јанка! 

— Како то!? понови он у већем чуду. 

— Па, брајо слатки, загледала се дјеца 
једно у друго, a ви их раздвајате ! 

___— Шта! викну кнез... Да није он теби 
што говорио? 

— Није, али јест ми покојник као мало 
____наговијестио, прије но што пођоше на сретњи 
пут! Рече ми: „Хоће и Јанко да свети Ми- 
луна, да би се и Милици боље свидио !“... 


Е. Кнез ћуташе. 
4 — Љутиш ли се, брајо! запита Стане 
= бојажљиво. 


— Љутим, ваистину, што ми то прије 
не рече ! одговори кнез, а глас му дрхташе... 
Je ли то могуће? Вјерујеш ли ти, да би то 
· могло бити ? 

— Вјерујем, вјере ми! А што је ту чудно 
и необично, кад су једно према другом, као 
да их је Бог саздао једно за друго! Реци: 
зар није? | 

— То јесу, али... 

· — А и по њеким ријечима Гојачиним, па 
и Јокиним, могох се домислити, да и оне то 
помишљају! А пази како једно с другим 
_ готово никада не зборе, а очима се траже! Не 
—__ узми са зле стране, слатки брајо, јер да обоје 
нијесу чисти и сувише мекообразни, одавно 
бисмо сви знали шта им је! Ради како знаш, 
али не пренагли, не огријеши душу! 


YCKOK 15 


Cer eae РК РА oe ТЕРЕЬ, ус 4 
, Г ч . % 
\ 


226 СИМА МАТАВУЉ у 6 


— 0, Бог с нама! рече кнез. A што 
мени снаха ријечи о томе не проговори, него 


ено баш навалила, да дам Милицу у При- 


морје!? 

— То и ја не разумијем! 

— А што мислиш, сумња ли се што 
Pics о томе? 

— То не, занаго, не! 

Драго поново умукну. Стане је буљила 
очи, да му у невидјелици види лице, али не 
могаше. Најзад запита он: 

— А како би било, да ја сутра сиђем 
у село, да се састанем са Гојачом 2 Јесу ли 
се вратили, знаш ли? 

— Пе знам, не вјерујем! 


Прије два дана попадији бјеше умро ариб | 


у Приморју, те она и поп бјеху отишли на 
покајање. 


— A како би било, Стане, да се ти по- | 


разговориш с Јанком? | 
Е, брајо, то сам и чекала да ми ре- 


чеш! Хоћу! Али ти мени сад реци чисто, · 


ора хоћеш ли га за зета 2 
Хоћу, божја ти вјера! Како aa 
онаког кућића и јунака и мога осветника ! 
Да ми је иште неки од Петровића, не бих 
био задовољнији !... 
— Е, љубим ти руку за то! заврши 

Стане, маши му се руке и отиде. 


Крстиња, Јоке и Милица сједијаху пред 


колибом, свака у својим мислима. Шапутање 
између кнеза и Стане Сердареве не сврати 
ни за часак њихову пажњу, толико то бјеше 

2: обична ствар. Али кад кнез сједе до њих 
узвикујући: „А-ха-ха! Дивне ноћи, да Бог 
помогне! Бого мој, је ли овака била уочи 

_ Rocopa?“ онда се мало зачудише наглој 
промјени у њему. Не толико у тијем ри- 
јечима, колико у начину, у гласу, на ње- 
гову лицу — Колико се могло видјети према 
звјезданој свјетлости, опазише одмах, да је 
_веселији послије разговора с удовицом. 
| — А што сте се ту смрзле! рече он. 
" Шпо не разговарате, или не лијежете? Иди 
сене бабо! Ти си данас гора у лицу но 

_ икад! Хајте ! 

Крстиња, увијек слабуњава, бјеше у по- 
шљедње вријеме веома олошала. Она, уздах- 
нувши, прва устаде, за њом Јоке, за овом 
се крену Милица, ‘али је отац дохвати за 
мишицу и даде јој знак да остане. 

Он се домишљаше како ће започети, 
како ће заоколити, јер у Црној Гори, у оно 
вријеме, бјеше сувише необично, готово не- 

"чувено, да отац разговара са Khepjy о ње- 
ној удаји! Али никада у своме вијеку кнез 
"не бјеше толико испитљив, толико жељан 
да њеку сумњу изведе на чистину, на тврду 
истину. Кћи посматраше оца дршћући; њене 
оштре очи праћаху сваки покрет бора на 
очеву намрштену челу, сваки миг мишића 
"на његову лицу и она у тијем јероглифима 

“читаше да ce њена судба рјешава до ње- 
колико тренутака. 

Зб Најзад кнез јој пружи чибук и тобочић, 

И а она, савлађујући дрхтавицу, лагано напуни 

лулу, па укреса и запаљени труд стави на 
дуван. Онда, пред лицем опасности, прену 


се у њој јуначка крв и прикупив сву снагу. 


савлада слабост, те запита сасвијем мирно, 
најобичнијем својим гласом: 

— Теби се, тајко, не спава? 

— Не, одврати кнез. Не спава ми се 
због Јанка! 

Причека, али кад не би никаква одзива 
на то, запита је: | 

— Шта се теби чини, Милице, шта je’ 
Јанку! 

— Откуд ја знам, тајко!? Зар се Јанко 
мени исповиједа!? Зашто не питаш њега? 

Кнез се зачуди њеној мирноћи. За тре- 
нутак посумља да je ишта истинито у Cra- 
нину причању, да су то била њена празна 
нагађања, али се ипак примаче кћери, под- 
несе јој лице у лице, очи у очи и изрече 
лагано, одмјерајући сваку ријеч: 

— Мени се чини.... свима нам се чини... 
да је баш због тебе Јанко оволико тужан! 

Видје како Милпца преблиједи, како јој 
под грлом заигра, али јој глас малко затре- 
пери, кад рече: 

— Шта ми то збориш, тата!? Зашто 
Me тако гледаш!? Зашто мислиш да сам 
крива? Шта хоћеш од мене? . 

— Хоћу чисту истину! Хоћу да ми на 
ови час кажеш: је ли истина, да се ону 
тебе загледао и ти у wera? 

Дјевојка обори главу, покри лице ру- 
кама и зајеца: 

= — Тата мој, зар ти мени тако збориш !? 


Ти мени!... Ти мени!... Ти мени!... 

Драго осјети колико је тежа и заслу- 
жен тај њежни пријекор, те му намах на- 
вријеше сузе и прислони њену главу на своје 
груди и започе: 
| — Опрости, дијете моје, умири се; не 
питах те твога зла ради, ни срамоте, но. .. 
ето, кажи ми, реци само циглу, најкраћу 
ријеч своме тајку! Би ли радо пошла за 
њега 7 | 

— Пусти ме, тајко, молим ти ce! 
es — Хоћу, одмах ћу те пустити, само реци! 
4 — Ма што? Ма што? 

Милици се учини да њешто шкргну крај 
__ колибе, те стрекну, па се свом снагом трже 
f=) да се извуче, али је стегоше гвоздене ми- 
шице кнежеве. 

б — Е, нећеш, мачко једна ! Реци, па бјежи! 
· — Ма што, лијепи тајко ? 

| Обоје се већ смијаху и гледаху се не- 
измјерном њежношћу. 

— Реци: би ли пошла за онога грдног 
· Лацманина 7... Реци јуначки: „бих“, па по- 
бјегни женски... Ево, на ! 

И кнез спусти руке. 

— Бих! викну Милица и побјеже. 

а — А, кучко једна! викну Крстиња, која 
бјеше изишла из колибе и чула пошљедње 
ријечи... А, кучко. хоћеш ми домазета ! К, 
нећеш, божја ти вјера. 

__ Јеси ли се помамила, бабо! рече кнез 
уставити. 


| 
Л 
| 
| 

— Готово јесам, Драго! Дошло ми је 
да закукам из свега грла! Би ли још кад у 
Црној Гори, да отац пита кћер за кога хоће! 

Човјек се побоја бруке, — прегорио би 
много да се то не чује, те је узе за руку 
и рече: 6 
— Ану, кажи што имаш, али лакше! 

А што да ти кажем! Мазиш ту дје-_ 
војчину и тражиш јој домазета из бијелога, 
свијета ! 

Њему преврије, ie је свом снагом сти- 
ште иза шаке и тргну! | 

Крстиња лако врисну и додаде: | 

— Аман, човјече, не ломи ту руку која 
ти је дјецу одњивила. 

— Чујеш, бабо! рече он кроза зубе: — 
МИР она дјевојчина, но моја чиста и добра 
кћи! Није он скитач, но кућић и јунак, који 
је ускочио, — мој осветник. eae 

Крстиња се спусти на ледину, сложи | 
руке на кољенима, наслони главу и отада 
тихо плакати. а 

Кнезу се ражали. Подуже стајаше, па 
сједе и он. 

— Чуј me, Крстињо! Жао ми је, вјере 
ми, што смо до овога дошли, сад кад смо 
ближе гробу, но дому, a до сада није Цр-.. 
ногорац љепше држао жену, но ја тебе! 
Заправо и заслужила си да те стимавам, 
али се Hohac избезуми, па се и ja избезу- 
мих ! Јеси ли ме наједила као никада до сада, 
јеси, и је ли ми жао што те увриједих, јест! . 
А сад да се лијепо поразговоримо Fao прави . 

мужи жена, кад се тиче среће њихова дјетета, 

а вријеме je Beh пошљедње да се ово тр- 
ес | ~ 

шава: Збори, дакле, слободно, само не сра- 


моти... Прије свега, реци ми, јеси ли опа- 


зила да ово двоје гину једно за другим? 


Она одмахну главом. 

Он настави: 

— Ни ја нијесам, али сви други јесу. 

Крстиња диже главу и у чуду гледаше 
мужа. Најзад проговори: 
___— Паи кад би то било, зар је то разлог 
што xoheim домазета!? Ја зебем е ће се због 
ње крв пролити и једва чекам да je удомим, 


а ти пронађе пово зло, зато, тобоже, што 


су се они једно у друго загледали! Ти знаш 
што ће Црногорци рећи, кад чују да је кнез 


“Драго узео у кућу зета! Јанко ми је мио 


као да ми је од срца, алп што није прилика, 
није! И он би ПИЈА вијека био пријекоран. 

— Полако, жено! И ја чувам свој образ, 
а једно је што се сад у љутини теби чини, 


а друго је што је истина. Да је Јанко Цр- 


ногорац, који би оставио своје огњиште и 
браство, а прибио се на туђе, ради жене, 
— који би се одрекао својих живијех и мр- 


_ твијех и своје крсне свијеће ради једне жен- 
coke главе, е опда би била Оруна до вијека 


и њему и нама. Али није тако! Јанко је чо- 
вјек из свијета, мио владици, већ чувен по 


- свој Црној Гори и наш осветник, и поврх 
свега пма своју кућу, дакле није прави до- 
maser! Какав, дакле, зазор, зашто? Није, 

Bora ми, жено, но част, и ми ћемо имати 

зета, којим ћемо се поносити! Реци: није 
ли тако? | ee 

Крстиња не одговори, али кнез осјећаше 
да је помјерио њене разлоге и бојазни, те 
настави: 


— Осим свега помишљај и на нас. Удајмо 
Милицу у Приморје или гдје друго, свеједно, 
наша била туђа се назвала, и ми остајемо 
инокосни, да се савијамо око онога црвића. 
Ама... учувај, Боже, да се што догоди Дра- 
гићу, шта већ веже Јоку за нас! Занаго, је- 
два би чекала да од нас побјегне, јер је и 
онако мало радости имала у нашем дому. 
Па да ти право кажем и сада ме срце боли, 
кад O њој мислим, јер нијесу то године кад 
је ласно удовати поред нас охронулијех !... 
Дакле, што бисмо ми? Ко би нас припазио 
оно мало дана што нам остаје? Како би нам 
било у пустој кући, у живој гробници 2 

— Aox, aox нама! рече Крстиња. 

— А сад обрнимо веселију страну! на- 
стави кнез. Јанко добар и стиман, весео, 
учеван; Милица срећна, љубавна — и обоје уз 
нас! Бог ће им дати порода, нама унучади, 
маломе Драгићу коло браће и сестара! Пуна 
кућа живота! Сав ће тај подмладак расти, 
ако Бог да, на наше очи, како се нас двоје 
будемо спуштали покоју, те ћемо се задо- 
вољни са свијетом растати. А јадна Јоке могла 
би се удати готово у исти мах! Није ли таког 

— Еј, помози Боже! рече најзад Кр- 
стиња и дубоко уздахну. Сад и ја видим да 

је тако! И ово наше сиромаштине, ко he 
уздржати! Зар нас двоје, ками да нам је! 
3 И ако је кнез био увјерен да je жену 
приволио, ипак се изненади тако јасном и 
кратком пристанку, те је пољуби у чело. 
Она се трже и рече: 

— Еј, бруке наше, да ово ко види ! 

— Лако је за ову бруку, али не ћаше 
лако бити за ону, како оно ти започе, кад 
назва Милицу кучком! 

— Не помињи то, Драго! Она је моја 
голубица, наша срећа u дика! Гдје ли се, 
јадница, скрила, да је потражим! 

— Потражи је, рече кнез спремајући 
ce да легне. Можеш јој испричати сав наш 
разговор... Ја мним да ће се Јанко преко 
њекога јавити колико сутра, а ја ћу ску- 
пити браство и објавити. Вјеридба би могла 
бити о Петров-дану, а кад им кућа буде го- 


това, нека се и вјенчају, — нека им буде 
срећно !... 
pay, ж 


У зору Јанко дозва пристава Кићуна и 
нареди му да му оседла коња и да му до- 
несе кључ од кнежеве куће. Кад узјаха, 
рече приставу: 

____- Реци нашима, да одох да обиђем гра- 
__ђевину! Могуће је и да ћу ноћити у селу, 
дакле нека се ништа не брину ! 

_ Сунце му грану на поданку планине и 


__ домало стиже у браство, гдје затече раднике 


у послу. Као што видјесмо, Стијепо Мрков 

беше настојник, а његова сва четири сина: 


Грубан, Шћепан, Иван и Мишо аргатоваху. А 


Сви се Јанку обрадоваше, али се у себи чу- 


ђаху видећи га блиједа, утонулијех и зажа- 


ренијех очију. Зид с лица и наличја бјеше 
Beh готов, а ласавице мало што недовршене. 
Зато прото рече: Е 

— Мило ми је видјети Bac, али би ми 
милије било да сте сутра дошли! Сутра Бемо 
окитити врхове, па да нас почастите пићем ! 

Јанко се осмијехну и рече: ) 

— Биће! Биће ! и: | 
Па ce окрете Грубану Стијена 
рече му: | 

Хајде се, Грубане, молим те, нареди, 
да отидеш њеким мојим послом до града. 
Наћи ћеш ме у кући. 

Грубан отиде својој кући, а Janae кне- 
жевој. Одмах се упути ка прегратку, гдје 
бјеху женске хаљине, нађе једну опрегљачу, 
отрже с ње једну ресу, па се попе у ко- 
мору, нађе једну јабуку, проврти је пушча- 
ном шипком и продјену кроза њу ресу, стави 
то у шпаг, изиде и упути се са Грубаном 


низ поље. Кад се добро поодмакоше, Јанко 8 


стаде, предаде му јабуку и рече: 

— Хајде, Грубане, право у Цуце: нађи 
Станоја Мирашева, подај му ову јабукуи 
реци: „Ево ти шаље ову јабуку Јанко Ускок, 
као најстарији од подмлатка у браству кнеза. 
Драга Јокова. Шаље ти је зато, што си ти 
по ony свом запријетио да ћеш je нама по- 
слати! Дакле, ако ти баста, дођи сутра са 

својим дјеверима на врх поља његушкога, 
гдје ће те Јанко дочекати са својима. Ору- 
жје и начин бирај по вољи, као изазван. 


Ако ти није згода, а ти одреди дан и мје- 


сто....“ Тако, тако, Грубане мој, све уради! 
Грубан, који бјеше преблиједио, заусти 
њешто, али му Јанко даде знак да не говори 
и додаде : 
— У повратку никоме ни ријечи не 


збори, докле мени насамо не кажеш од- 


говор. 
Младић се брзо упути ка Крсцу, а Јанко 


се лагано врати у браство и отиде: да по- 


здрави матер Грубанову, Белу Стијепову. 
Жена га срдачно дочека и одмах му стаде 
готовити ручак. Хвала издашности Јанковој, 
кућа Стијепа Мркова бјеше готово у обиљу. 
Бела му каза да се поп и Гојача још не 
вратише из Приморја и исприча му силе- 
сију ситница, највише о грађевини и зида- 
рима. Послије јела Јанко је надгледао рад, 


"шетао се и најпослије отишао у двориште 


кнежево и заспао под орахом. Кад се про- 
будио, пред вечерњу, а то Грубан Стијепов 
сједи на клупи пред кућом. 

— Зар се ти већ вратио? запита. 

— Овога часа. 

— А шта 6f? 

— Појео је јабуку смјеста! 

— Рече ли што? Пита ли што? 

__— Ништа, нако ове ријечи: „Мило ми 

се бити с таким јунаком! Поздрави му сеи 


реци да hemo се гађати из џевердара !“ 

А какав је на oun? 

— Осредњега је раста, али чврс! Црне 
је науснице и црнијех очију. Није ста- рији 
од мене. | Е 
Е, лијепо, TH и отац ти бићете су- 
тра моји дјевери на мегдану, али о томе ни 
ријечи вечерас не помињи. 

Вечераше заједно сви, Јанко, о 
и зидари. Јегленисаше добар дио ноћи. Сти- 
јепо се смијао и лакрдијао као икад.“ | 

У зору Јанко изведе Стијепа у двори- 
ште и каза му укратко и јасно све. Сти- 
јепо, који бјеше' почео слушати смијући се, 
уозбиљи се, не рече ни ријечи, него отиде 
по оружје. 

Сва тројица ћутке стигоше наврх поља, 
прије сунчанога огранка. Ту посједаше и 
поткријепише се ракијом. Јанко им рече: 

Не трошите много ријечи, него се 
брзо погодите за размак и за то колико ће 
се пута гађати. Ако погинем, сахраните ме 
крај Крцуна. Написао сам двије књиге: једну 
владици, а другу Саву Маркову; овдје су за 
појасом. | 

— Не дао Бог! рете Стијепо, a труба 
скрену главу на страну. 

Не прође много и угледаше три човјека : 
од Ёрсца. Они стадоше на пушкомет. бти- 
јепо и Грубан упутише с к њима, а двојица 
од онијех пођоше у сусрет. Кад се саста- 
доше, врло мало остадоше, па један од Цуца 
поче одмјерено корачати, бројећи кораке до 
двадесет шестога. То учини и Стијепо ко- 

рачајући у поврат. Повукоше бакве. Јанко 
стаде на своју, Станоје на своју. Дјевери се 
одмакоше са страна. Стијепо викну: 


— Огањ! 

Двије пушке загрмјеше и Јанко паде 
наузнак. 

Стијепо и Грубан дотрчаше и видјеше 
да је Јанко погођен међу очи, — ни земља 


га не дочека жива! 

